## UREDBA O UNUTARNJEM USTROJSTVU MINISTARSTVA OBRANE

### NN 115/2002 (2.10.2002.), UREDBA O UNUTARNJEM USTROJSTVU MINISTARSTVA OBRANE

# VLADA REPUBLIKE HRVATSKE

1850

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000, 59/2001) i članka 34. stavka 1.
Uredbe o načelima za unutarnje ustrojstvo tijela državne uprave (»Narodne
novine« br. 43/2001), Vlada Republike Hrvatske je na sjednici održanoj 27.
rujna 2002. godine, donijela

## UREDBU

### O UNUTARNJEM USTROJSTVU MINISTARSTVA OBRANE

I. OPĆE
ODREDBE

Članak 1.

Ovom Uredbom utvrđuje se unutarnje ustrojstvo
Ministarstva obrane (u daljnjem tekstu: Ministarstvo), nazivi upravnih
organizacija u sastavu Ministarstva i drugih ustrojstvenih jedinica, njihov
djelokrug i način upravljanja, te okvirni broj državnih službenika,
namještenika i djelatnih vojnih osoba Ministarstva, u onim pitanjima koja nisu
uređena posebnim propisima.

Članak 2.

Unutarnje ustrojstvo, upravljanje, kao i potreban
broj državnih službenika, namještenika i djelatnih vojnih osoba uređuje se na
način da Ministarstvo može obavljati upravne i druge stručne poslove koji su mu
zakonom dani u nadležnost i djelokrug.

II. UNUTARNJE USTROJSTVO I DJELOKRUG

Članak
3.

Za
obavljanje poslova iz djelokruga Ministarstva ustrojavaju se sljedeće
ustrojstvene jedinice:

1.
Kabinet ministra,

2.
Tajništvo Ministarstva,

3.
Pravna služba,

4.
Inspektorat obrane,

5.
Vojna sigurnosna agencija,

6. Služba
za odnose s javnošću i informiranje,

7.
Institut za istraživanje i razvoj obrambenih sustava,

8.
Vojni ordinarijat,

9.
Uprava za obrambenu politiku,

10.
Uprava za ljudske resurse,

11.
Uprava za materijalne resurse,

12.
Uprava za financije i proračun.

U
okviru Ministarstva ustrojava se Glavni stožer Oružanih snaga Republike
Hrvatske (u daljnjem tekstu: Glavni stožer) kao združeno tijelo Oružanih snaga
nadležno za zapovijedanje, pripremu i uporabu Oružanih snaga Republike Hrvatske
(u daljnjem tekstu: Oružane snage).

Unutarnje
ustrojstvo Glavnog stožera propisat će se posebnom odlukom Vrhovnog
zapovjednika Oružanih snaga uz suglasnost ministra obrane.

1.
KABINET MINISTRA

Članak
4.

Kabinet
ministra je posebna ustrojstvena jedinica Ministarstva koja obavlja stručne,
koordinativne, protokolarne i administrativne poslove za ministra i njegova
zamjenika, pri čemu posebno brine o pravodobnom dostavljanju radnih materijala
za potrebe Predsjednika Republike Hrvatske, Hrvatskog sabora i Vlade Republike
Hrvatske, obavlja komunikacijske poslove s drugim tijelima državne uprave,
pribavlja dokumentaciju i materijale od upravnih organizacija i drugih
ustrojstvenih jedinica Ministarstva, u skladu s odlukama i nalozima ministra i
zamje­nika ministra poduzima mjere za osiguranje učinkovitosti u radu te
usklađuje, prati i usmjerava rad drugih ustrojstvenih jedinica Ministarstva,
zaprima i rješava poštu upućenu ministru i njegovu zamjeniku, vodi evidenciju i
pohranjuje poštu označenu s određenom vrstom i stupnjem tajnosti.

Provodeći navedene aktivnosti u Ministarstvu, Kabinet
ministra usklađuje rad i surađuje s Kabinetom načelnika Glavnog stožera i
ustrojstvenim jedinicama Ministarstva te iste povezuje sa saborskim odborima i
resornim ministarstvima i drugim tijelima iz sustava državne uprave. Osim toga,
Kabinet ministra priprema odluke i druge akte za potrebe ministra i zamjenika
ministra te obavlja poslove vezane uz predstavke i pritužbe građana.

U sklopu protokolarnih aktivnosti Kabinet ministra
obavlja stručne, organizacijske i tehničke poslove civilnog i vojnog protokola
i ceremonijala za potrebe ministra, zamjenika ministra, pomoćnike ministra,
načelnika Glavnog stožera, te generala i admirala u zemlji i inozemstvu.
Također obavlja poslove u svezi s programom za posebne svečane i druge prigode
važne za Ministarstvo, protokolarne poslove koji se odnose na posjete stranih
ministara obrane kao i načelnika glavnih stožera, te drugih dužnosnika i
uglednika, sudjeluje u organizaciji i usmjeravanju poslova u svezi s nazočnosti
ministra obrane, načelnika Glavnog stožera i ostalih visokih dužnosnika
Ministarstva na svečanostima u povodu obljetnica Domovinskog rata, kao i u
ostalim prigodama na koje se pozivaju najviši dužnosnici Ministarstva, te u
suradnji s Vojnom policijom vodi brigu o sigurnosti domaćih i stranih
izaslanstava.

Kabinet
ministra obavlja i druge administrativne i stručne poslove po nalogu ministra i
zamjenika ministra.

2.
TAJNIŠTVO MINISTARSTVA

Članak
5.

Tajništvo
Ministarstva je posebna ustrojstvena jedinica koja obavlja administrativne i
stručne poslove za potrebe Ministarstva, a osobito: poduzima mjere za
osiguranje učinkovitosti u radu, tehnički usklađuje rad unutarnjih
ustrojstvenih jedinica Ministarstva i upravnih organizacija u sastavu
Ministarstva i ostvaruje koordinaciju s Vladom Republike Hrvatske, obavlja
poslove vezane uz vojnostegovne sudove i tužiteljstva, obavlja opće poslove i
poslove središnjeg arhiviranja u Ministarstvu, brine o urednom i pravilnom
korištenju imovine i sredstava za rad, te obavlja i druge poslove koje joj
povjeri ministar.

Članak
6.

Za
obavljanje poslova Tajništva Ministarstva ustrojavaju se sljedeće unutarnje
ustrojstvene jedinice:

a)
Odjel za koordinaciju,

b)
Odjel općih poslova,

c)
Središnji vojni arhiv,

d)
vojnostegovni sudovi i tužiteljstva.

a) Odjel
za koordinaciju

Članak
7.

Odjel
za koordinaciju objedinjava rad ustrojstvenih jedinica kojima neposredno
upravlja tajnik Ministarstva, obavlja poslove koordiniranja rada Ministarstva s
Vladom Republike Hrvatske, drugim ministarstvima i državnim upravnim
organizacijama, Glav­nim stožerom, Kabinetom ministra, te drugim posebnim
ustrojstvenim jedinicama i upravnim organizacijama Ministarstva, izrađuje
prijedloge planova rada Ministarstva na temelju nacrta planova rada
ustrojstvenih jedinica, usklađuje poslove u svezi s ostvarivanjem planova rada
Ministarstva te obavlja personalne, financijske, lektorske, informatičke i
druge administrativne i stručne poslove za potrebe tajnika.

b) Odjel općih poslova

Članak
8.

Odjel
općih poslova obavlja administrativne, tehničke i po­moć­ne poslove
Ministarstva, a osobito: izrađuje propise o ured­skom poslovanju Ministarstva i
provodi nadzor nad primjenom tih propisa, organizira tečajeve o uredskom
poslovanju, brine o zaštiti tajnosti podataka, izrađuje akte o pravu na potpis
i uporabi pečata s grbom Republike Hrvatske u Ministarstvu i o tome vodi
propisanu evidenciju, vodi upisnike, izrađuje mjesečna i godišnja izvješća o
broju urudžbenih akata i druge statističke podatke, obavlja poslove prijepisa,
organizira prijam, otpremu i dostavu pošiljaka, radioskopski kontrolira sve
ulazne pošiljke, surađuje s poštanskim centrima u vezi s korištenjem poštanskih
usluga, obavlja poslove fotokopiranja i uvezivanja za sve ustrojstvene jedinice
Ministarstva te obavlja i druge poslove po nalogu tajnika Ministarstva.

Za
obavljanje navedenih poslova u Odjelu općih poslova ustrojavaju se sljedeće
unutarnje ustrojstvene jedinice:

1. Odjeljak
za prijepis i fotokopiranje,

2.
Odjeljak dostave,

3.
Odjeljak otpreme,

4.
Odjeljak urudžbiranja.

1.
Odjeljak za prijepis i fotokopiranje

Članak
9.

Odjeljak
za prijepis i fotokopiranje obavlja poslove prijepisa rukopisa, pisanja po
diktatu, i prepisuje druge dopise i ostale materijale te obavlja poslove
fotokopiranja i spiralnog uvezivanja materijala za potrebe ustrojstvenih
jedinica Ministarstva.

2.
Odjeljak dostave

Članak
10.

Odjeljak
dostave obavlja poslove vezane za otpremu i dostavu pošiljaka na području Grada
Zagreba i unutar kompleksa Ministarstva te skrbi o dostavnim motornim vozilima
i motociklima.

3.
Odjeljak otpreme

Članak
11.

Odjeljak
otpreme obavlja poslove vezane za prijam, opremu i dostavu svih pošiljaka
Ministarstva, vodi brigu o zaštiti tajnosti pošiljaka, surađuje s poštanskim
centrima, radioskopom obavlja protueksplozijsku kontrolu pošiljaka i surađuje s
ustrojstvenom jedinicom za otpremu pošte u Glavnom stožeru.

4.
Odjeljak urudžbiranja

Članak
12.

Odjeljak
urudžbiranja obavlja poslove urudžbiranja, vodi propisane evidencije svih
pečata s grbom Republike Hrvatske u Ministarstvu i evidenciju svih osoba
ovlaštenih za potpis, brine o nabavi osnovnih sredstva i potrošnog materijala,
vodi upisnike za službe Ministarstva koji su mu povjereni, šalje i prima poštu
putem telefaksa te priprema riješene spise za arhiviranje.

c)
Središnji vojni arhiv

Članak
13.

Središnji
vojni arhiv obavlja upravne i stručne poslove vezane za: nadzor nad zaštitom
arhivske građe, vođenje arhivske evidencije za arhivsku građu koja se nalazi u
arhivama izvan Središnjeg vojnog arhiva, preuzimanje arhivske građe od
arhivskih sabirnih središta po isteku propisanih rokova, izravno preuzimanje
arhivske građe ustrojstvenih jedinica Ministarstva i Glavnog stožera, stručnu
obradu arhivske građe, snimanje, kopiranje i izradu trajnih kopija građe radi
zaštite izvornika, razmjenu arhivske građe radi kompletiranja arhivskih fondova
i zbirki, odabir i izdvajanje građe kojoj je istekao rok čuvanja, izdavanje
potvrda o činjenicama koje su sadržane u izvornicima ili kopijama arhivske
građe, stručnu i znanstvenu obradu foto-građe i foto-dokumenata, laboratorijsku
obradu i izradu fotografija, kao i prikupljanje, obradu i arhiviranje video i
filmskog materijala te montažu i izradu video-zapisa.

Za
obavljanje poslova Središnjeg vojnog arhiva ustrojavaju se sljedeći pododsjeci:

1.
Pododsjek za sređivanje, obradu i zaštitu arhivske građe,

2.
Pododsjek za povijesna istraživanja i dokumentarno-informativni rad.

1. Pododsjek za sređivanje, obradu i zaštitu
arhivske građe

Članak
14.

Pododsjek
za sređivanje, obradu i zaštitu arhivske građe obav­lja poslove vezane uz
stručnu i znanstvenu obradu pisane, foto, video i filmske arhivske građe,
sistematski prikuplja i čuva građu, pruža stručnu pomoć i daje upute
korisnicima građe te obrađuje, vrši inventuru i katalogizira arhivsku građu.

2.
Pododsjek za povijesna istraživanja i dokumentarno-informativni rad

Članak
15.

Pododsjek
za povijesna istraživanja i dokumentarno-informativni rad obavlja poslove vezane
za organizaciju povijesnih istraživanja, organizira rad istraživača, korisnika
arhivske građe, knjižnice, čitaonice i hemeroteke, organizira
kulturno-prosvjetnu i pedagošku djelatnost te edukaciju djelatnika u arhivama
putem stručnih seminara i predavanja.

d)
Vojnostegovni sudovi i tužiteljstva

Članak
16.

Vojnostegovni
sudovi i tužiteljstva su ustrojstvene jedinice koje samostalno odlučuju o
stegovnim prijestupima pripadnika Oružanih snaga i progone počinitelje
stegovnih prijestupa.

Za obavljanje poslova iz djelokruga vojnostegovnih
sudova i tužiteljstva ustrojavaju se:

1. Viši vojnostegovni sud,

2. Više vojnostegovno tužiteljstvo,

3. Vojnostegovni sud u Zagrebu,

4. Vojnostegovno tužiteljstvo u Zagrebu,

5. Vojnostegovni sud u Splitu,

6. Vojnostegovno tužiteljstvo u Splitu.

Djelokrug i nadležnost vojnostegovnih sudova i tužiteljstava
uređuje se posebnim zakonom.

3. PRAVNA
SLUŽBA

Članak
17.

Pravna
služba obavlja pravne, upravne i stručne poslove vezane za: izradu nacrta
zakona i podzakonskih akata i provođenje zakona i drugih propisa iz područja
obrane, davanje prethodnih pravnih mišljenja na nacrte svih propisa iz područja
obrane koje donosi ministar obrane, Vlada Republike Hrvatske, Hrvatski sabor i
Predsjednik Republike, izradu nacrta ugovora za potrebe Ministarstva koje su
ovlašteni potpisati ministar obrane, zamjenik ministra i tajnik Ministarstva te
osiguravanje njihove primjene i provedbe glede zaštite interesa Ministarstva i
Glavnog stožera, sklapanje i izvršavanje međunarodnih ugovora i sporazuma iz
područja obrane, rješavanje o pravima i obvezama pravnih i fizičkih osoba iz
područja obrane u drugostupanjskom upravnom postupku, obavljanje
imovinsko-pravnih poslova radi zaštite imovine Republike Hrvatske kojom
upravlja i gospodari Ministarstvo te obavljanje drugih poslova po nalogu
ministra.

Za obavljanje poslova Pravne službe ustrojavaju se
sljedeći odjeli:

a) Odjel za propise,

b) Odjel za međunarodno-pravne poslove,

c) Odjel za imovinsko-pravne poslove.

a) Odjel
za propise

Članak
18.

Odjel za propise obavlja pravne, upravne i stručne
poslove vezane za: izradu nacrta zakona i drugih propisa iz područja obrane,
davanje mišljenja, prijedloga i primjedaba na propise iz područja obrane,
davanje prethodnih pravnih mišljenja na nacrte svih propisa koje donosi
ministar obrane, Vlada Republike Hrvat­ske, Hrvatski sabor i Predsjednik
Republike, nadzor i osiguravanje provedbe propisa iz područja obrane,
rješavanje o pravima i obvezama pravnih i fizičkih osoba iz područja obrane u
drugostupanjskom upravnom postupku.

Za
obavljanje poslova u Odjelu za propise ustrojavaju se sljedeći odsjeci:

1.
Odsjek za izradu i nadzor propisa,

2.
Odsjek za upravno-pravne i opće poslove.

1. Odsjek za izradu i nadzor
propisa

Članak
19.

Odsjek
za izradu i nadzor propisa izrađuje nacrte zakona i podzakonskih propisa iz
nadležnosti Ministarstva i Oružanih snaga, daje prijedloge i primjedbe na
nacrte zakona prema drugim tijelima državne vlasti, pravno i nomotehnički
obrađuje nacrte podzakonskih propisa koje donosi ministar obrane, obavlja
nadzor zakonskih i podzakonskih propisa iz područja obrane, te daje pravna
mišljenja i očitovanja za potrebe ministra, zamjenika ministra i tajnika
Ministarstva.

2. Odsjek za upravno-pravne
i opće poslove

Članak
20.

Odsjek
za upravno-pravne i opće poslove obavlja upravne i stručne poslove vezane za:
rješavanje o pravima i obvezama prav­nih i fizičkih osoba iz područja obrane u
drugostupanjskom up­rav­nom postupku, nadzor nad rješavanjem upravnih stvari u
prvostupanjskom upravnom postupku iz područja obrane, obavlja personalne
poslove i poslove materijalnog zbrinjavanja Službe.

b) Odjel za međunarodno-pravne
poslove

Članak
21.

Odjel
za međunarodno-pravne poslove obavlja upravne i stručne poslove vezane za:
izradu nacrta međunarodnih ugovora i sporazuma iz područja obrane, izradu
nacrta protokola o suradnji s ministarstvima obrane drugih zemalja, pripremu akata
o ratifikaciji međunarodnih ugovora i praćenje međunarodno-pravnih propisa u
području obrane.

c) Odjel za imovinsko-pravne
poslove

Članak
22.

Odjel
za imovinsko-pravne poslove obavlja upravne i stručne poslove vezane za:
poduzimanje preventivnih pravnih mjera radi zaštite imovine Republike Hrvatske
kojom upravlja i gospodari Ministarstvo, obavljanje poslova sklapanja
izvansudskih nagodbi, rješavanje sporova iz ugovornih odnosa Ministarstva i Oružanih
snaga, a naročito priprema očitovanja i uputa za zastupanje u sudskim sporovima
prema Državnom odvjetništvu kao zakonskom zastupniku Ministarstva.

Za obavljanje poslova u Odjelu za imovinsko-pravne
poslove ustrojavaju se sljedeći odsjeci:

1. Odsjek za sporove pred sudovima opće nadležnosti,

2. Odsjek za ugovore, imovinsko-pravne poslove i
radne sporove.

1. Odsjek za sporove pred
sudovima opće nadležnosti

Članak
23.

Odsjek
za sporove pred sudovima opće nadležnosti radi na najsloženijim poslovima iz
područja sporova pred sudovima opće nadležnosti, poduzima preventivne pravne
mjere radi zaštite imovine Republike Hrvatske kojom upravlja i gospodari
Ministarstvo, obavlja poslove sklapanja izvansudskih nagodbi, rješava sporove
iz ugovornih odnosa Ministarstva i Oružanih snaga, priprema očitovanja i upute
za zastupanje u sudskim sporovima prema Državnom odvjetništvu kao zakonskom
zastupniku Ministarstva, te izrađuje izvješća i daje pravna mišljenja iz
djelokruga Odsjeka.

2. Odsjek
za ugovore, imovinsko-pravne poslove i radne sporove

Članak
24.

Odsjek
za ugovore, imovinsko-pravne poslove i radne sporove radi na najsloženijim
poslovima iz područja radnih sporova i sporova pred trgovačkim sudovima,
poduzima preventivne pravne mjere radi zaštite imovine Republike Hrvatske kojom
upravlja i gospodari Ministarstvo, obavlja poslove sklapanja izvansudskih
nagodbi, priprema očitovanja i upute za zastupanje u sudskim sporovima prema Državnom
odvjetništvu kao zakonskom zastupniku Ministarstva, obavlja poslove u vezi s
imovinsko-pravnim pitanjima u gruntovnici, katastru i ostalim tijelima državne
uprave, obavlja poslove vezane za sklapanje i provedbu ugovora i davanje
mišljenja o pravima i obvezama iz ugovora, obavlja poslove vezane za rješavanje
sporova iz radnih odnosa (zasnivanje radnog odnosa, raspored, prestanak službe,
materijalna odgovornost), izrađuje izvješća i daje pravna mišljenja iz
djelokruga Odsjeka te obavlja analitičke poslove za potrebe Odjela.

4.
INSPEKTORAT OBRANE

Članak
25.

Inspektorat
obrane je upravna organizacija Ministarstva koja obavlja nadzorne poslove nad
sustavom vojne i civilne obrane. Nadzorni poslovi odnose se na izravan uvid u
uvjete i način rada provoditelja općih i pojedinačnih akata glede ostvarivanja
Plana obrane Republike Hrvatske, spremnosti zapovjedništava, postrojba i
ustanova Oružanih snaga, vojnu obvezu, popunu i mobilizaciju Oružanih snaga,
ustrojavanje službe kriptološke zaštite tajnih podataka i provedbu mjera
sigurnosti, te obrambene pripreme tijela državne vlasti i pravnih osoba posebno
važnih za obranu. Inspektorat obrane ocjenjuje spremnost zapovjedništava, postrojba
i ustanova Oružanih snaga, te obavlja druge poslove koje mu povjeri ministar.

Za obavljanje poslova Inspektorata obrane ustrojavaju
se sljedeće unutarnje ustrojstvene jedinice:

a) Odjel za koordinaciju,

b) Sektor vojne obrane,

c)
Sektor civilne obrane.

a) Odjel
za koordinaciju

Članak
26.

 Odjel za koordinaciju usklađuje rad
unutarnjih ustrojstvenih jedinica Inspektorata obrane, prati zakonske propise,
planove i mjere tijela državne vlasti važne za sustav obrane Republike
Hrvatske.

Odjel
za koordinaciju prati, proučava i analizira strateške dokumente kojima se
usmjerava sustav civilne i vojne obrane, projekte važne za razvoj i integraciju
Oružanih snaga, nadzire među­narodnu vojnu suradnju te obavlja inspekcijske
nadzore, koordinira rad Inspektorata obrane s ostalim ustrojstvenim jedinicama
Ministarstva, Glavnog stožera i civilnim institucijama, planira proračun
Inspektorata obrane i prati njegovu realizaciju, te sudjeluje u izradi svih
izvješća.

b) Sektor vojne obrane

Članak
27.

Sektor
vojne obrane prati, nadzire i ocjenjuje spremnost Oru­žanih snaga, planira i
obavlja godišnje i mjesečne inspekcijske nadzore usklađenosti planova,
organizacije, obučenosti, razvoja, izgradnje i opremanja zapovjedništava,
postrojba i ustanova Oru­žanih snaga. Nadzire suradnju zapovjedništava i
postrojba, učin­kovitost sustava upravljanja i uzajamnog djelovanja Oružanih
snaga i njezinih sastavnica. Sektor vojne obrane koordinira rad inspektora po
pitanjima: nadzora spremnosti Oružanih snaga, objedinjavanja izvješća o nađenom
stanju, predlaganja mjera za dogradnju, razvitak grana i rodova Oružanih snaga,
postupaka ocjenjivanja stanja bojne spremnosti, te obavlja i druge poslove po
nalogu glavnog inspektora obrane.

Za
obavljanje poslova Sektora vojne obrane ustrojavaju se sljedeći odjeli:

1.
Odjel inspekcije vojnih obrambenih sustava,

2.
Odjel inspekcije ljudskih resursa,

3.
Odjel inspekcije materijalnih resursa.

1. Odjel inspekcije vojnih obrambenih sustava

Članak
28.

Odjel
inspekcije vojnih obrambenih sustava prati i nadzire način upravljanja vojno
obrambenim sustavima u Oružanim snagama i u integriranom sustavu obrane
Republike Hrvatske, izrađuje i podnosi izvješća iz područja upravljanja,
obučenosti, stanja zapovjedno informacijsko-komunikacijskih sustava, oba­vješ­tajno-protuobavještajne
djelatnosti i mobilizacijske spremnosti grana Oružanih snaga. Ocjenjuje
spremnost vojnih obrambenih sustava pričuvne i djelatne komponente Oružanih
snaga.

2. Odjel inspekcije ljudskih resursa

Članak
29.

Odjel
inspekcije ljudskih resursa obavlja inspekcijske nadzore personalne,
zdravstvene i psihološke spremnosti osoblja djelatne i pričuvne komponente
zapovjedništava, postrojba i ustanova Oružanih snaga. Nadzire sustav vojnog i
civilnog školovanja, upravljanje karijerama, razvoj, raspodjelu i otpust
djelatne i pričuvne komponente Oružanih snaga. Izrađuje i podnosi izvješća o
stanju utvrđenom tijekom inspekcijskih nadzora.

3. Odjel inspekcije materijalnih resursa

Članak
30.

 Odjel inspekcije materijalnih resursa obavlja
inspekcijski nadzor pričuvne i djelatne komponente Oružanih snaga glede
funkcioniranja logističkog osiguranja materijalno-tehničkih sredstava i
ubojitih sredstava, prometnog osiguranja, stanja infrastrukture vojnih objekata
te stanja zaštite na radu. Obavlja inspekcijski nadzor materijalno financijskog
poslovanja i izvršenja proračuna Oružanih snaga te podnosi izvješća o stanju
utvrđenom tijekom inspekcijskih nadzora.

c) Sektor
civilne obrane

Članak
31.

Sektor
inspekcije civilne obrane prati, nadzire i ocjenjuje obrambene pripreme tijela
državne vlasti, županija i županijskih tijela državne vlasti te pravnih osoba
posebno važnih za obranu. Obavlja inspekcijske nadzore materijalnog i
financijskog poslovanja, nabave, ugovaranja i prodaje. Sektor inspekcije
civilne obrane planira, organizira i koordinira godišnje i mjesečne
inspekcijske nadzore, izrađuje izvješća o nađenom stanju tijekom inspekcijskih
nadzora u pogledu ostvarivanja planova i pripremnih mjera za obranu zemlje te
obavlja i druge poslove po nalogu glavnog inspektora obrane.

Za
obavljanje poslova Sektora civilne obrane ustrojavaju se sljedeći odjeli:

1.
Odjel inspekcije sustava civilne obrane,

2.
Odjel inspekcije sustava materijalne i financijske potpore.

1. Odjel
inspekcije sustava civilne obrane

Članak
32.

 Odjel inspekcije sustava civilne obrane
obavlja inspekcijske nadzore obrambenih priprema tijela državne vlasti, županija
i županijskih tijela, kao i pravnih osoba posebno važnih za obranu. Prati
primjenu zakonskih propisa iz područja obrane, dostignuti stupanj obrambenih
priprema, daje ocjenu zaštite objekata posebno važnih za obranu zemlje, prati
izvršavanje poslova vojne obveze i mobilizacije iz nadležnosti civilnih
institucija, vojnu proizvod­nju, ugovaranje i nabavu te kriptološku zaštitu
podataka.

2. Odjel
inspekcije sustava materijalne i financijske potpore

Članak
33.

Odjel
inspekcije sustava materijalne i financijske potpore obavlja inspekcijske
nadzore zakonitosti materijalnog i financijskog poslovanja ustrojstvenih
jedinica Ministarstva. Prati i nad­zire ugovaranje, nabavu i prodaju te obavlja
nadzorne poslove iz područja graditeljstva, elektroenergetike, termoenergetike
i zaštite okoliša.

5. VOJNA SIGURNOSNA AGENCIJA

Članak
34.

Vojna sigurnosna agencija je
posebna ustrojstvena jedinica Ministarstva za planiranje i provođenje potpore
Ministarstvu i Oružanim snagama za izvršenje zadaća obrane opstojnosti,
suvereniteta, neovisnosti i teritorijalne cjelovitosti Republike Hrvat­ske.

Unutarnje
ustrojstvo i djelokrug Vojne sigurnosne agencije uređuju se na način propisan
posebnim zakonom.

6. SLUŽBA ZA ODNOSE S JAVNOŠĆU
I INFORMIRANJE

Članak
35.

Služba
za odnose s javnošću i informiranje posebna je ustrojstvena jedinica
Ministarstva koja obavlja poslove vezane za planiranje, usmjeravanje, nadzor i
provedbu strategije informiranja i odnosa s javnošću; usmjerava i regulira
istupanje pripadnika Oružanih snaga u javnosti. Služba surađuje s osobama ili
službama koje obavljaju istu ili sličnu djelatnost u vladinim i nevladinim
organizacijama; planira, usmjerava i vodi politiku promidžbe Ministarstva i Oružanih
snaga. Surađujući sa srodnim civilnim, kulturnim, društvenim i vjerskim
institucijama, planira i provodi kulturne aktivnosti u Ministarstvu obrane. Služba
obavlja nakladničku djelatnost i odgovara za informativna, promidžbena i službena
glasila. Služba obavlja upravne i stručne poslove vezane za skupljanje i
čuvanje te stručno i znanstveno vrednovanje i obradu kulturnih i
civilizacijskih vojnih postignuća. Skuplja i štiti eksponate iz hrvatske vojne
povijesti te prateću dokumentaciju.

Za
obavljanje poslova Službe za odnose s javnošću i informiranje ustrojavaju se
sljedeće unutarnje ustrojstvene jedinice:

a)
Odjel za informiranje i odnose s javnošću,

b)
Odjel za kulturno-društvene djelatnosti,

c)
Odjel hrvatskih vojnih glasila,

d)
Vojni muzej.

a) Odjel
za informiranje i odnose s javnošću

Članak
36.

Odjel
za informiranje i odnose s javnošću zadužen je za os­tva­rivanje i provedbu
komunikacije s domaćim i stranim sredstvima javnog priopćavanja; organizira
konferencije za tisak, rasprave, okrugle stolove, interviewe; izdaje
priopćenja, najave, obavijesti i suglasnosti sredstvima javnog priopćavanja
vezano uz Ministarstvo i Oružane snage. Odjel obavlja medijsku analizu,
hemerotečnu djelatnost i izrađuje *press clipping* za interne potrebe
djelatnika Ministarstva i Oružanih snaga; planira i ostvaruje suradnju s
nevladinim udrugama i organizacijama te s cjelokupnim građanstvom. Osmišljava,
nadzire i provodi strategiju, sadržaj i formu promidžbe Oružanih snaga;
planira, usmjerava i nadzire izradu internet stranica Ministarstva. Prikuplja i
prosljeđuje upite postavljene Ministarstvu, te odgovara na njih običnom i
elektronskom poštom.

b) Odjel
za kulturno-društvene djelatnosti

Članak
37.

Odjel
za kulturno-društvene djelatnosti zadužen je za os­miš­ljavanje kulturne
politike u Ministarstvu i Oružanim snagama surađujući sa srodnim ustanovama i
institucijama. Odjel obavlja poslove vezane za obilježavanje državnih i
vjerskih blagdana i značajnih datuma iz hrvatske povijesti. Prati i daje
mišljenje o vizualnom identitetu znakovlja i nazivlja u Ministarstvu i Oru­žanim
snagama; prati i financira programske sadržaje u domovima Oružanih snaga,
provodi multimedijalne sadržaje u Domu Hrvat­ske vojske »Zvonimir« (koncerti,
kazališne predstave, filmske projekcije, predstavljanje knjiga i slično),
organizira rad galerije Ministarstva »Zvonimir« i upravlja njome; organizira
kulturnu suradnju na međunarodnom planu; surađuje na području kino produkcije
filmske i videograđe u svezi s kulturno-povijesnom tematikom i Domovinskim
ratom. Planira, nabavlja i distribuira promidžbeni materijal, tisak, knjige,
stručne časopise i vojnu literaturu. Surađuje s vjerskim zajednicama i skrbi za
duhovne potrebe pripadnika vjerskih zajednica na službi u Oružanim snagama.

c) Odjel hrvatskih vojnih
glasila

Članak
38.

Odjel
hrvatskih vojnih glasila obavlja upravne i stručne poslove vezane za izradu
stručno-vojnih i revijalnih izdanja Ministarstva. Odjel hrvatskih vojnih
glasila skuplja, obrađuje i objav­ljuje temeljna znanja o hrvatskoj povijesti,
Domovinskom ratu, prati tehnička i druga postignuća stranih oružanih snaga i o
tome izvješćuje pripadnike Ministarstva, Oružanih snaga i javnost, pri čemu
surađuje s drugim ustrojstvenim jedinicama Ministarstva i Oružanih snaga te
političkim, kulturnim i znanstvenim institucijama u Republici Hrvatskoj i
inozemstvu.

Za
obavljanje poslova Odjela ustrojavaju se sljedeći odsjeci:

1.
Grafičko tehnički odsjek

2.
Odsjek revijalnih izdanja.

1.
Grafičko tehnički odsjek

Članak
39.

Grafičko
tehnički odsjek obavlja poslove grafičke pripreme i dizajna za sva pisana
izdanja. Održava WEB stranice službenih glasila te vrši snimanje, montažu i
umnožavanje video i filmskih materijala.

2. Odsjek
revijalnih izdanja

Članak
40.

Odsjek
revijalnih izdanja obavlja poslove vezane za izradu revijalnih izdanja
Ministarstva, redakcijski rad, prikupljanje i raščlambu vojnopolitičkih i
vojno-tehničkih informacija značaj­nih za izradu glasila, kontakt s
postrojbama, novinarsko djelovanje u svim oblicima novinarskog izričaja
(terenski, fotografski i redakcijski rad).

d) Vojni
muzej

Članak
41.

Vojni
muzej obavlja upravne i stručne poslove vezane za skupljanje i čuvanje te
stručno i znanstveno vrednovanje i obradu kulturnih i civilizacijskih vojnih
postignuća. Skuplja i štiti izloške iz hrvatske vojne povijesti i prateću
dokumentaciju, predočuje javnosti spoznaje o hrvatskoj vojnoj prošlosti,
oblikuje svjetonazor o hrvatskoj vojnoj prošlosti, organizira tematske izložbe,
određuje izloške u spomen-sobama (zbirkama), prati i nabavlja literaturu iz
vojne povijesti te surađuje sa sličnim institucijama u zemlji i inozemstvu.

Za
obavljanje poslova Vojnog muzeja ustrojavaju se sljedeći pododsjeci:

1.
Stručni odsjek,

2.
Odsjek tehničko-administrativnih poslova.

1. Stručni odsjek

Članak
42.

Stručni
odsjek obavlja poslove koji se odnose na analizu postojećeg stanja za potrebe
Vojnog muzeja, procjenu materijala za potrebe Vojnog muzeja, akviziciju, obradu
i pripremu materijala za izlaganje, skupljanje, obrađivanje i vrednovanje
fizičkih materijala i dokumentacije iz Domovinskog rata, Prvog i Drugog
svjetskog rata, preuzimanje darovane građe, nabavu građe otkupom, razmjenom i
slično, nadzor nad tehničkim održavanjem i restauriranjem građe vezane uz
Domovinski rat, Prvi i Drugi svjetski rat, stručno i znanstveno utemeljenje
elemenata za stalne i povremene izložbe, priređivanje stručne znanstvene i
informatičke podloge za izlaganje te izradu kataloga zbirki Domovinskog rata.
Odsjek daje naputke za restauriranje, skupljanje, obrađivanje i vrednovanje
fizičkih materijala i dokumentacije iz hrvatske vojne prošlosti od 1868. do
1918. godine, preuzima darovanu građu, nabavlja građu otkupom, razmjenom i
slično, obavlja nadzor nad restauriranjem građe vezane uz hrvatsku vojnu
prošlost od 1868. do 1918. godine, stručno i znanstveno utemeljuje elemente za
stalne i povremene izložbe, priređuje stručne znanstvene i informatičke podloge
za izlaganje te izrađuje kataloge zbirki hrvatske vojne prošlosti od 1868. do
1918. godine, obrađuje razdoblje od dolaska Hrvata do kraja srednjeg vijeka s
posebnim težištem na vremenu narodne dinastije, obrađuje i vrednuje materijale
i razvoj vezane uz ratovanje s Turcima (od sredine XV. st. do sredine XVIII.
st.), obrađuje i vrednuje materijale za vrijeme ratova austrijske carevine po
europskim bojišnicama od sredine XVII. st. do kraja napoleonskih ratova te
obrađuje, vrednuje i skuplja materijale, arhivalije iz vremena banovanja Josipa
Jelačića.

2. Odsjek
tehničko-administrativnih poslova

Članak
43.

Odsjek
tehničko-administrativnih poslova obavlja poslove vezane za održavanje,
popravljanje i nadzor nad materijalno-tehničkim sredstvima (oružje i sl.),
nadzor nad uporabljivosti materijalno-tehničkih sredstava, pohranjivanje i
nadzor vitalnih dijelova uporabljivog oružja, oruđa i eksplozivnih sredstava,
održavanje oružja iz raznih razdoblja te za konzervaciju i dekonzervaciju
materijalno-tehničkih sredstava, obavlja stručne poslove vezane za oblikovanje
informatičkog sustava Vojnog muzeja, analizu protoka informacija unutar muzeja
te između muzeja i drugih ustrojstvenih jedinica, odabire računalnu opremu i
aplikacije, nadograđuje sustav i održava isti. Prati pojavljivanje novih
aplikacija operativnih sustava i baza podataka. Odsjek obavlja personalne
poslove za potrebe djelatnika Muzeja, organizira sastanke i prima stranke,
nabavlja promidžbeni i uredski materijal, organizira poslove zaprimanja i
otpreme pošte, urudžbenog zapisnika, arhiviranja i prijepisa, organizira rad i
upravlja stručnom knjižnicom te obavlja pravne poslove u svezi s predstavkama,
pritužbama i ugovorima, kao i poslove marketinga i financija.

7. INSTITUT ZA ISTRAŽIVANJE I RAZVOJ OBRAMBENIH
SUSTAVA

Članak
44.

Institut
za istraživanje i razvoj obrambenih sustava je upravna organizacija
Ministarstva koja provodi, usklađuje i usmjerava znanstveno-istraživački rad u
području obrambenih sustava, kao i znanstveno-istraživačke i razvojne
djelatnosti u područjima koja su od primarnog značaja za sustav obrane, a nisu
razvijena i ne gaje se pri sveučilištima, fakultetima i znanstvenim institutima
u Republici Hrvatskoj. U Institutu za istraživanja i razvoj obrambenih sustava,
utvrđuju se smjernice znanstveno-istraživačkih djelatnosti potrebnih za razvoj
i jačanje sustava obrane Republike Hrvatske, usklađuju i usmjeravaju djelovanja
na području znanstveno-istraživačkog rada i visoke naobrazbe za potrebe obrane,
određuju prioriteti projekata i programa na temelju harmoniziranja potreba i
mogućnosti, stvaraju uvjeti za znanstveno-istraživački rad i provedbu projekata
i pripremaju provedbe projekata sukladno utvrđenim smjernicama i prioritetima,
planiraju i organiziraju znanstveno-istraživački projekti i djelatnosti
sukladno smjernicama i prioritetima za zadovoljenje budućih potreba sustava
obrane Republike Hrvatske. Institut stvara, razvija i usavršava
znanstveno-istraživački i stručni kadar za potrebe sustava obrane, osigurava
savjete, izrađuje obrambene studije, provodi tehničke ekspertize pri
organizacijskoj i tehničkoj modernizaciji Oružanih snaga, rabeći znanstvenu
metodologiju, a obavlja i druge poslove koje mu povjeri ministar.

Za
obavljanje poslova Instituta za istraživanje i razvoj obrambenih sustava,
ustrojavaju se sljedeći odjeli:

a)
Odjel za znanstvenu suradnju i koordinaciju,

b)
Odjel obrambenih sustava i tehnologija.

a) Odjel
za znanstvenu suradnju i koordinaciju

Članak
45.

Odjel
za znanstvenu suradnju i koordinaciju obavlja poslove koji se odnose na:
stvaranje materijalnih, sigurnosnih i kadrovskih uvjeta za znanstveno-istraživački
rad i provedbu projekata, pro­ved­bu materijalnog osiguranja, nabavke opreme i
instrumentacije, kao i pripreme polaznih tehnološko-ekonomskih osnova za utvr­đivanje
ugovora i sporazuma u svezi provedbe projekata u suradnji s vanjskim
znanstveno-istraživačkim i razvojno-istraživačkim ustanovama i poduzećima za
proizvodnju naoružanja i vojne opreme. Odjel za znanstvenu suradnju i
koordinaciju obavlja i stručne poslove koji se odnose na: utvrđivanje smjernica
znanstveno-istraživačkih djelatnosti potrebnih za razvoj i jačanje sustava
obrane Republike Hrvatske, usklađivanje i usmjeravanje djelovanja na području
znanstveno-istraživačkog rada i visoke naobrazbe za potrebe obrane Republike
Hrvatske, određivanje prioriteta projekata i programa Ministarstva i Oružanih
snaga na temelju harmoniziranja potreba i mogućnosti, planiranje i
organiziranje znanstveno-istraživačkih projekata i djelatnosti u skladu s
politikom, smjernicama i prioritetima za zadovoljenje potreba sustava obrane i
pripremu i upravljanje provedbom projektima u suradnji s vanjskim
znanstveno-istraživačkim i razvojno-istraživačkim ustanovama i poduzećima za
proizvodnju naoružanja i vojne opreme. Odjel obav­lja administrativne, tehničke
i pomoćne poslove Instituta: prijam i dostavu pošte, raspoređivanje akata,
otpremu, arhiviranje i čuvanje registraturne građe koja nastaje radom Instituta
te poslove fotokopiranja, umnožavanja, urudžbiranja i prijepisa.

b) Odjel
obrambenih sustava i tehnologija

Članak
46.

Odjel obrambenih sustava i
tehnologija obavlja upravne i stručne poslove koji se odnose na: primijenjena i
razvojna istraživanja usmjerenih prema tehnološkoj modernizaciji oružanih
sustava i razvoju naoružanja i vojne opreme, razvoja vojno-tehničkih disciplina
bitnih za modernizaciju naoružanja i vojne opreme, istraživanja u području
modeliranja i simulacija obrambenih sustava, borbenih i informacijskih sustava,
razvoj simulacijskih aplikacija za potrebe obrambenog sustava, upravljanje složenim
istraživačko-razvojnim programima kojima se razvijaju visoke tehnologije i
tehnologije dvojne uporabe – za vojne i civil­ne potrebe te sudjelovanje u radu
međunarodnih istraživačkih skupina i suradnju s drugim sličnim institucijama u
zemlji i inozemstvu na razvojnim i istraživačkim projektima sa svrhom daljnjeg
usavršavanja i modernizacije oružanih sustava i tehnologija.

8.
VOJNI ORDINARIJAT

Članak
47.

Vojni
ordinarijat je posebna ustrojstvena jedinica u sastavu Ministarstva koja
sustavno provodi duhovnu skrb za vojnike katolike, pripadnike Oružanih snaga i
redarstvenih službi u Republici Hrvatskoj, koju je osnovala Sveta Stolica na
temelju ugovora između Svete Stolice i Republike Hrvatske o dušobrižništvu
katoličkih vjernika, pripadnika Oružanih snaga i redarstvenih službi Republike
Hrvatske.

Za
obavljanje poslova Vojnog ordinarijata ustrojavaju se sljedeće unutarnje
ustrojstvene jedinice:

a) Ured
Vojnog ordinarijata,

b)
Odjel za potporu Vojnom ordinarijata,

c) Vojna
kapelanija.

a) Ured
Vojnog ordinarijata

Članak
48.

Ured
Vojnog ordinarijata skrbi o pastoralu, izrađuje pastoralne programe i
katehetske priručnike, vodi trajnu izobrazbu vojnih kapelana, surađuje u
organiziranju vojnih hodočašća, priprema i osigurava dokumentaciju Vojnog
ordinarijata, vodi brigu o materijalno-financijskim potrebama Ordinarijata te
skrbi o uredskim i administrativnim poslovima Ordinarijata.

b) Odjel za potporu Vojnom
ordinarijatu

Članak
49.

Odjel
za potporu Vojnom ordinarijatu obavlja poslove vezane za provedbu Pravilnika o
ustrojstvu i djelovanju Vojnog ordinarijata u Republici Hrvatskoj od 3.
prosinca 1998. godine i uz ostvarenje suradnje između djelatnika Vojnog
ordinarijata i odgovornih osoba Ministarstva.

c) Vojna kapelanija

Članak
50.

Vojna
kapelanija je teritorijalna ili personalno-ustrojstvena jedinica koju određuje
Vojni ordinarij za dušobrižničku skrb katoličkih vjernika, pripadnika Oružanih
snaga.

Uz
Vojnu kapelaniju u Ministarstvu, vojne kapelanije ustro­javaju se i u Oružanim
snagama.

9. UPRAVA ZA OBRAMBENU
POLITIKU

Članak
51.

Uprava
za obrambenu politiku upravna je organizacija u sastavu Ministarstva koja
obavlja upravne i stručne poslove vezane za: usklađivanje i planiranje
aktivnosti svih ustrojstvenih jedinica Ministarstva i Oružanih snaga u
ostvarivanju nacionalnih sigurnosnih ciljeva i provedbi planirane obrambene
politike; praćenje usklađenosti zakonodavstva sa zahtjevima obrambenog sustava
i obvezama proizašlima iz međunarodnih sporazuma i ugovora; koordinaciju s
tijelima izvršne i zakonodavne vlasti (osobito sa saborskim odborima i resornim
ministarstvima) po pitanjima važnima za strategiju nacionalne sigurnosti i
obrambenu politiku. Uprava za obrambenu politiku također sudjeluje u međunarodnim
pregovorima po pitanjima obrane i odnosa sa Sjevernoatlantskim savezom (u
daljnjem tekstu: NATO) i ostalim sigurnosnim organizacijama i
sigurnosno-obrambenim asocijacijama te ministarstvima obrane drugih zemalja;
osigurava usklađenost planiranja i provođenja obrambene politike s relevantnim
prosudbama resornih ministarstava; izrađuje prijedloge dokumenata obrambene
politike; sudjeluje u kreiranju smjernica za sustav planiranja, programiranja i
izrade proračuna, te prati njegovu usklađenost s obrambenom politikom i
strategijom; prati i raščlanjuje kretanja u međunarodnom okruženju i
procjenjuje njihov utjecaj na sustav obrane; prati i nadzire provedbu obrambene
politike po pitanjima nadzora naoružanja, provedbe međunarodnih sporazuma,
vojno-vojne suradnje, uvoza i izvoza oružja i posebno važnih tehnologija;
obavlja vrednovanje programa i planova posebnih oblika djelovanja i borbe
protiv nevojnih ugroza prateći njihovu us­kla­đenost s obrambenom politikom i
proračunskim mogućnostima; prati i nadzire programe informacijskih djelovanja i
njihovu ugradnju u dokumente obrambene politike. Uprava za obrambenu politiku
daje smjernice i nadzire provedbu obrambene politike za izradu obrambenih
planova, upravljanja i prevencije kriza potpore oružanih snaga civilnim
strukturama, civilnih aspekata obrane i općenito civilno-vojnih odnosa, te
obavlja i druge poslove koje joj povjeri ministar. Uprava za obrambenu politiku
obavlja poslove iz područja vojnog zračnog i pomorskog prometa, te sigurnosti
na moru, kao i znanstveno-istraživačke poslove za potrebe Ministarstva i Oružanih
snaga.

Za
obavljanje poslova Uprave za obrambenu politiku ustrojavaju se sljedeće
unutarnje ustrojstvene jedinice:

a)
Odjel za koordinaciju,

b)
Odjel vojnog zračnog i pomorskog prometa,

c) Služba
za obrambenu politiku i planiranje,

d) Služba
za međunarodnu obrambenu suradnju,

e) Služba
za nadzor naoružanja (Hrvatsko verifikacijsko sre­dište),

f) Služba
za NATO i Partnerstvo za mir.

a) Odjel
za koordinaciju

Članak
52.

Odjel
za koordinaciju usklađuje rad unutarnjih ustrojstvenih jedinica Uprave za
obrambenu politiku, savjetuje pomoćnika ministra po pitanjima organizacije rada
te po svim pitanjima iz funkcionalne nadležnosti Uprave; koordinira i surađuje
s Kabinetom ministra, Tajništvom Ministarstva, Kabinetom načelnika Glavnog stožera,
s ustrojstvenim jedinicama za koordinaciju u Inspektoratu obrane i u upravama
Ministarstva, povezuje Upravu za obrambenu politiku sa saborskim odborima i
resornim ministarstvima po pitanjima provedbe obrambene politike; obavlja
administrativne i druge poslove vezane za korespondenciju i rukovanje dokumentacijom.
Odjel za koordinaciju obavlja i personalne, financijske, prevoditeljske i
informatičke poslove za potrebe Uprave.

b) Odjel vojnog zračnog i
pomorskog prometa

Članak
53.

Odjel
vojnog zračnog i pomorskog prometa je upravno-administrativno i stručno tijelo
Ministarstva koje obavlja zakonom predviđene poslove i poslove prihvaćene na
temelju među­narodno preuzetih obveza, predstavlja Ministarstvo pred
nacionalnim tijelima državne uprave kao i u međunarodnim organizacijama.

U
području vojnog zračnog prometa Odjel provodi usu­glašavanje, normizaciju i
standardizaciju vojnih i civilnih propisa, sudjeluje u izvršenju obveza
Ministarstva koje proistječu iz Zakona o zračnom prometu i podzakonskih akata,
surađuje s Hrvat­skom kontrolom zračnog prometa d.o.o. i zračnim lukama,
koordinira civilno-vojnu suradnju za djelovanje u kriznim situacijama, usuglašava
domaće i međunarodne ugovore, sudjeluje u kreiranju nacionalnog programa
sigurnosti zračnog prometa, sudjeluje u ispitivanju zrakoplovnih nesreća
domaćih i stranih vojnih zrakoplova, na strategijskoj razini koordinira
upravljanje zračnim prostorom u kriznim situacijama, koordinira upotrebu
zračnog prostora za potrebe zrakoplovnih vježbi i preleta vojnih zrakoplova,
predstavlja Ministarstvo u odgovarajućim međunarodnim tijelima, koordinira rad
s ostalim tijelima državne uprave, odobrava izdavanje vojnih zrakoplovnih
publikacija, obavlja i druge poslove vezane za vojni zračni promet i upotrebu
zračnog prostora koje propiše ministar obrane.

Za potrebe vojnog pomorskog prometa i sigurnosti na
moru obavlja upravne i druge stručne poslove vezane za uspostavu i djelovanje
sustava pomorske sigurnosti, poslove za međunarodne i međuresorne odnose na
moru, provodi usuglašavanje civilnih i vojnih propisa vezanih za pomorsko
pravo, obveze Ministarstva koje proistječu iz Pomorskog zakonika, međunarodnih
konvencija, zakona i drugih propisa o pravu mora, prati i usklađuje
problematiku razvoja civilnog dijela pomorske obrane, nadzire rad i propisuje
procedure, izobrazbu, prava i obveze Hrvatske ratne mornarice na zadaćama
nadzora, čuvanja i zaštite mora, te vodi evidenciju i protoke međunarodnih
vojnih aktivnosti na moru.

c) Služba
za obrambenu politiku i planiranje

Članak
54.

Služba za obrambenu politiku i planiranje
ustrojstvena je jedinica u sastavu Uprave za obrambenu politiku koja obavlja
upravne i stručne poslove vezane za: izradu prijedloga dokumenata dugoročnog,
srednjoročnog i kratkoročnog obrambenog planiranja, suradnju u izradi i
pregledu strategije nacionalne sigurnosti i strategije obrane, pri čemu
osigurava njihovu usklađenost s općom politikom Vlade Republike Hrvatske,
resursima, strukturom snaga, planovima opremanja i proračunom. Služba za
obrambenu politiku i planiranje usklađuje aktivnosti drugih službi Ministarstva
u izradi svih kratkoročnih, srednjoročnih i dugoročnih planova i dokumenata
obrambene politike i strategije, procjenjuje stanja, trendove i perspektive
sigurnosnog okružja Republike Hrvatske, prosuđuje obrambene sposobnosti
Republike Hrvatske u možebitnom sukobu, koordinira i nadzire provedbene planove
drugih nositelja obrambenih priprema u području civilne obrane, predlaže
prioritete i raspoređivanje resursa, te usklađivanje sustava planiranja,
programiranja i izrade proračuna s ciljevima obrambene politike, pregledava
obrambene planove, predlaže i usklađuje aktivnosti nositelja civilno-vojnog kriznog
planiranja iz nadležnosti Ministarstva, prosuđuje obrambenu spremnost glede
djelovanja u izvanrednim okolnostima, koordinira i nadzire aktivnosti u
području obrambenih priprema i razvoja prostora i infrastrukture te obavlja
koordinacijske poslove s civilnim institucijama i drugim ustrojstvenim
jedinicama Ministarstva po pitanjima civilno-vojnih odnosa.

Služba za obrambenu politiku i planiranje obavlja
istraži­vač­ke poslove za potrebe Ministarstva i Oružanih snaga na pod­ruč­jima:
međunarodne sigurnosti, obrambene politike i planiranja, civilno-vojnih odnosa,
strategije (obrambene i vojne), upravljanja resursima, organizacije i
funkcioniranja obrambenog sustava, ratne vještine i operacijskih istraživanja.
Prati razvojne trendove u području obrambenih istraživanja te publicira
rezultate.

Za obavljanje poslova Službe za obrambenu politiku i
planiranje ustrojavaju se sljedeći odjeli:

1. Odjel obrambene politike i strategijskog
planiranja,

2. Odjel obrambenih priprema,

3.
Odjel za obrambena istraživanja.

1. Odjel
obrambene politike i strategijskog planiranja

Članak
55.

Odjel
obrambene politike i strategijskog planiranja obavlja upravne i stručne poslove
vezane za: razvijanje prijedloga opće obrambene politike iz nadležnosti
Ministarstva; osiguravanje usklađenosti prijedloga opće obrambene politike iz
nadležnosti Ministarstva s politikom Vlade Republike Hrvatske; razvijanje i
usavršavanje planskih metoda, postupaka i tehnika na području obrambenog
planiranja; pripremanje materijala koji će služiti kao podloga za razgovore o
sigurnosnim temama s predstavnicima drugih država i međunarodnih organizacija
koji se bave poslovima strategijskog planiranja; objedinjavanje djelatnosti
uskla­đi­vanja izrade svih dokumenata obrambenog planiranja; razvijanje
prijedloga strategijskih rješenja na području obrane koja, prema procjenama
sigurnosnih uvjeta i raspoloživih resursa, mogu zadovoljiti sigurnosne potrebe
Republike Hrvatske; osiguravanje usklađenosti strategijskih rješenja na
području obrane s državnom politikom, programskim opredjeljenjima Vlade
Republike Hrvatske te s raspoloživim resursima; sagledavanje konceptualnih
rješenja u Republici Hrvatskoj sa stajališta usklađenosti s rješe­njima i
trendovima u drugim demokratskim državama te naj­važnijim međunarodnim
sigurnosnim/obrambenim organizacijama; praćenje provedbe dokumenata obrambenog
planiranja kroz rješenja u pojedinim dokumentima obrambenog planiranja iz nadležnosti
drugih ustrojstvenih jedinica Ministarstva i kroz promjene relevantnih
unutarnjih i vanjskih čimbenika (te povezano s time, predlaganje kvalitetnih
poboljšanja i ažuriranje posto­jećih rješenja); sudjelovanje u vrednovanju
provedbe načela i odredaba strategijskih dokumenata i periodičnih obrambenih
pregleda; osiguravanje osnove za potporu razvoju civilne ekspertize na području
obrambenog planiranja strategijske razine.

Za obavljanje poslova u Odjelu ustrojavaju se
sljedeći odsjeci:

1. 1.
Odsjek obrambene politike,

1. 2.
Odsjek strategijskog planiranja.

1.1.
Odsjek obrambene politike

Članak
56.

Odsjek
obrambene politike obavlja poslove vezane za osiguravanje usklađenosti
prijedloga obrambene politike iz nadležnosti Ministarstva s politikom
nacionalne sigurnosti te općom politikom Vlade Republike Hrvatske; razvijanje
koncepta obrambene politike iz nadležnosti Ministarstva prevođenjem opće politike
Vlade Republike Hrvatske u dokumente obrambene politike; izrađivanje prijedloga
i praćenje realizacije dokumenata obrambene politike; izrađivanje nacrta
provedbenih odluka s područja obrambene politike za potrebe ministra obrane,
zamjenika ministra obrane i pomoćnika ministra za obrambenu politiku;
analiziranje ostale javne politike Republike Hrvatske; izrađivanje usporednih
analiza i prikaza obrambene politike drugih država, međunarodnih obrambenih i
sigurnosnih saveza; praćenje i prosu­đivanje trenutačnog stanja i perspektiva
obrambenog sustava; nadziranje usklađenosti vojne strategije, plana Oružanih
snaga i politike razvoja Oružanih snaga s općom obrambenom politikom i
strategijskim dokumentima obrambenog planiranja; praćenje provedbe temeljnih načela
i odrednica opće obrambene politike ministra obrane u praksi Ministarstva i Oružanih
snaga, a s pozicija njihova provođenja putem operativnih obrambenih politika na
pojedinim područjima (personalne, proračunske, nabave i opremanja, međunarodne
vojne suradnje, informacijskih sustava, sigurnosno-obavještajne, upravljanja
imovinom, znanstveno-istraživačkog rada i dr.) te predlaganje prilagodbi;
usmjeravanje radi postizanja međusobne usklađenosti operativnih obrambenih
politika i njihove usklađenosti s općom obrambenom politikom; osiguravanje
nadzora usklađenosti operativnih rješenja razvojnog programiranja iz sustava
planiranja, programiranja i izrade pro­računa sa strategijskim dokumentima
obrambenog planiranja i drugim dokumentima obrambene politike; nadziranje uskla­đenosti
– usmjerenosti operativnog planiranja rada, vođenja i upravljanja organizacije
s operativnim politikama i njihove kompatibilnosti sa strategijskim i razvojnim
planiranjem; osiguravanje usklađenosti planova i programa razvoja Oružanih
snaga s proračunskim mogućnostima i strategijskim dokumentima obrambenog
planiranja te dokumentima obrambene politike.

1.2.
Odsjek strategijskog planiranja

Članak
57.

Odsjek
strategijskog planiranja obavlja poslove vezane za provođenje strategijskih
analiza i procjena koje služe kao osnova za kreiranje obrambene politike i za
odlučivanje u Ministarstvu, a posebno kao podloga za razvijanje temeljnih
dokumenata obrambene politike i strategije obrane; identificiranje,
analiziranje i prosuđivanje svih strategijski važnih događaja na području
obrane, diplomacije, politike, tehnologije i obrambenog proračuna koji mogu
utjecati na sigurnost i obranu Republike Hrvatske; prikupljanje i analiziranje
podataka relevantnih za definiranje strategije obrane te definiranje i provedbu
obrambene politike iz dostupnih izvora - stručne literature, stručnih
publikacija, pravne regulative, međunarodnih propisa i sporazuma, Interneta,
tiska i dr.; sistematiziranje i obrađivanje prikupljenih podataka na način koji
omogućuje njihovo korištenje u svakodnevnom radu; izrađivanje scenarija kao
podloga za razvijanje dokumenata obrambenog planiranja te za njihova periodična
i druga uskla­đivanja ali i za utemeljene prijedloge mjera i drugih rješenja na
području obrambene politike; sistematiziranje prikaza, analiza i studija kao
podloga za strategijsko odlučivanje; izrađivanje priloga za nacrte dokumenata
obrambene politike i strategije koji se odnose na ocjenu i prosudbe sigurnosnog
okružja; izrađivanje analiza stanja i prosudbi sigurnosnog okružja sa stajališta
nadležnosti Službe kao priloga integralnih sigurnosnih prosudbi Ministarstva;
izrađivanje prijedloga konceptualnih dokumenata i smjernica obrambenog
planiranja; sudjelovanje u pripremanju prijedloga dokumenata strategijskog
planiranja; praćenje trendova razvoja obrambenog planiranja u razvijenim
demokratskim državama, procjenjivanje njihove relevantnosti za unapređivanje
koncepta obrambenog planiranja Republike Hrvatske te predlaganje odgovarajućih
prilagodbi hrvatskih rješenja; usklađivanje sustava obrambenog planiranja s
obrambenim planiranjem u NATO-u; surađivanje s akademskim institucijama,
nevladinim organizacijama i medijima radi poticanja i razvoja civilne
nacionalne ekspertize na području obrambenog planiranja.

2. Odjel
obrambenih priprema

Članak
58.

Odjel
obrambenih priprema razvija osnove obrambenih priprema civilnog dijela
obrambenog sustava Republike Hrvatske i osigurava njihovu implementaciju u
tijelima državne vlasti, lokalne i područne (regionalne) samouprave, pravnim
osobama nositeljima obrambenih priprema, te organizacijama za zaštitu i spa­šavanje
ljudi i materijalnih dobara. Putem osmišljavanja koncepta civilne obrane,
njegova normiranja i planiranja (izrade planova obrane Republike Hrvatske i
Ministarstva, te usklađivanja planova obrane ostalih nositelja obrambenih
priprema), osposobljava­nja nositelja obrambenih priprema i provođenja nadzora
(pru­žanjem stručne pomoći i nadzora provedbe zadaća iz područja obrambenih
priprema) ostvaruje provedbu civilnih obrambenih priprema. Prati materiju
obrambenih priprema koja se odnosi na objekte posebno važne za obranu te istraživanja
i snimanja iz zraka. Predlaže i provodi mjere za usklađivanje civilnih i vojnih
aktivnosti vezanih za izgradnju obrambenih sposobnosti društva u miru,
neposrednoj ugroženosti i ratu te priprema planske i *policy* okvire za
angažiranje pripadnika Oružanih snaga Republike Hrvatske u slučaju prirodnih,
tehničko-tehnoloških i ekoloških ne­sreća u Republici Hrvatskoj, njihovo
sudjelovanje u među­narodnim, humanitarnim i drugim operacijama izvan granica
Republike Hrvatske te sudjelovanje pripadnika oružanih snaga drugih država u
Republici Hrvatskoj. Odjel surađuje s nadležnim tijelima državne vlasti,
lokalne i područne (regionalne) samouprave, pravnim osobama nositeljima
obrambenih priprema, organizacijama za zaštitu i spašavanje ljudi i
materijalnih dobara, Oru­žanim snagama te međunarodnim partnerima i
organizacijama uključenima u zajedničke aktivnosti. Odjel obavlja informatičke
i administrativne poslove za potrebe Službe.

3. Odjel
za obrambena istraživanja

Članak
59.

Odjel
za obrambena istraživanja obavlja istraživačke poslove za potrebe Ministarstva
i Oružanih snaga na područjima: među­narodne sigurnosti, obrambene politike i
planiranja, civilno-vojnih odnosa, strategije (obrambene i vojne), upravljanja
resursima, organizacije i funkcioniranja obrambenog sustava, ratne vještine i
operacijskih istraživanja. Organizira i razvija istraži­vačku djelatnost
planiranjem i provedbom znanstveno-istraži­vačkih projekata za koje se mogu
angažirati i vanjski suradnici, organizira objavljivanje rezultata istraživanja
u radne, obrazovne i analitičke svrhe za potrebe Ministarstva i Oružanih snaga,
sudjeluje u obrazovnim aktivnostima, organizira znanstvene i stručne skupove u
zemlji i inozemstvu te sudjeluje u njima.

Odjel prati razvojne trendove na području obrambenih
istraživanja u drugim demokratskim državama te ostvaruje znanstvenu suradnju sa
znanstvenim institucijama u zemlji i srodnim institucijama u inozemstvu.

d) Služba
za međunarodnu obrambenu suradnju

Članak
60.

Služba
za međunarodnu obrambenu suradnju ustrojstvena je jedinica u sastavu Uprave za
obrambenu politiku koja obavlja upravne i stručne poslove vezane za:
objedinjavanje aktivnosti svih ustrojstvenih jedinica Ministarstva koje se
odnose na planiranje, koordinaciju i nadzor provedbe međunarodne obrambene
suradnje, sudjelovanje u radu međunarodnih sigurnosnih i obrambenih
organizacija i asocijacija, pripremu materijala i dokumenata po pitanjima
vojnih aspekata međunarodne sigurnosne suradnje i njihova usklađivanja s
dokumentima obrambene politike, predlaganje mjera za usklađivanje vojne
dimenzije obrambene politike za potrebe sudjelovanja Republike Hrvatske u
sklapanju regionalnih i međunarodnih sporazuma i konvencija, praćenje,
usmjeravanje i podupiranje hrvatskih vojnih izaslanika i izaslanstava tijekom
njihova boravka u inozemstvu, predlaganje kandidata za vojno-diplomatske dužnosti
u inozemstvu, praćenje, usmjeravanje i nadzor stranih vojnih izaslanstava za
vrijeme boravka u Repub­lici Hrvatskoj, povezivanje Ministarstva s međunarodnim
institucijama i suradnju s drugim tijelima po pitanju međunarodne obrambene
suradnje. Preko hrvatskih vojnih izaslanika i vojnih savjetnika Služba
predstavlja Ministarstvo i Oružane snage u zemljama primateljicama i misijama
Republike Hrvatske u inozemstvu. Služba provodi aktivnosti međunarodne
obrambene suradnje za koje je određena kao nositelj godišnjim planom.

Za
obavljanje poslova Službe za međunarodnu obrambenu suradnju ustrojavaju se sljedeći
odjeli:

1.
Odjel multilaterale, plana, raščlambe i potpore,

2.
Odjel bilaterale.

1. Odjel
multilaterale, plana, raščlambe i potpore

Članak
61.

Odjel
multilaterale, plana, raščlambe i potpore obavlja stručne poslove planiranja,
koordiniranja i nadzora provedbe aktivnosti iz područja suradnje s međunarodnim
organizacijama, inicijativama i procesima. Preko vojnih savjetnika u misijama
Republike Hrvatske Odjel predstavlja Ministarstvo i Oružane snage u inozemstvu,
sudjeluje u planiranju i provedbi aktivnosti, te prikuplja informacije iz
funkcionalnog područja rada. Odjel obav­lja poslove integralnog planiranja i
raščlambe međunarodne obrambene suradnje iz nadležnosti Službe. Odjel obavlja
poslove potpore Službe koji se odnose na poslove logističkog zbrinjavanja Službe
i hrvatskih vojnih izaslanika i vojnih savjetnika u inozemstvu,
administrativne, pravno-normativne i financijske poslove.

Za obavljanje poslova u Odjelu multilaterale, plana i
raščlambe ustrojavaju se sljedeći odsjeci:

1.1.
Odsjek multilaterale, plana i raščlambe,

1.2.
Odsjek potpore.

1.1.
Odsjek multilaterale, plana i raščlambe

Članak 62.

Odsjek multilaterale, plana i raščlambe obavlja
stručne poslove iz područja međunarodne obrambene suradnje, prati stanje,
odnose, trendove i aktivnosti u multilateralnim organizacijama, inicijativama i
procesima te stvara i ažurira baze podataka na temelju prikupljenih
informacija. Raščlambom i prosudbom prikup­ljenih podataka, a u skladu sa
smjernicama obrambene politike, Odsjek predlaže provedbenu politiku
Ministarstva na području međunarodne obrambene suradnje. Odsjek prati,
koordinira, a po potrebi i izravno sudjeluje u ispunjenju obveza Ministarstva
usmjerenih k jačanju sigurnosti i povjerenja na globalnoj, regionalnoj i
subregionalnoj razini. U suradnji s Ministarstvom vanj­skih poslova i drugim
tijelima državne uprave kao i drugim ustrojstvenim jedinicama Ministarstva,
Odsjek kreira politiku sudjelovanja Oružanih snaga u međunarodnim mirovnim
misijama, te kroz koordinaciju s međunarodnim organizacijama pridonosi
pripravi, organizaciji i praćenju sudjelovanja Oružanih snaga u mirovnim
misijama. U skladu s obrambenim smjernicama Odsjek razvija politiku
sudjelovanja Ministarstva u regionalnim organizacijama, inicijativama i
procesima, prati, planira, koordinira i po potrebi izravno sudjeluje u projektima
regionalne suradnje. Odsjek prati razvoj sustava europske sigurnosne i vanjske
politike, posebno razvoj europskih i regionalnih oružanih snaga te predlaže
stajališta i odnos Ministarstva prema novim multinacionalnim obrambenim
formacijama. Odsjek obavlja poslove vezane za savjetovanje i izradu prosudbi o
sudjelovanju obrambenog sustava Republike Hrvatske u međunarodnim procesima i
aktivnostima, objedinjavanje i izradu prijedloga godišnjih planova među­narodne
obrambene suradnje, izradu periodičnih i godišnjih izvješća.

1.2.
Odsjek potpore

Članak
63.

Odsjek
potpore obavlja poslove logističkog zbrinjavanja Službe, obavlja
administrativne, pravno-normativne i financijske poslove za potrebe Službe.
Odsjek obavlja poslove prijma, rasporeda i otpreme pošte, poslove urudžbenog
zapisnika i pismohrane. Odsjek obavlja poslove vezane uz izradu prijedloga
plana proračuna Službe, izvršenje proračuna Službe i vojnih predstavnika u
inozemstvu i obradu financijsko-računovodstvene dokumentacije. Odsjek obavlja i
poslove tehničkog nositelja vezane uz izradu dokumentacije za službena
putovanja u inozemstvo. Odsjek obavlja poslove koji se odnose na izradu
internih pravno-normativnih akata. Odsjek skrbi o nabavi informatičkog,
uredskog i potrošnog materijala, nabavi i održavanju informatičke i
birotehničke opreme Službe, te u cijelosti skrbi o logističkoj potpori
hrvatskih vojnih izaslanika i vojnih savjetnika u inozemstvu.

2. Odjel
bilaterale

Članak
64.

Odjel
bilaterale izrađuje prijedloge planova, koordinira i nadzire provedbu
aktivnosti iz područja bilateralne obrambene suradnje, organizira i provodi
temeljnu raščlambu prikupljenih podataka, prati i raščlanjuje rad hrvatskih
vojnih izaslanika, usmjerava, prati i raščlanjuje rad stranih vojnih izaslanika
i izaslanstava u Republici Hrvatskoj kao i aktivnosti u sklopu
Vojno-diplomatskog zbora. Preko hrvatskih vojnih izaslanika Republike Hrvatske
u zemljama primateljicama Odjel predstavlja Ministarstvo i Oružane snage,
sudjeluje u planiranju i provedbi aktivnosti, te prikuplja informacije iz
funkcionalnog područja rada. Odjel planira aktivnosti hrvatskih vojnih
izaslanika, predlaže težišta i opseg bilateralne suradnje po zemljama i
regijama, izrađuje i ažurira baze podataka o poslovima, službenim kontaktima i
osobama u zemljama primateljicama i regijama. Odjel prati aktivnosti stranih
vojnih izaslanika i izaslanstava za vrijeme boravka u Republici Hrvatskoj.
Odjel planira i organizira specijalističko osposobljavanje djelatnika za međunarodnu
obrambenu suradnju za rad na području vojno-diplomatskih odnosa, te provodi
aktivnosti koje se odnose na izbor, pripremu i slanje vojno-diplomatskih
predstavnika u zemlje primateljice, odnosno međunarodne organizacije.

Za obavljanje poslova u Odjelu bilaterale ustrojavaju
se sljedeći odsjeci:

2.1. Odsjek regija I.,

2.2.
Odsjek regija II.

 2.1. Odsjek regija I.

Članak
65.

Odsjek
regija I. planira, koordinira i nadzire provedbu bilateralne obrambene suradnje
sa zemljama Sjeverne i Južne Amerike i zemljama zapadne Europe: Sjedinjenim
Američkim Državama, Kanadom, Argentinom, Velikom Britanijom, Francuskom,
Njemačkom, Švicarskom, Španjolskom, Švedskom, Belgijom, Nizozemskom,
Luksemburgom, i drugim zemljama regije u skladu s daljnjim razvojem bilateralne
obrambene suradnje, putem izravne korespondencije s hrvatskim vojnim izaslanicima
u zemljama primateljicama kao i stranim vojnim izaslanicima navedenih zemalja
akreditiranima za rad u Republici Hrvatskoj i ustrojstvenih jedinica
Ministarstva koje su nositelji provedbe pojedinih aktivnosti bilateralne
obrambene suradnje. Odsjek regija I prati stanje odnosa, trendova i aktivnosti
u bilateralnim odnosima, izrađuje i ažurira baze podataka o državama regije,
poslovima i službenim kontaktima, predlaže oblike bilateralne obrambene
suradnje, sudjeluje u izradi analitičkih i informativnih materijala, obavlja
temeljnu raščlambu prikupljenih podataka o provedenim aktivnostima. Odsjek
regija I usmjerava i koordinira aktivnosti hrvatskih vojnih izaslanika,
organizira, te preko hrvatskih vojnih izaslanika prikuplja informacije i
izvješća o obrambenim sustavima i relevantnim političkim kretanjima u državama
i regiji, organizira i koordinira oblike potpore hrvatskim vojnim izaslanstvima
i predstavnicima.

2.2.
Odsjek regija II.

Članak
66.

Odsjek
regija II. planira, koordinira i nadzire provedbu bilateralne obrambene
suradnje sa susjednim zemljama, zemljama srednje i istočne Europe, zemljama
Bliskog i Dalekog istoka: Italijom, Slovenijom, Mađarskom, Austrijom,
Rumunjskom, Češ­kom, Slovačkom, Poljskom, Rusijom, Ukrajinom, Grčkom, Turskom,
Libijom, Malezijom, Iranom, Kinom i drugim zemljama regije, u skladu s daljnjim
razvojem bilateralne obrambene suradnje, izravnom korespondencijom s hrvatskim
vojnim izaslanicima u zemljama primateljicama kao i preko stranih vojnih
izaslanika navedenih zemalja akreditiranih za rad u Republici Hrvatskoj i
ustrojstvenih jedinica Ministarstva koje su nositelji provedbe pojedinih
aktivnosti bilateralne obrambene suradnje. Odsjek regija II prati stanje
odnosa, trendova i aktivnosti u bilateralnim odnosima, izrađuje i ažurira baze
podataka o državama regije, poslovima i službenim kontaktima, predlaže oblike
bilateralne obrambene suradnje, sudjeluje u izradi analitičkih i informativnih
materijala, obavlja temeljnu raščlambu prikupljenih podataka o provedenim
aktivnostima. Odsjek regija II usmjerava i koordinira aktivnosti hrvatskih
vojnih izaslanika, organizira, te preko hrvatskih vojnih izaslanika prikuplja
informacije i izvješća o obrambenim sustavima i relevantnim političkim
kretanjima u državama i regiji, organizira i koordinira oblike potpore
hrvatskim vojnim izaslanstvima i predstavnicima. Odjel regija II. koordinira
rad vojno-diplomatskog zbora i usklađuje aktivnosti stranih vojnih izaslanika
akreditiranih u Republici Hrvatskoj, prikuplja podatke od njih, izrađuje i ažurira
baze podataka o njima. Planira, organizira i sudjeluje u provedbi aktivnosti
vojno-diplomatskog zbora prema godišnjem planu.

e) Služba
za nadzor naoružanja (Hrvatsko verifikacijsko središte)

Članak
67.

Služba
za nadzor naoružanja ustrojstvena je jedinica u sastavu Uprave za obrambenu
politiku koja obavlja upravne i stručne poslove vezane uz provedbu obvezujućih
međunarodnih ugovora, sporazuma i konvencija o kontroli naoružanja koje je
potpisala Republika Hrvatska (neposredno izvršava sve obveze iz Sporazuma o
subregionalnoj kontroli naoružanja, Bečkom dokumentu ž99, Otavskoj konvenciji i
Konvenciji o kemijskom naoružanju).

Služba
planira, priprema i provodi inspekcije i posjete; organizira prihvate inozemnih
inspekcijskih timova; izrađuje godišnje informacije o Oružanim snagama; prati
stanje naoružanja u skladu razmijenjenim informacijama.

Služba
razvija suradnju s inozemnim verifikacijskim središ­tima, prikuplja i prati
godišnje razmjene podataka o oružanim snagama drugih potpisnica; sudjeluje na
konferencijama, radionicama i seminarima iz područja kontrole naoružanja;
priprema Oružane snage za provedbu sporazuma o nadzoru naoružanja; predlaže
usklađivanje nacionalne legislative s obvezama koje proizlaze iz sporazuma o
nadzoru naoružanja; prati ostale sporazume, konvencije i ugovore koje Republika
Hrvatska nije potpisala i predlaže osnovne elemente za njihovu primjenu u
Ministarstvu te obavlja i druge poslove iz područja nadzora naoružanja.

Za
obavljanje poslova Službe za nadzor naoružanja ustrojavaju se sljedeći odjeli:

1.
Plansko-analitički odjel,

2.
Odjel potpore i provedbe ugovora.

1.
Plansko-analitički odjel

Članak
68.

Plansko-analitčki
odjel obavlja upravne i stručne poslove vezane za: objedinjavanje djelatnosti
vezanih uz izradu svih operativno-planskih dokumenata Službe za nadzor naoružanja
i definiranje metodologije provođenja aktivnosti, redukcijskih postupaka i
praćenja provedbe. Plansko-analitički odjel prati, prikuplja i priprema
materijale za redovitu godišnju razmjenu podataka o vojnim snagama i vojnim
aktivnostima, prati i prikuplja saznanja iz prakse o mogućim novim tehnikama i
metodologijama praćenja sporazuma, priprema aktivnosti i sudjeluje u
inspekcijama, prihvatu inspekcija, promatranju vojnih aktivnosti, evaluacijskim
posjetima i drugim obvezujućim aktivnostima iz međunarodnih vojnih sporazuma.
Odjel potpore i provedbe ugovora organizira sastanke za načelnika i zamjenika
načelnika Službe, obavlja poslove logističkog zbrinjavanja Službe i personalne
poslove za potrebe Službe, usklađuje poslove prijma, rasporeda, otpreme pošte i
evidencije, predlaže prilagodbe te osigurava zaštitu tajnosti podataka.

2. Odjel
potpore i provedbe ugovora

Članak
69.

Odjel
potpore i provedbe ugovora obavlja upravne i stručne poslove vezane za:
planiranje i provođenje inspekcija u skladu s međunarodnim vojnim sporazumima,
poslove u svezi s prihvatom inspekcija koje dolaze u Republiku Hrvatsku i
sudjelovanje u provedbi redukcijskih zadaća, priprema Oružane snage za proved­bu
sporazuma o nadzoru naoružanja, te izvješćuje o obavljenim zadaćama i zapažanjima.
Nositelj je suradnje s civilnim institucijama po pitanjima provedbe ugovora o
kontroli naoružanja, definira obveze Oružanih snaga u okviru ukupnih obveza
Republike Hrvatske po pitanjima ugovora o kontroli naoružanja te aktivno prati
međunarodne procese u području kontrole naoružanja.

f) Služba
za NATO i Partnerstvo za mir

Članak
70.

Služba
za NATO i Partnerstvo za mir ustrojstvena je jedinica u sastavu Uprave za
obrambenu politiku koja obavlja upravne i stručne poslove vezane za: provedbu
obrambene politike i smjernica ministra obrane radi ulaska Republike Hrvatske u
NATO, upravljanje, nadzor i koordinaciju aktivnosti Ministarstva u Partnerstvu
za mir i NATO-u, savjetovanje pomoćnika ministra za obrambenu politiku i
ostalih visokih dužnosnika Ministarstva i Oružanih snaga u svezi sa
sudjelovanjem Republike Hrvatske u programu Partnerstva za mir te približavanjem
NATO-u, izradu pripremnih materijala za sudjelovanje visokih dužnosnika
Ministarstva u aktivnostima Partnerstva za mir, praćenje, usmjeravanje i
stručno podupiranje hrvatskih vojnih predstavnika u Misiji Republike Hrvatske
pri NATO-u i suradnju s ostalim tijelima državne uprave, tj. s njihovim
ustrojstvenim jedinicama koje su zadužene za ostvarivanje suradnje s NATO-om i
članicama Partners­tva za mir.

Za obavljanje
poslova u Službi za NATO i Partnerstvo za mir ustrojavaju se sljedeći odjeli:

1.
Plansko-operativni odjel,

2.
Vojni odjel Misije Republike Hrvatske pri NATO-u,

3.
Podregistar za prijam i pohranu informacija i dokumenata u razmjeni između
Republike Hrvatske i NATO-a.

1.
Plansko-operativni odjel

Članak
71.

Plansko-operativni
odjel obavlja stručne poslove vezane za: provedbu obrambene politike i
smjernica ministra obrane radi ulaska Republike Hrvatske u NATO, praćenje i
raščlambu procesa i ključnih aktivnosti u NATO-u i državama članicama
Partnerstva za mir, predlaganje politike Ministarstva prema NATO-u i
Partnerstvu za mir, upravljanje, nadzor i koordinaciju aktivnosti Ministarstva
i ostalih ministarstava u NATO-u i aktivnostima Partnerstva za mir, planiranje
aktivnosti u Partnerstvu za mir kroz partnerski radni program i Individualni
partnerski program, usklađivanje i nadzor nad provedbom prihvaćenih partnerskih
ciljeva, koordinaciju i razmjenu informacija između zemalja partnera na
internetu (Partnership Real-Time Information Management and Exchange system),
planiranje i provedbu Procesa planiranja i raščlambe u Partnerstvu za mir,
izradu analitičkih materijala za potrebe Uprave za obrambenu politiku, praćenje
i usmjeravanje rada Vojnog odjela Misije Republike Hrvatske pri NATO-u,
sudjelovanje u pripremi hrvatskih vojnih predstavnika za rad u Vojnom odjelu
Misije Republike Hrvatske pri NATO-u i stožerima i drugim institucijama NATO-a,
poticanje, praćenje i koordinaciju inicijativa i radnih skupina NATO-a, izradu
godiš­njeg nacionalnog programa Akcijskog plana za članstvo, financijsko
osiguranje i praćenje provedbe aktivnosti u Individualnom partnerskom programu,
izradu i praćenje izvršenja proračuna Službe za NATO i Partnerstvo za mir,
obavljanje administrativnih poslova te vođenje arhive, stručno prevođenje
dokumenata za potrebe Službe za NATO i Partnerstvo za mir.

2. Vojni
odjel Misije Republike Hrvatske pri NATO-u

Članak
72.

Vojni
odjel Misije Republike Hrvatske pri NATO-u obavlja stručne poslove vezane za:
zastupanje i predstavljanje Ministarstva i Oružanih snaga u sjedištu NATO-a i
Vrhovnom zapovjed­ništvu savezničkih snaga za Europu u skladu s obrambenom
politikom i smjernicama ministra obrane, savjetodavne poslove za veleposlanika
u Misiji Republike Hrvatske pri NATO-u o svim oblicima vojnog sudjelovanja
Republike Hrvatske u NATO-u i aktivnostima u Partnerstvu za mir, veze i
koordinacije između institucija NATO-a i Ministarstva, provođenje aktivnosti u
programu Partnerstva za mir te za organizaciju posjeta visokih dužnosnika
Ministarstva i Oružanih snaga institucijama NATO-a, sudjelovanje u radu stručnih
tijela (foruma, komiteta, skupina) institucija NATO-a, unapređenje odnosa
Republike Hrvatske i NATO-a, predstavljanje Oružanih snaga i Ministarstva
institucijama NATO-a.

3. Podregistar za prijam i pohranu informacija i
dokumenata u razmjeni između Republike Hrvatske i NATO-a

Članak
73.

U
skladu s prihvaćenim sigurnosnim standardima Republike Hrvatske i NATO-a
definiranim potpisivanjem Sigurnosnog sporazuma, Republika Hrvatska i NATO
razmjenjuju informacije i dokumente preko sustava Središnji registar-podregistri.

Podregistar
za prijam i pohranu informacija i dokumenata u razmjeni između Republike
Hrvatske i NATO-a uz prijam, pohranu i distribuciju dokumenata svih vrsta
tajnosti, u komunikaciji s NATO-om provodi i odgovara za ustroj sigurnosnih
standarda koje je Republika Hrvatska preuzela potpisivanjem Sigurnosnog
sporazuma s NATO-om. U tom poslu neposredno odgovara Središnjem registru. U
svezi s navedenim poslovima surađuje sa svim upravama Ministarstva, i s
Podregistrom NATO-a u Glavnom stožeru.

10. UPRAVA ZA LJUDSKE RESURSE

Članak
74.

Uprava
za ljudske resurse upravna je organizacija u sastavu Ministarstva koja obavlja
upravne i druge stručne poslove vezane za: osiguravanje jedinstvenog
upravljanja službenicima i na­mješ­tenicima, djelatnim, ročnim i pričuvnim
vojnim sastavom potrebnim za popunu Ministarstva i Oružanih snaga od uvođenja u
evidenciju, školovanja i raspoređivanja do umirovljenja, odnosno brisanja iz
vojne evidencije svih kategorija vojnih osoba, službenika i namještenika,
usmjerava i usklađuje rad službi u svom sastavu, sudjeluje u pripremi i brine
se o provođenju politike upravljanja osobljem Ministarstva, planira, usmjerava
i nadzire upravljanje osobljem i profesionalni razvoj pripadnika Oružanih
snaga, planira, organizira i nadzire zdravstvenu i veterinarsku zaštitu u
Ministarstvu i Oružanim snagama, upravlja stambenom imovinom i skrbi o
stambenom zbrinjavanju pripadnika Ministarstva i Oru­žanih snaga, sudjeluje u
donošenju ustrojstvenih rješenja Ministarstva i Oružanih snaga, sudjeluje u
pripremi i izradi nacrta zakonskih i podzakonskih propisa koji se odnose na
ljudske resurse te obavlja i druge poslove koje joj povjeri ministar.

Za obavljanje poslova Uprave za ljudske resurse
ustrojavaju se sljedeće unutarnje ustrojstvene jedinice:

a) Odjel za koordinaciju,

b) Odjel raščlambe i integracije,

c) Personalna služba,

d) Služba za stambene poslove,

e) Služba za zdravstvenu zaštitu,

f) Služba za vojnu obvezu,

g)
uprave za obranu.

a) Odjel
za koordinaciju

Članak
75.

Odjel
za koordinaciju usklađuje rad unutarnjih ustrojstvenih jedinica Uprave za
ljudske resurse po nalogu pomoćnika ministra, koordinira rad Uprave s drugim
ustrojstvenim jedinicama Ministarstva i Oružanih snaga, savjetuje pomoćnika
ministra u stvarima iz djelokruga rada Uprave, pregledava i kontrolira akte
koje potpisuje pomoćnik ministra, obavlja stručne, administrativne, opće,
tehničke i pomoćne poslove, objedinjuje i izrađuje planove rada Uprave za
ljudske resurse na osnovi prijedloga planova rada službi, sačinjava i
objedinjuje izvješća o izvršenju planova rada Uprave na osnovi izvješća službi,
organizira prijam, evidenciju, rješavanje, pohranu i otpremu pošte, priprema
materijale za sastanke i kolegije za pomoćnika ministra, razmjenjuje
informacije s tijelima izvan sustava Ministarstva te obavlja druge poslove po
nalogu pomoćnika ministra.

b) Odjel raščlambe i integracije

Članak
76.

Odjel
raščlambe i integracije raščlanjuje, planira i razvija integracijske modele
sustava upravljanja ljudskim resursima, izrađuje planske i programske
dokumente, upravlja integracijom procesa sustava upravljanja ljudskim resursima
te sudjeluje u izradi programskih smjernica i usklađivanju zakonske regulative.

Za
obavljanje poslova u Odjelu ustrojavaju se sljedeći odsje­ci:

1.
Odsjek raščlambe,

2.
Odsjek integracije.

1. Odsjek raščlambe

Članak
77.

Odsjek
raščlambe prati i raščlanjuje personalnu spremnost, te upravlja, planira i
raščlanjuje planove i programe upravljanja ljud­skim resursima.

2. Odsjek integracije

Članak
78.

Odsjek
integracije osigurava razvojne i integracijske procese sustava upravljanja
ljudskim resursima.

 c) Personalna služba

Članak
79.

Personalna
služba je ustrojstvena jedinica u sastavu Uprave za ljudske resurse koja
obavlja upravne i druge stručne poslove vezane za jedinstveno upravljanje
djelatnim sastavom (djelatnim vojnim osobama, službenicima i namještenicima)
potrebnim za popunu Oružanih snaga i ustrojstvenih jedinica Ministarstva, pred­laganje,
razradu i osiguravanje provedbe temeljnih načela sustava upravljanja osobljem u
Ministarstvu i Oružanim snagama, razradu organizacijsko-metodoloških postupaka
u planiranju razvoja up­rav­ljanja osobljem, izradu planova pribavljanja
osoblja i praćenje njihova ostvarenja. Personalna služba svoj rad planira,
organizira, usmjerava, provodi i nadzire po modelu osam funkcija personalnog životnog
ciklusa (ustroj, popuna, pojedinačna obuka i izobrazba, distribucija, uporaba,
održavanje, profesionalni razvoj i tranzicija).

Za
obavljanje poslova u Službi ustrojavaju se sljedeći odjeli:

1.
Odjel djelatnih vojnih osoba,

2.
Odjel službenika i namještenika,

3.
Odjel personalne potpore,

4.
Odjel izobrazbe.

1. Odjel djelatnih vojnih
osoba

Članak
80.

Odjel
djelatnih vojnih osoba obavlja upravne i druge stručne poslove u svezi s vođenjem
politike i nadzora upravljanja karijerom djelatnih vojnih osoba od prijma,
profesionalnog razvoja do prestanka službe, rješavanje prava iz službe te vođenje
personalnih evidencija.

Za
obavljanje poslova u Odjelu ustrojavaju se sljedeći odsjeci:

1.1.
Odsjek viših časnika,

1.2. Odsjek
nižih časnika,

1.3.
Odsjek dočasnika i vojnika.

1.1. Odsjek viših časnika

Članak
81.

Odsjek
viših časnika vodi evidenciju i rješava statusna i druga pitanja u svezi sa službom
viših i visokih časnika.

1.2.
Odsjek nižih časnika

Članak
82.

Odsjek
nižih časnika vodi evidenciju i rješava statusna i druga pitanja u svezi sa službom
nižih časnika.

1.3. Odsjek dočasnika i
vojnika

Članak
83.

Odsjek
dočasnika i vojnika vodi evidenciju i rješava statusna i druga pitanja u svezi
sa službom dočasnika i vojnika.

2. Odjel službenika i
namještenika

Članak
84.

Odjel
službenika i namještenika obavlja upravne i stručne poslove u svezi s vođenjem
politike i nadzora upravljanja karijerom službenika i namještenika od prijma,
profesionalnog razvoja do prestanka službe, rješavanje prava iz službe te vođenje
personalnih evidencija.

3. Odjel personalne potpore

Članak
85.

Odjel
personalne potpore obavlja upravne i stručne poslove vezane za psihičko stanje
pripadnika Ministarstva i Oružanih snaga, skrbi o odgovarajućoj razini kvalitete
življenja pripadnika Ministarstva i Oružanih snaga, kao i njihovih obitelji,
sudjeluje u stvaranju, predlaganju i pripremi zakonskih i podzakonskih propisa
iz područja personalnog upravljanja, te obavlja opće i administrativne poslove
za potrebe Službe.

Za
obavljanje poslova u Odjelu ustrojavaju se sljedeći odsjeci:

3.1.
Odsjek za vojnu psihologiju,

3.2.
Odsjek za kvalitetu življenja,

3.3.
Odsjek općih poslova i propisa.

3.1.
Odsjek za vojnu psihologiju

Članak
86.

Odsjek
za vojnu psihologiju obavlja upravne i stručne poslove vezane za psihičko
stanje cjelokupne oružane sile, te upravne i stručne poslove u tri temeljne
djelatnosti vojne psihologije: poslovima procjene psihičke bojne spremnosti,
psihologijske selekcije i klasifikacije i psihološke prevencije i potpore.
Pored toga Odsjek koordinira svim djelatnostima psihološke struke u Oružanim
snagama, koordinira i stručno rukovodi djelovanjem postrojbenih psihologa;
pripravlja strukovne naputke i provodi nadzor njihove provedbe; pripravlja
izvješća iz područja psiholoških djelatnosti; izravno obavlja vojnopsihološke
zadaće za potrebe Ministarstva; odobrava uporabu, nabavlja i raspodjeljuje
psihologijske instrumente; organizira ispitivanja javnog mišljenja; izrađuje,
odobrava i usklađuje sve programe iz područja vojne psihologije za izobrazbu
vojnika, dočasnika i časnika, kao i različite oblike specija­lističke vojne
izobrazbe unutar i izvan postrojbi; organizira pripravu i izdavanje publikacija
iz područja vojne psihologije; te organizira sveukupnu znanstveno-istraživačku
djelatnost u pod­ručju vojne psihologije.

3.2.
Odsjek za kvalitetu življenja

Članak
87.

Odsjek
za kvalitetu življenja skrbi o odgovarajućoj razini življenja, moralu i
sportskoj rekreaciji pripadnika Ministarstva i Oružanih snaga, kao i njihovih
obitelji.

3.3.
Odsjek za propise i opće poslove

Članak
88.

Odsjek
općih poslova i propisa priprema nacrte prijedloga zakonskih i podzakonskih
akata kojima se uređuju statusna i druga pitanja djelatnih osoba, priprema
stručna pravna mišljenja glede primjene zakonskih i podzakonskih akata iz
područja statusnih pitanja pripadnika Ministarstva i Oružanih snaga i daje
smjernice za njihovu pravilnu primjenu, priprema odgovore na tužbe u upravnim
sporovima iz radno-pravnih odnosa pred Upravnim sudom Republike Hrvatske te
izrađuje tehničko-stručne naputke koje donosi načelnik Personalne službe,
prima, razvrstava, raspodjeljuje i ažurira poštu za Personalnu službu, vodi
evidenciju radnih sati, plaća, godišnjih odmora, bolovanja i sl., obavlja
poslove opskrbe odjela Personalne službe potrošnim materijalom i sred­stvima za
rad, prima stranke, pruža pomoć strankama, organizira svečanosti i druge
protokolarne manifestacije, razdužuje i otprema poštu Službe, predlaže
donošenje akata i poduzimanje mjera u svezi s čuvanjem, arhiviranjem,
evidentiranjem i postupanjem s osobnicima, osigurava djelotvoran pristup
osobnicima, vodi evidenciju i pohranjuje osobnike te ovjerava preslike
dokumenata koji se u njima čuvaju.

4. Odjel
izobrazbe

Članak
89.

Odjel
izobrazbe planira civilno-vojnu izobrazbu na civilnim učilištima u Republici
Hrvatskoj i inozemstvu, unapređuje sustav izobrazbe i sudjeluje u izradi novih
modula izobrazbe, utvrđuje kapacitete izobrazbe, izrađuje godišnje i
srednjoročne smjernice i planove izobrazbe.

Za obavljanje
poslova u Odjelu ustrojavaju se sljedeći odsjeci:

4.1.
Odsjek civilno-vojne izobrazbe,

4.2.
Odsjek međunarodne izobrazbe.

4.1. Odsjek civilno-vojne
izobrazbe

Članak
90.

Odsjek
civilno-vojne izobrazbe organizira provedbu svekolika školovanja djelatnika u
civilnim školama i na učilištima, utvrđuje potrebe za specijalističkim
usavršavanjem i prekvalifikacijama te ostalim oblicima izobrazbe, prikuplja i
objedinjava potrebe za civilno-vojnom izobrazbom, utvrđuje mogućnosti i
kapacitete izobrazbe, izrađuje ugovore s pravnim osobama i djelatnicima koji se
upućuju na civilno-vojnu izobrazbu, sudjeluje u izradi kriterija i provodi
odabir za sve vrste civilno-vojne izobrazbe, sudjeluje u organizaciji
školovanja vojnih stipendista, financijski prati sve oblike izobrazbe te izrađuje
raščlambe i izvješća.

4.2. Odsjek međunarodne
izobrazbe

Članak
91.

Odsjek
međunarodne izobrazbe planira, organizira, provodi, koordinira i nadzire
programe obuke i izobrazbe u inozemstvu u skladu s potrebama Ministarstva i Oružanih
snaga.

d) Služba za stambene
poslove

Članak
92.

Služba
za stambene poslove ustrojstvena je jedinica Uprave za ljudske resurse koja
obavlja upravne i stručne poslove vezane za: upravljanje stambenom imovinom
Ministarstva i Oružanih snaga, skrb o stambenom zbrinjavanju pripadnika
Ministarstva i Oružanih snaga, pokretanje i praćenje sudskih, ovršnih i
upravnih postupaka vezano uz korisnike stanova, sklapanje ugovora o najmu
stanova s bivšim nositeljima stanarskog prava koji ne ispunjavaju uvjete za
kupnju stana, vođenje postupaka prodaje stanova i garaža, te vođenje evidencije
i arhive korisnika stanova.

Za obavljanje poslova u Službi ustrojavaju se
sljedeći odjeli:

1. Odjel za stambene kredite i stanove,

2. Odjel za prodaju stanova,

3. Odjel za najam i postupke.

  1. Odjel za stambene kredite i stanove

Članak
93.

Odjel
za stambene kredite i stanove obavlja poslove vezane za utvrđivanje osnovanosti
zahtjeva pripadnika Ministarstva i Oružanih snaga za dodjelu stambenih kredita,
izradu lista stambenih potreba za dodjelu stambenih kredita, dodjelu stambenih
kredita u okviru odobrenih financijskih sredstava i priprema rješenja kojima se
odlučuje o tim pravima. Ujedno obrađuje prijedloge za korištenje stanova datih
na upravljanje Ministarstvu i stanova za službene potrebe, priprema i provodi
akte u svezi s njihovim korištenjem, te kontrolira korištenje stanova.

Za
obavljanje poslova u Odjelu ustrojavaju se sljedeći od­sjeci:

1.1.
Odsjek za stambene kredite,

1.2.
Odsjek za službene stanove.

1.1. Odsjek za stambene
kredite

Članak
94.

Odsjek
za stambene kredite utvrđuje osnovanost zahtjeva za dodjelu stambenih kredita
za kupnju, dovršenje stambenog objekta ili poboljšanje stambenih uvjeta, izrađuje
Listu prvenstva, prema utvrđenim kriterijima i zapisnicima s terena o građevinskom
stanju stambenog objekta utvrđuje novčani iznos stambenog kredita i vrši
dodjelu stambenih kredita u okviru odobrenih financijskih sredstava.

1.2. Odsjek za službene stanove

Članak
95.

Odsjek
za službene stanove obrađuje prijedloge za korištenje stanova za službene
potrebe, te priprema i provodi akte u svezi s njihovim korištenjem. Na temelju
vrijedećih akata s korisnicima stanova danih na upravljanje Ministarstvu sklapa
ugovore o najmu na određeno vrijeme, te utvrđuje da li korisnici stanova
djelatnici MO i OS RH ispunjavaju uvjete za otkup. Ujedno obavlja terenske
poslove vezane za utvrđenje statusa korisnika stanova, prati postupke iseljenja
i useljenja u stanove na temelju odluka o njihovu korištenju, izrađuje
zapisnike o primopredaji, organizira ovjeru i potpis kupoprodajnih ugovora iz
svoje nadležnosti.

2. Odjel za prodaju stanova

Članak
96.

Odjel
za prodaju stanova obavlja poslove koji se odnose na prodaju stanova u
vlasništvu Republike Hrvatske povjerenih na upravljanje Ministarstvu obrane,
obrađuje zahtjeve za prodaju stanova, unosi ih u bazu podataka i vodi
evidenciju o njima, utvrđuje osnovanost zahtjeva za otkup stana i donosi
odluke, priprema ugovore o kupoprodaji stana ili garaže, organizira sklapanje
ugovora, izrađuje anekse ugovora o kupoprodaji stana ili garaže, te rješava
sporne slučajeve po prigovoru stranaka.

3. Odjel za najam i postupke

Članak
97.

Odjel za najam i postupke pokreće i prati parnične i
ovršne postupke otkaza stanarskog prava, smetanja posjeda, iseljenja, postupke
radi utvrđivanja, postupke radi donošenja presuda koje nadomještaju ugovor o
najmu stana ili ugovor o kupoprodaji stana, te radi povrata preplaćenog iznosa
kupoprodajne cijene stana, poništenja ugovora o kupoprodaji i proglašenja ovrhe
nedopuš­tenom. Vodi upravne postupke iseljenja bespravnih korisnika, upravne
sporove za poništenje rješenja, odlučuje o osnovanosti zahtjeva za sklapanje
ugovora o najmu stana i sklapa ugovore o najmu stana.

e) Služba za zdravstvenu zaštitu

Članak
98.

Služba
za zdravstvenu zaštitu ustrojstvena je jedinica u sastavu Uprave za ljudske
resurse koja obavlja upravne i druge stručne poslove vezane za: razvijanje,
planiranje i organizaciju preventiv­ne i kurativne zdravstvene zaštite svih
pripadnika Ministarstva i Oružanih snaga i veterinarske zaštite kao i nadzor
nad njihovom provedbom.

Za obavljanje poslova u Službi za zdravstvenu zaštitu
ustro­ja­vaju se sljedeći odjeli:

1. Odjel za stručno-medicinske, stomatološke i
veterinarske poslove,

2. Odjel normiranja i potpore zdravstvene struke.

1. Odjel
za stručno-medicinske, stomatološke i veterinarske poslove

Članak
99.

Odjel
za stručno-medicinske, stomatološke i veterinarske poslove obavlja upravne i
stručne poslove vezane uz: organizaciju rada sustava medicinske, stomatološke i
veterinarske zaštite u Ministarstvu i Oružanim snagama, način ostvarivanja
prava iz zdravstvenog osiguranja za pripadnike Ministarstva i Oružanih snaga,
izradu prijedloga pravilnika i drugih akata na temelju kojih se donosi ocjena
zdravstvene sposobnosti, davanje mišljenja, prijedloga i primjedaba na propise
iz područja zdravstvene zaštite i zdravstvenog osiguranja i prijedloga
provedbenih propisa i drugih akata kojima se regulira i unapređuje stručni rad
u zdravstvenoj djelatnosti, provođenje stručnog nadzora, raščlambu rada i
potrošnje, analizu zdravstvenih pokazatelja, izradu preventivnih zdravstvenih
programa, suradnju sa stručnim službama Hrvatskog zavoda za zdravstveno
osiguranje i strukovnim civilnim ustanovama, utvrđivanje načina postupanja i
koordinacija rada s civilnim institucijama vezano za rad u kriznim i akcidentalnim
situacijama, vodi evidencije o epidemiološkom stanju u vojnom sustavu, stručno
sudjeluje u prevenciji i suzbijanju epidemioloških pojava, provodi inspekcijske
poslove vezane uz veterinarsku i sanitarnu djelatnost, usmjerava i prati
stručni rad u središtima za obuku i uzgoj službenih životinja, propisuje
standarde i normative pripadanja i utroška za veterinarska materijalna
sredstva, sudjeluje u procesu nabave i odabira dobavljača roba i usluga iz
svoje nadležnosti.

2. Odjel
normiranja i potpore zdravstvene struke

Članak
100.

Odjel
normiranja i potpore zdravstvene struke obavlja uprav­ne i stručne poslove
vezane uz: opremanje, sastave, normative i kriterije pripadanja i utroška
lijekova, kompleta i druge medicinske i stomatološke opreme te ostalog
medicinskog i stomato­loškog materijala, predlaganje količine i vrste
zdravstvenog materijala i lijekova koji se čuvaju kao pričuva Ministarstva,
izradu godišnjeg plana potreba i ugovaranja, planiranje i dostavu zah­tjeva za
nabavu roba i usluga te sudjelovanje u odabiru vezano uz područje zdravstva,
razvijanje, usavršavanje i propisivanje standarda i uvjeta za materijalna
sredstva iz svoje nadležnosti, izuča­vanje i praćenje stručno-znanstvenih
spoznaja vezanih uz zdravstvena materijalna sredstva i davanje prijedloga i
smjernica za njihovo uvođenje u primjenu u Oružane snage, planira i izrađuje
financijski plan za potrebe zdravstvene struke, koordinira i prati aktivnost u
dinamici trošenja financijskih sredstava namijenjenih za zdravstvenu zaštitu,
izrađuje prijedloge planova školovanja i trajne izobrazbe zdravstvenih
djelatnika, predlaže načine pobolj­šanja i osuvremenjivanja rada i opreme u
zdravstvenom sustavu, sudjeluje u provedbi međunarodnih aktivnosti, predlaže i
potiče strukovnu suradnju s Ministarstvom zdravstva i ostalim srodnim
organizacijama, usklađuje stručne programe izobrazbe iz pod­ručja zdravstva,
odobrava izdavanje stručne literature iz zdravstvene djelatnosti, izradu
programa vezanih uz organizaciju, provedbu i nadzor nad provedbom
psihijatrijske i psihološke prevencije, programa sučeljavanja sa stresom,
programa za praćenje i smanjenje ovisnosti, te organizaciju i nadzor nad
provedbom neposredne psihijatrijske i psihološke pomoći osobama s psihičkim
tegobama, te ostale specifične programe.

f) Služba
za vojnu obvezu

 Članak 101.

Služba
za vojnu obvezu je ustrojstvena jedinica u sastavu Uprave za ljudske resurse
koja obavlja upravne i druge stručne poslove vezane uz sudjelovanje u izradi
nacrta zakonskih i podzakonskih propisa te internih dokumenata iz područja
vojne obveze te osigurava primjenu istih, planira poslove novačenja i služenja
vojnog roka (selekcija, klasifikacija i popuna), planira poslove ratne popune i
mobilizacije pričuvnog sastava, usklađuje poslove uprava i ureda za obranu i
novačkih povjerenstava te sudjeluje u radu na dogradnji obrambenog sustava.

Za
obavljanje poslova u Službi za vojnu obvezu ustrojavaju se sljedeće unutarnje
ustrojstvene jedinice:

1.
Odjel vojne obveze,

2.
Odjel za potporu upravama i uredima za obranu,

3.
Novačka povjerenstva.

1. Odjel vojne obveze

Članak
102.

Odjel
vojne obveze obavlja upravne i druge stručne poslove koji se odnose na
planiranje i realizaciju poslova novačenja i služenja vojnog roka (selekcija,
klasifikacija i popuna) te u okviru toga planira upis u vojnu evidenciju, prati
tijek planskog pro­vođenja poslova novačenja, planira obavljanje zdravstvenih
pregleda novaka, obavlja pripremu i nadzor djelatnosti ovlaštenih zdravstvenih
ustanova i novačkih povjerenstava, planira i provodi popunu oružanih snaga
ročnim sastavom, te poslove u vezi s vojnim obveznicima koji putuju i borave u
inozemstvu. Odjel utvrđuje ukupni ljudski i materijalni potencijal za popunu
Oru­žanih snaga i drugih potreba obrane, planira aktivnosti za provedbu popune
Oružanih snaga, mobilizacije i vojnih vježbi, obavlja poslove planske popune
Oružanih snaga, priprema zapovijedi o postavljenjima na dužnosti, provedbi
mobilizacije i vojnih vježbi, prati izradu Plana obrane i sudjeluje u izradi
dokumenata plana obrane iz svoje nadležnosti.

2. Odjel za potporu upravama i uredima za obranu

Članak
103.

Odjel
za potporu upravama i uredima za obranu obavlja up­rav­ne i druge stručne
poslove vezane za usklađivanje rada uprava za obranu i novačkih povjerenstava,
usklađuje poslove prijema, rasporeda, otpreme pošte i evidencije,
administrativne poslove, poslove logističkog zbrinjavanja, pruža personalnu
potporu te obavlja poslove vezane za opće akte poslovanja. Odjel planira izradu
proračuna Službe i uprava za obranu te prati realizaciju.

3.
Novačka povjerenstva

Članak
104.

Novačko
povjerenstvo obavlja upravne i druge stručne poslove vezane za novačenje,
ocjenjivanje sposobnosti ročnika i osoba u pričuvnom sastavu.

Za
obavljanje poslova iz stavka 1. ovog članka u Službi za vojnu obvezu
ustrojavaju se novačka povjerenstva sa sjedištima u sljedećim gradovima:

1.
Novačko povjerenstvo broj 1 - Osijek

2.
Novačko povjerenstvo broj 2 - Rijeka

3.
Novačko povjerenstvo broj 3 - Split

4.
Novačko povjerenstvo broj 4 - Varaždin

5.
Novačko povjerenstvo broj 5 - Zagreb

6.
Novačko povjerenstvo broj 6 - Zagreb.

g) Uprave
za obranu

Članak
105.

Uprave
za obranu su posebne unutarnje ustrojstvene jedinice u sastavu Uprave za
ljudske resurse koje obavljaju sljedeće up­rav­ne i stručne poslove: usklađuju
poslove novačenja i služenja vojnog roka, realiziraju poslove ratne popune,
rješavaju u upravnom postupku o zahtjevima za upućivanje na služenje vojnog
roka, za odgodu vojne vježbe i drugih oblika obuke i osposobljavanja, te drugim
statusnim pitanjima vojnih obveznika, a obav­ljaju i materijalno i financijsko
poslovanje.

Za
obavljanje poslova iz stavka 1. ovog članka ustrojavaju se:

1.
Uprava za obranu Bjelovar

2.
Uprava za obranu Čakovec

3.
Uprava za obranu Dubrovnik

4.
Uprava za obranu Gospić

5.
Uprava za obranu Karlovac

6.
Uprava za obranu Koprivnica

7. Uprava za obranu Krapina

8. Uprava za obranu Osijek

9. Uprava za obranu Pazin

10. Uprava za obranu Požega

11. Uprava za obranu Rijeka

12. Uprava za obranu Sisak

13. Uprava za obranu Slavonski Brod

14. Uprava za obranu Split

15. Uprava za obranu Šibenik

16. Uprava za obranu Varaždin

17. Uprava za obranu Virovitica

18. Uprava za obranu Vukovar

19.
Uprava za obranu Zadar

20.
Uprava za obranu Zagreb.

Članak
106.

Za
obavljanje poslova uprava za obranu ustrojavaju se uredi za obranu i odsjeci za
obranu koji obavljaju upravne i stručne poslove koji se odnose na upisivanje u
vojnu evidenciju, novačenje i služenje vojnog roka, realizaciju ratne popune
vojnim obveznicima i materijalnim sredstvima te zaprimanje i izdavanje potvrda,
tiskanica i drugih isprava vojnim obveznicima.

Za
obavljanje poslova iz stavka 1. ovog članka u Upravi za obranu Bjelovar
ustrojavaju se uredi i odsjeci za obranu:

1.  Ured za
obranu Bjelovar

     - Odsjek za
obranu Čazma

     - Odsjek za
obranu Grubišno Polje

2.  Ured za
obranu Daruvar

3.  Ured za
obranu Garešnica

Za obavljanje poslova iz stavka 1. ovog članka u
Upravi za obranu Čakovec ustrojavaju se uredi za obranu:

1.  Ured za
obranu Čakovec

2.  Ured za
obranu Prelog

Za obavljanje poslova iz stavka 1. ovog članka u
Upravi za obranu Dubrovnik ustrojavaju se uredi i odsjeci za obranu:

1.  Ured za
obranu Dubrovnik

     - Odsjek za
obranu Lastovo

2.  Ured za
obranu Metković

     - Odsjek za
obranu Ploče

3.  Ured za
obranu Korčula

Za obavljanje poslova iz stavka 1. ovog članka u
Upravi za obranu Gospić ustrojavaju se uredi i odsjeci za obranu:

1.  Ured za
obranu Gospić

     - Odsjek za
obranu Novalja

     - Odsjek za
obranu Donji Lapac

     - Odsjek za
obranu Korenica

2.  Ured za
obranu Otočac

     - Odsjek za
obranu Senj

Za obavljanje poslova iz stavka 1. ovog članka u
Upravi za obranu Karlovac ustrojavaju se uredi i odsjeci za obranu:

1.  Ured za obranu Karlovac

     - Odsjek za obranu Ozalj

     - Odsjek za obranu Slunj

     - Odsjek za obranu Vojnić

2.  Ured za obranu Duga Resa

3.  Ured za obranu Ogulin

Za obavljanje poslova iz
stavka 1. ovog članka u Upravi za obranu Koprivnica ustrojavaju se uredi za
obranu:

1.  Ured za obranu Koprivnica

2.  Ured za obranu Križevci

3.  Ured za obranu Đurđevac

Za obavljanje poslova iz
stavka 1. ovog članka u Upravi za obranu Krapina ustrojavaju se uredi i odsjeci
za obranu:

1.  Ured za obranu Krapina

     - Odsjek za obranu Pregrada

2.  Ured za obranu Zabok

     - Odsjek za obranu Klanjec

3.  Ured za obranu Donja Stubica

4.  Ured za obranu Zlatar

Za obavljanje poslova iz
stavka 1. ovog članka u Upravi za obranu Osijek ustrojavaju se uredi i odsjeci
za obranu:

1.  Ured za obranu Osijek

2.  Ured za obranu Đakovo

3.  Ured za obranu Beli Manastir

4.  Ured za obranu Našice

5.  Ured za obranu Valpovo

     - Odsjek za obranu Donji Miholjac

Za obavljanje poslova iz
stavka 1. ovog članka u Upravi za obranu Pazin ustrojavaju se uredi i odsjeci
za obranu:

1.  Ured za obranu Pazin

     - Odsjek za obranu Buzet

2.  Ured za obranu Umag

3.  Ured za obranu Labin

4.  Ured za
obranu Poreč

5.  Ured za
obranu Pula

6.  Ured za
obranu Rovinj

Za obavljanje poslova iz stavka 1. ovog članka u
Upravi za obranu Požega ustrojavaju se uredi za obranu:

1.  Ured za
obranu Požega

2.  Ured za
obranu Pakrac

Za obavljanje poslova iz stavka 1. ovog članka u
Upravi za obranu Rijeka ustrojavaju se uredi i odsjeci za obranu:

1.  Ured za
obranu Rijeka Centar

2.  Ured za
obranu Rijeka Trsat

3.  Ured za
obranu Delnice

     - Odsjek za
obranu Vrbovsko

     - Odsjek za
obranu Čabar

4.  Ured za obranu Opatija

5.  Ured za obranu Crikvenica

     - Odsjek za obranu Cres-Lošinj

     - Odsjek za obranu Krk

     - Odsjek za obranu Rab

Za obavljanje poslova iz
stavka 1. ovog članka u Upravi za obranu Sisak ustrojavaju se uredi i odsjeci
za obranu:

1.  Ured za obranu Sisak

     - Odsjek za obranu Hrvatska Kostajnica

     - Odsjek za obranu Dvor

2.  Ured za obranu Petrinja

     - Odsjek za obranu Glina

     - Odsjek za obranu Gvozd

3.  Ured za obranu Novska

4.  Ured za obranu Kutina

Za obavljanje poslova iz
stavka 1. ovog članka u Upravi za obranu Slavonski Brod ustrojavaju se uredi za
obranu:

1.  Ured za obranu Slavonski Brod

2.  Ured za obranu Nova Gradiška

Za obavljanje poslova iz
stavka 1. ovog članka u Upravi za obranu Split ustrojavaju se uredi i odsjeci
za obranu:

1.  Ured za obranu Split 1

     - Odsjek za obranu Hvar

     - Odsjek za obranu Vis

     - Odsjek za obranu Brač

2.  Ured za obranu Split 2

3.  Ured za obranu Kaštela-Solin-Trogir

4.  Ured za obranu Imotski

5.  Ured za obranu Makarska

     - Odsjek za obranu Vrgorac

6.  Ured za obranu Omiš

7.  Ured za obranu Sinj

Za obavljanje poslova iz
stavka 1. ovog članka u Upravi za obranu Šibenik ustrojavaju se uredi za
obranu:

1.  Ured za obranu Šibenik

2.  Ured za obranu Drniš

3.  Ured za
obranu Knin

Za obavljanje poslova iz stavka 1. ovog članka u
Upravi za obranu Varaždin ustrojavaju se uredi za obranu:

1.  Ured za
obranu Varaždin

2.  Ured za
obranu Ivanec

3.  Ured za
obranu Ludbreg

4.  Ured za
obranu Novi Marof

Za obavljanje poslova iz stavka 1. ovog članka u
Upravi za obranu Virovitica ustrojavaju se uredi i odsjeci za obranu:

1.  Ured za
obranu Virovitica

2.  Ured za
obranu Slatina

     - Odsjek za obranu Orahovica

Za obavljanje poslova iz
stavka 1. ovog članka u Upravi za obranu Vukovar ustrojavaju se uredi i odsjeci
za obranu:

1.  Ured za obranu Vukovar

     - Odsjek za obranu Ilok

2.  Ured za obranu Vinkovci

3.  Ured za obranu Županja

Za obavljanje poslova iz
stavka 1. ovog članka u Upravi za obranu Zadar ustrojavaju se uredi i odsjeci
za obranu:

1.  Ured za obranu Zadar

     - Odsjek za obranu Obrovac

     - Odsjek za obranu Pag

     - Odsjek za obranu Gračac

2.  Ured za obranu Biograd n/M

     - Odsjek za obranu Benkovac

Za obavljanje poslova iz
stavka 1. ovog članka u Upravi za obranu Zagreb ustrojavaju se uredi i odsjeci
za obranu:

1.  Ured za obranu Centar-Medveščak-Trnje

2.  Ured za obranu Črnomerec-Susedgrad

3.  Ured za
obranu Dubrava

4.  Ured za
obranu Ivanić-Grad

5.  Ured za
obranu Jastrebarsko

6.  Ured za
obranu Maksimir-Peščenica

7.  Ured za
obranu Novi Zagreb

8.  Ured za obranu Samobor

9.  Ured za obranu Sesvete

     - Odsjek za obranu Dugo Selo

     - Odsjek za obranu Sv. Ivan Zelina

10.                         Ured za obranu Trešnjevka

11.                         Ured za obranu Velika Gorica

12.                         Ured
za obranu Vrbovec

13.                         Ured
za obranu Zaprešić.

11.
UPRAVA ZA MATERIJALNE RESURSE

Članak
107.

Uprava
za materijalne resurse upravna je organizacija u sastavu Ministarstva koja
obavlja upravne i stručne poslove vezane za materijalno zbrinjavanje
Ministarstva i Oružanih snaga kroz djelatnosti opremanja, modernizacije i održavanja
naoružanja i vojne opreme, izgradnju i održavanje infrastrukture, opskrbu
materijalnim sredstvima, prijevoz ljudi i sredstava te obavljanje drugih
usluga, uređenje i pripremu teritorija i akvatorija za djelovanje Oružanih
snaga, graditeljsko osiguranje vojnih objekata kroz planiranje razvoja unutar
vojnih mikrolokacija, izgradnju, modernizaciju i uporabu vojnih objekata, te
investicijsko i temeljno održavanje vojnih objekata Ministarstva, ustrojavanje
i proved­bu kriptološke zaštite tajnih podataka, planiranje i nadzor
komunikacijskih i informacijskih sustava za potrebe obrane, podupiranje i
nadzor rada pravnih osoba koje se bave proizvodnjom naoružanja i vojne opreme i
drugim djelatnostima od interesa za Oružane snage, te obavlja druge poslove
obrane u skladu sa zakonima i podzakonskim propisima. Uprava sudjeluje u izradi
dokumenata strategijskog planiranja i planova razvoja Oružanih snaga. Uprava za
materijalne resurse nadležna je i za opsluživanje, temeljno i investicijsko održavanje
te prijevoz osoba i materijalnih sredstava za potrebe ustrojstvenih jedinica
Ministarstva.

Za
potrebe Uprave za materijalne resurse ustrojavaju se sljedeće unutarnje
ustrojstvene jedinice:

a)
Odjel za koordinaciju

b) Služba
za razvoj, opremanje i modernizaciju,

c) Služba
za nekretnine, graditeljstvo i zaštitu okoliša,

d) Služba
za informacijsku i komunikacijsku tehnologiju,

e) Služba
za ugovaranje i nabavu,

f) Služba
za prijem i potporu.

a) Odjel za koordinaciju

Članak
108.

Odjel
za koordinaciju usklađuje rad ustrojstvenih jedinica Uprave za opremanje i
nabavu, obavlja stručne i administrativne poslove za potrebe pomoćnika
ministra, daje pravna mišljenja o dokumentima koje potpisuje pomoćnik ministra
(ugovori i stručna očitovanja), izrađuje planove rada Uprave i izvješća o
njihovoj provedbi, koordinira izradu svih ostalih planova za razinu Uprave,
prati troškove logističkog zbrinjavanja, organizira sastanke, pregledava i
kontrolira poštu za potpis, priprema izvješća, organizira zaprimanje,
evidenciju, rješavanje, arhiviranje i otpremu pošte, te obavlja i druge poslove
po nalogu pomoćnika ministra.

b) Služba
za razvoj, opremanje i modernizaciju

Članak
109.

Služba
za razvoj, opremanje i modernizaciju upravna je organizacija u sastavu Uprave
za materijalne resurse koja obavlja upravne i stručne poslove vezane za
materijalno zbrinjavanje Ministarstva i Oružanih snaga kroz djelatnosti
opremanja, modernizacije i održavanja naoružanja i vojne opreme, opskrbu
materijalnim sredstvima, prijevoz ljudi i sredstava te obavljanje drugih
usluga, podupiranje i nadzor rada pravnih osoba koje se bave proizvodnjom naoružanja
i vojne opreme i drugim djelatnostima od interesa za Oružane snage, te obavlja
druge poslove obrane u skladu sa zakonima i podzakonskim propisima. Služba
sudjeluje u izradi dokumenata strategijskog planiranja i planova razvoja Oružanih
snaga.

Za
obavljanje poslova Službe za razvoj, opremanje i modernizaciju ustrojavaju se
sljedeći odjeli:

1.
Odjel potpore opremanju,

2.
Odjel naoružanja i vojne opreme Hrvatske kopnene voj­ske,

3.
Odjel naoružanja i vojne opreme Hrvatske ratne mornarice,

4.
Odjel naoružanja i vojne opreme Hrvatskoga ratnog zrakoplovstva i protuzračne
obrane,

5.
Odjel opskrbnih sredstava,

6.
Odjel prometnih sredstava.

1. Odjel
potpore opremanju

Članak
110.

Odjel
potpore opremanju obavlja upravne i stručne poslove vezane za razvoj
logističkog sustava, praćenje mogućnosti gospodarstvenih kapaciteta radi
njihova angažiranja za potrebe materijalnog zbrinjavanja Ministarstva i Oružanih
snaga, podupiranje i nadzor rada onih pravnih osoba koje se bave proizvodnjom
naoružanja i vojne opreme i drugim djelatnostima od interesa za Oružane snage u
skladu s posebnim zakonom, obavljanje poslova normizacije i mjeriteljstva za
potrebe Ministarstva i Oružanih snaga, praćenje postojećeg, te razvoj i
provedbu novih sustava kodifikacije u Ministarstvu i Oružanim snagama, uvođenje
NATO-va kodifikacijskog sustava i standarda u Ministarstvo i Oružane snage te
sudjeluje u definiranju smjernica profesionalnog usavršavanja u sustavu
logističkog zbrinjavanja.

Za obavljanje poslova u Odjelu potpore opremanju
ustrojavaju se sljedeći odsjeci:

1.1. Odsjek općih poslova i evidencije,

1.2. Odsjek razvoja logistike,

1.3. Odsjek koordinacije vojne proizvodnje,

1.4. Odsjek normizacije i mjeriteljstva,

1.5. Odsjek kodifikacije.

1.1.
Odsjek općih poslova i evidencije

Članak
111.

Odsjek
općih poslova i evidencije prima stranke za načelnika i zamjenika načelnika Službe,
organizira sastanke za načelnika i zamjenika načelnika Službe, obavlja poslove
logističkog zbrinjavanja Službe, obavlja personalne poslove za potrebe Službe,
koordinira izradu planova rada i njihovu raščlambu za potrebe Službe te usklađuje
poslove prijma, razvrstavanja, otpreme pošte i evidencije.

1.2.
Odsjek razvoja logistike

Članak
112.

Odsjek
razvoja logistike obavlja upravne i stručne poslove ko­ji se odnose na
strategijsko planiranje u logističkom sustavu, izradu srednjoročnih i
dugoročnih planova opremanja i modernizacije, kreiranje, razvoj i integraciju
sustavnih i djelotvornih politika i procedura logističkog sustava, razvoj
modela za provjeru djelotvornosti logističkog sustava, razvoj organizacijskih
oblika i procedura u logističkom sustavu prema standardima NATO-a, izradu
propisa logističkog sustava, razvoj i uvođenje informacijskih sustava za
potrebe logističkog sustava, te planiranje i organizaciju nadzora nad provedbom
propisanih procedura i postupaka. Odsjek sudjeluje u programiranju
profesionalnog usavrša­vanja u logističkom sustavu u suradnji s Upravom za
ljudske resurse.

1.3.
Odsjek koordinacije vojne proizvodnje

Članak
113.

Odsjek
koordinacije vojne proizvodnje obavlja upravne i stručne poslove vezane za
koordinaciju proizvodnje materijalnih sredstava za potrebe Ministarstva i Oružanih
snaga. Odsjek prati razvojne mogućnosti domaćeg i inozemnog gospodarstva i
potrebe Oružanih snaga izražene u planovima opremanja, u suradnji s tehničkim
nositeljima provodi raščlambe mogućnosti i predlaže njihovo angažiranje za
potrebe proizvodnje sredstava naoružanja i vojne opreme, sudjeluje u
propisivanju, upravljanju i nadzoru razvoja sredstava posebne namjene u skladu
s utvrđenim potrebama korisnika te izrađuje planove vojne proizvodnje.

1.4.
Odsjek normizacije i mjeriteljstva

Članak
114.

Odsjek
normizacije i mjeriteljstva obavlja upravne i stručne pos­love vezane za
primjenu standarda u Ministarstvu i Oružanim snagama, izrađuje nacrte i predlaže
usvajanje hrvatskih vojnih normi, te prati i uvodi standarde NATO-a u
Ministarstvo i Oružane snage.

1.5. Odsjek kodifikacije

Članak
115.

Odsjek
kodifikacije obavlja upravne i stručne poslove vezane za razvoj kodifikacijskog
sustava za potrebe Ministarstva i Oružanih snaga, prati postojeći te razvija i
provodi nove kodifikacijske sustave, uvodi NATO-ov kodifikacijski sustav u
Ministarstvo i Oružane snage.

2. Odjel
naoružanja i vojne opreme Hrvatske kopnene vojske

Članak
116.

Odjel
naoružanja i vojne opreme Hrvatske kopnene vojske obavlja upravne i stručne
poslove vezane za materijalno zbrinjavanje Ministarstva i Oružanih snaga kroz
djelatnosti opremanja, modernizacije i održavanja naoružanja i vojne opreme Hrvatske
kopnene vojske te opskrbu materijalnim sredstvima Hrvatske kopnene vojske.
Odjel usklađuje prijedloge planova opremanja, planira i provodi opremanje
Ministarstva i Oružanih snaga u skladu s usvojenim planovima opremanja,
organizira istraživanje, razvoj i usvajanje materijalnih sredstava iz svoje
nadležnosti, nositelj je programa opremanja za sredstva iz svoje nadležnosti
kojima se opremaju Oružane snage, prati razvojne i proizvodne mogućnosti
domaćeg i inozemnoga gospodarstva za potrebe obrane i predlaže angažiranje
istih, propisuje upute za rukovanje i održavanje i izdaje imenike za
novouvedena sredstva, utvrđuje kriterije za određivanje veličine i strukture
pričuve materijalnih sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sredstava u Oružanim
snagama.

Za
obavljanje poslova Odjela naoružanja i vojne opreme Hrvatske kopnene vojske
ustrojavaju se sljedeći odsjeci:

2.1.
Odsjek bojne tehnike Hrvatske kopnene vojske,

2.2.
Odsjek nebojne tehnike Hrvatske kopnene vojske,

2.3.
Odsjek ubojitih i pogonskih sredstava.

2.1.
Odsjek bojne tehnike Hrvatske kopnene vojske

Članak
117.

Odsjek
bojne tehnike Hrvatske kopnene vojske obavlja up­rav­ne i stručne poslove
vezane za materijalno zbrinjavanje Ministarstva i Oružanih snaga kroz
djelatnosti opremanja, modernizacije i održavanja, te opskrbe za bojnu tehniku
Hrvatske kopnene vojske. Odsjek usklađuje prijedloge planova opremanja, planira
i provodi opremanje Ministarstva i Oružanih snaga sukladno usvo­jenim planovima
opremanja, organizira istraživanje, razvoj i usva­janje materijalnih sredstava
iz svoje nadležnosti, nositelj je programa opremanja za sredstva iz svoje nadležnosti
kojima se opremaju Oružane snage, prati razvojne i proizvodne mogućnosti
domaćeg i inozemnoga gospodarstva za potrebe obrane i predlaže angažiranje
istih, propisuje upute za rukovanje i održavanje i izdaje imenike za
novouvedena sredstva, utvrđuje kriterije za određivanje veličine i strukture
pričuve materijalnih sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sredstava u Oružanim
snagama.

2.2.
Odsjek nebojne tehnike Hrvatske kopnene vojske

Članak
118.

Odsjek
nebojne tehnike Hrvatske kopnene vojske obavlja upravne i stručne poslove
vezane za materijalno zbrinjavanje Ministarstva i Oružanih snaga kroz
djelatnosti opremanja, modernizacije i održavanja te opskrbe za nebojnu tehniku
Hrvatske kopnene vojske. Odsjek usklađuje prijedloge planova opremanja, planira
i provodi opremanje Ministarstva i Oružanih snaga u skladu s usvojenim
planovima opremanja, organizira istraživanje, razvoj i usvajanje materijalnih
sredstava iz svoje nadležnosti, nositelj je programa opremanja za sredstva iz
svoje nadležnosti kojima se opremaju Oružane snage, prati razvojne i proizvodne
mogućnosti domaćeg i inozemnoga gospodarstva za potrebe obrane i predlaže angažiranje
istih, propisuje upute za rukovanje i održavanje i izdaje imenike za
novouvedena sredstva, utvrđuje kriterije za određivanje veličine i strukture
pričuve materijalnih sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sredstava u Oružanim
snagama.

2.3.
Odsjek ubojitih i pogonskih sredstava

Članak
119.

Odsjek
ubojitih i pogonskih sredstava obavlja upravne i struč­ne poslove vezane za
materijalno zbrinjavanje Ministarstva i Oružanih snaga kroz djelatnosti
opremanja, modernizacije i održavanja te opskrbe za ubojita i pogonska
sredstva. Odsjek usklađuje prijedloge planova opremanja, planira i provodi
opremanje Ministarstva i Oružanih snaga u skladu s usvojenim planovima
opremanja, organizira istraživanje, razvoj i usvajanje materijalnih sredstava
iz svoje nadležnosti, nositelj je programa opremanja za sredstva iz svoje nadležnosti
kojima se opremaju Oružane snage, prati razvojne i proizvodne mogućnosti
domaćeg i inozemnoga gospodarstva za potrebe obrane i predlaže angažiranje
istih, propisuje upute za rukovanje i održavanje i izdaje imenike za
novouvedena sredstva, utvrđuje kriterije za određi­vanje veličine i strukture
pričuve materijalnih sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sredstava u Oružanim
snagama.

3. Odjel
naoružanja i vojne opreme Hrvatske ratne mornarice

Članak
120.

Odjel
naoružanja i vojne opreme Hrvatske ratne mornarice obavlja upravne i stručne
poslove vezane za materijalno zbrinjavanje Ministarstva i Oružanih snaga kroz
djelatnosti opremanja, modernizacije i održavanja, te opskrbe za naoružanje i
vojnu opremu Hrvatske ratne mornarice. Odjel usklađuje prijedloge planova
opremanja, planira i provodi opremanje Ministarstva i Oružanih snaga u skladu s
usvojenim planovima opremanja, organizira istraživanje, razvoj i usvajanje
materijalnih sredstava iz svoje nadležnosti, nositelj je programa opremanja za
sredstva iz svoje nadležnosti kojima se opremaju Oružane snage, prati razvojne
i proizvodne mogućnosti domaćeg i inozemnoga gospodarstva za potrebe obrane i
predlaže angažiranje istih, propisuje upute za rukovanje i održavanje i izdaje
imenike za novouvedena sredstva, utvrđuje kriterije za određivanje veličine i
strukture pričuve materijalnih sredstava iz svoje nadležnosti, te prati rad i
po potrebi obavlja upravni nadzor funkcija logistike i pravilnosti utroška
sredstava u Oružanim snagama.

4. Odjel
naoružanja i vojne opreme Hrvatskoga ratnog zrakoplovstva i protuzračne obrane

Članak
121.

Odjel
naoružanja i vojne opreme Hrvatskoga ratnog zrakoplovstva i protuzračne obrane
obavlja upravne i stručne poslove vezane za materijalno zbrinjavanje
Ministarstva i Oružanih snaga kroz djelatnosti opremanja, modernizacije i održavanja,
te opskrbe za naoružanje i vojnu opremu Hrvatskoga ratnog zrakoplovstva i
protuzračne obrane. Odjel usklađuje prijedloge planova opremanja, planira i
provodi opremanje Ministarstva i Oružanih snaga u skladu s usvojenim planovima
opremanja, organizira istraživanje, razvoj i usvajanje materijalnih sredstava
iz svoje nadležnosti, nositelj je programa opremanja za sredstva iz svoje nadležnosti
kojima se opremaju Oružane snage, prati razvojne i proizvodne mogućnosti
domaćeg i inozemnoga gospodarstva za potrebe obrane i predlaže angažiranje
istih, propisuje upute za rukovanje i održavanje i izdaje imenike za
novouvedena sredstva, utvrđuje kriterije za određivanje veličine i strukture
pričuve materijalnih sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sred­stava u
Oružanim snagama.

5. Odjel
opskrbnih sredstava

 Članak 122.

Odjel
opskrbnih sredstava obavlja upravne i stručne poslove vezane za materijalno
zbrinjavanje Ministarstva i Oružanih snaga kroz djelatnosti opremanja,
modernizacije, održavanja i opskrbe sredstvima opskrbne struke, te obavljanje
usluga iz nadležnosti opskrbne struke. Odjel usklađuje prijedloge planova
opremanja, planira i provodi opremanje Ministarstva i Oružanih snaga u skladu s
usvojenim planovima opremanja, organizira istraživanje, razvoj i usvajanje
materijalnih sredstava iz svoje nadležnosti, nositelj je programa opremanja za
sredstva iz svoje nadležnosti kojima se opremaju Oružane snage, prati razvojne
i proizvodne mogućnosti domaćeg i inozemnoga gospodarstva za potrebe obrane i
predlaže angažiranje istih, propisuje upute za rukovanje i održavanje i izdaje
imenike za novouvedena sredstva, utvrđuje kriterije za određivanje veličine i
strukture pričuve materijalnih sredstava iz svoje nadležnosti, te prati rad i
po potrebi obavlja upravni nadzor funkcija logistike i pravilnosti utroška
sredstava u Oružanim snagama.

Za
obavljanje poslova u Odjelu opskrbnih sredstava ustrojavaju se sljedeći
odsjeci:

5.1.
Odsjek odjeće, obuće i opskrbne opreme,

5.2.
Odsjek prehrane, energenata i potrošnih sredstava.

5.1.
Odsjek odjeće, obuće i opskrbne opreme

Članak
123.

Odsjek
odjeće, obuće i opskrbne opreme obavlja upravne i stručne poslove vezane za
materijalno zbrinjavanje Ministarstva i Oružanih snaga kroz djelatnosti
opremanja, modernizacije, održavanja i opskrbe odjećom, obućom i opskrbnom
opremom, te obavljanje usluga vezanih za ta sredstva. Odsjek usklađuje
prijedloge planova opremanja, planira i provodi opremanje Ministarstva i Oružanih
snaga u skladu s usvojenim planovima opremanja, organizira istraživanje, razvoj
i usvajanje materijalnih sredstava iz svoje nadležnosti, nositelj je programa
opremanja za sredstva iz svoje nadležnosti kojima se opremaju Oružane snage,
prati razvojne i proizvodne mogućnosti domaćeg i inozemnoga gospodarstva za
potrebe obrane i predlaže angažiranje istih, propisuje upute za rukovanje i održavanje
i izdaje imenike za novouvedena sredstva, utvrđuje kriterije za određivanje
veličine i strukture pričuve materijalnih sredstava iz svoje nadležnosti, utvrđuje
standarde odijevanja i specifične modele odjeće, obuće i opskrbne opreme za
pojedine grane, rodove i vojne specijalnosti u Oružanim snagama, razvija,
propisuje i unapređuje standarde i tehničke uvjete za pojedina sredstva, te
prati rad i po potrebi obavlja upravni nadzor funkcija logistike i pravilnosti
utroška sredstava u Oružanim snagama.

5.2.
Odsjek prehrane, energenata i potrošnih sredstava

Članak
124.

Odsjek
prehrane, energenata i potrošnih sredstava obavlja upravne i stručne poslove
vezane za materijalno zbrinjavanje Ministarstva i Oružanih snaga kroz
djelatnosti opremanja i opskrbe prehrambenim sredstvima, energentima i
potrošnim sredstvima te obavljanje usluga vezanih za ta sredstva. Odsjek usklađuje
prijed­loge planova opremanja, planira i provodi opremanje Ministarstva i Oružanih
snaga u skladu s usvojenim planovima opremanja, utvrđuje odgovarajuće standarde
prehrane i specifične modele prehrane za pojedine grane, rodove i vojne
specijalnosti Oružanih snaga, utvrđuje parametre i standarde za kakvoću i
kontrolu sredstava iz svoje nadležnosti, priprema i predlaže smjernice za
razvoj prehrambenih standarda, utvrđuje normative, standarde i kriterije
pripadanja i utroška sredstava iz svoje nadležnosti, te prati rad i po potrebi
obavlja upravni nadzor funkcija logistike i pravilnosti utroška sredstava u Oružanim
snagama.

6. Odjel
prometnih sredstava

Članak
125.

Odjel
prometnih sredstava obavlja upravne i stručne poslove vezane za materijalno
zbrinjavanje Ministarstva i Oružanih snaga kroz djelatnosti opremanja,
modernizacije i održavanja sredstvima prometne struke, opskrbe materijalnim
sredstvima prometne struke, prijevoza ljudi i sredstava, te obavljanje drugih
usluga. Odjel daje sustavna rješenja za sve sadržaje i djelatnosti prometnog
osiguranja, propisuje procese planiranja i dokumentaciju prometne struke po
razinama u logističkim strukturama Oružanih snaga, planira i osigurava primjenu
novih tehničko-tehnoloških sustava u transportu u Oružanim snagama, sudjeluje u
izradi propisa iz ovog područja, surađuje s institucijama i tijelima državne
uprave u svim pitanjima organiziranja i sudjelovanja Oružanih snaga u javnome
prometu, razrađuje i predlaže modele i propisuje uvjete korištenja prijevoznih
sredstava za potrebe Oružanih snaga, obavlja poslove vezane za rješavanje šteta
na motornim vozilima, daje stručna očitovanja i mišljenja u svezi s
odgovornošću Oružanih snaga za počinjene štete, te analizira i propisuje sustav
registracije i osiguranja vojnih vozila.

  c) Služba za nekretnine, graditeljstvo i
zaštitu okoliša

Članak
126.

Služba
za nekretnine, graditeljstvo i zaštitu okoliša ustrojstvena je jedinica u
sastavu Uprave za materijalne resurse koja obavlja upravne i stručne poslove
vezane za prostorno planiranje kompleksa i objekata, projektiranje i izgradnju
objekata, graditeljsku adaptaciju i rekonstrukciju objekata i infrastrukture,
up­rav­ljanje nekretninama Ministarstva, vođenje arhiva i katastra za svu
nepokretnu imovinu Ministarstva, geodetsko osiguranje i opskrbu zemljo­vidima i
drugim geotopografskim i hidrografskim materijalom, zaštitu okoliša, zaštitu od
požara i tehničku zaštitu, pripremu za prodaju i nabavu nekretnina za potrebe
Ministarstva i druge poslove vezane za graditeljstvo i zaštitu okoliša.

Za
obavljanje poslova Službe za nekretnine, graditeljstvo i zaštitu okoliša
ustrojavaju se sljedeći odjeli:

1.
Odjel za nekretnine,

2.
Odjel pripreme, programiranja, planiranja i razvoja,

3.
Odjel izgradnje i zaštite okoliša,

4.
Odjel nadzora i revizije,

5.
Odjel za vojnu kartografiju.

1. Odjel
za nekretnine

Članak
127.

Odjel
za nekretnine obavlja poslove koji se odnose na ustrojavanje, izradu i održavanje
vojnog katastra (nekretnina, infrastrukture, šuma i zemljišta), vođenje očevidnika
vojnih nekretnina, ustrojavanje, vođenje i organiziranje arhiva za
graditeljsku, geodetsku i imovinsko-pravnu građu, pribavljanje nekretnina za
potrebe Ministarstva i Oružanih snaga, evidenciju najma stanova i garaža, kao i
provođenje postupka za pripremu ugovora za iznajmljivanje poslovnih prostora i
ostalih poslova po odlukama Vlade Republike Hrvatske, održavanje stanova,
poslovnih prostora i garaža, praćenje naplate zakupnine poslovnih prostora, pra­ćenje
obročne otplate stanova, praćenje naplate najma službenih stanova, vođenje
glavne knjige kapitalne imovine, izračun cijene stanova, tehnički prijam građevina,
praćenje stanja građevina, vođenje glavne knjige nekretnina te materijalnih
zaduženja pokretnina i nekretnina.

Za
obavljanje poslova u Odjelu ustrojavaju se sljedeći odsjeci:

1.1.
Odsjek općih poslova i evidencije,

1.2.
Odsjek za upravljanje vojnim nekretninama,

1.3.
Odsjek stanova, poslovnih prostora i garaža.

1.1
Odsjek općih poslova i evidencije

Članak
128.

Odsjek
općih poslova i evidencije vodi evidencije, pisarnicu, urudžbeni zapisnik,
organizira primanje stranaka, brine o informatičkoj potpori i tehničkoj opremi,
vodi sve personalne poslove, stegovne postupke i sve opće poslove Službe.

1.2.
Odsjek za upravljanje vojnim nekretninama

Članak
129.

Odsjek
za upravljanje vojnim nekretninama obavlja poslove koji se odnose na
ustrojavanje, izradu i održavanje vojnog katastra (nekretnina, infrastrukture,
šuma i zemljišta), vodi očevidnik vojnih nekretnina, ustrojava, vodi i
organizira arhive graditeljske, geodetske i imovinsko-pravne struke, vodi
poslove pribavljanja nekretnina za potrebe Ministarstva i Oružanih snaga,
obavlja poslove tehničkog prijma građevina, praćenja stanja građevina, vodi
glavnu knjigu nekretnina, organizira i vodi materijalna zaduženja pokretnina i
nekretnina, te obavlja sve ostale imovinsko-pravne poslove nad nekretninama.

1.3.
Odsjek stanova, poslovnih prostora i garaža

Članak
130.

Odsjek
stanova, poslovnih prostora i garaža obavlja poslove vezane za evidenciju najma
stanova i garaža, kao i provođenje postupka za pripremu ugovora za
iznajmljivanje poslovnih prostora i ostalih poslova po odlukama Vlade Republike
Hrvatske, organizira i izvršava poslove održavanja stanova, poslovnih prostora
i garaža, obavlja naplatu i praćenje naplate zakupnine pos­lov­nih prostora,
naplatu i praćenje obročne otplate stanova, naplatu i praćenje naplate najma
službenih stanova, organizira i šalje opomene i utuženja radi naplate
zakupnine, najamnine i obročne otplate, obavlja izračun cijene stanova kao i
sve ostale poslove u svezi sa stanovima, garažama i poslovnim prostorima.

2. Odjel
pripreme, programiranja, planiranja i razvoja

Članak
131.

U
Odjelu pripreme, programiranja, planiranja i razvoja obav­ljaju se upravni i
stručni poslovi vezani za izradu svih vrsta dokumenata prostornog uređenja na
području Republike Hrvatske, u suradnji s civilnim strukturama, a radi zaštite
interesa obrane, izdavanje suglasnosti u postupku lokacijskih, građevnih i
ostalih dozvola utvrđenih zakonskim i podzakonskim aktima koji ure­đuju ovo
područje, pripremanje tehničkih elemenata i izradu projektnih zadaća i programa
za rekonstrukciju i izgradnju svih vrsta objekata i infrastrukture vojnog
potencijala. Odjel sudjeluje u praćenju aktivnosti koje se odnose na obavljanje
zakonom propisanih predradnji u planiranju izgradnje do samog početka odre­đenog
građevinskog zahvata što obuhvaća ishođenje potrebnih dozvola i dokumenata u
skladu s propisima iz područja prostornog uređenja i graditeljstva, u suradnji
s Glavnim stožerom koordinira i obavlja zadaće u području geotopografskog i
hidrografskog osiguranja, izrađuje tehničke geodetske pokazatelje te redovito
prati i ažurira izradu geodetskih planova i, provodi aktivnosti vezane za
snimanje iz zraka na cjelokupnom području Republike Hrvatske te obavlja stručne
poslove na programiranju potrebite opreme.

Za obavljanje poslova u Odjelu ustrojavaju se
sljedeći odsjeci:

2.1. Odsjek pripreme i programiranja,

2.2. Odsjek planiranja i razvoja.

2.1.
Odsjek pripreme i programiranja

Članak
132.

Odsjek
pripreme i programiranja obavlja upravne i stručne poslove na izradi prostornog
koncepta razvoja strateški odre­đenog područja Ministarstva i Oružanih snaga,
izradi prostorno-urbanističke dokumentacije za objekte u nadležnosti Ministarstva
i Oružanih snaga, u postupku izdavanja lokacijskih, građevnih i uporabnih
dozvola za izgradnju objekata u nadležnosti civilnih struktura, te pri ishođenju
lokacijskih, građevnih i uporabnih dozvola za objekte u nadležnosti
Ministarstva i Oružanih snaga. Odsjek sudjeluje u izradi Strategije i Programa
prostornog planiranja, sudjeluje u izradi županijskih i ostalih prostornih
planova, te prati njihovu usklađenost s prostornim razvojem vojnih resursa,
izrađuje stručna tumačenja i mišljenja u području prostornog planiranja i uređenja,
redovito provodi valorizaciju stanja vojnih lokacija i razvoja planova vojne
infrastrukture kao i energetskih i vodnih resursa za potrebe Ministarstva i Oružanih
snaga, prati primjenu propisa u području prostornog uređenja i graditeljstva,
obavlja kontrolu elaborata geodetske izmjere i ostalih prostornih podataka,
obavlja poslove i zadaće u postupcima snimanja iz zraka i satelitske geodezije
u suradnji s civilnim strukturama te poslove geodetskih izmjera i redovito ažurira
geodetske planove za potrebe projektiranja i urbanizma.

2.2.
Odsjek planiranja i razvoja

Članak
133.

Odsjek
planiranja i razvoja obavlja pripremne aktivnosti u dijelu geodetskih poslova
za potrebe Ministarstva i Oružanih snaga, zadaće gravimetrijske i geomagnetske
izmjere, programiranja tehničkih elemenata za izradu investicijskih elaborata i
tehničke dokumentacije, izrade programa i projektnih zadaća za izradu svih
razina tehničke dokumentacije za izgradnju, adaptaciju, rekonstrukciju i
sanaciju, izrade idejnih rješenja za unutarnje uređenje i ostale zahvate,
koordinaciju i nadzor nad izradom tehničke dokumentacije te obavlja stručne
poslove na programiranju potrebne opreme i izradi dispozicija i idejnih
rješenja interijerskih zahvata.

3. Odjel
izgradnje i zaštite okoliša

Članak
134.

Odjel
izgradnje i zaštite okoliša obavlja upravne i stručne poslove na izgradnji
objekata, planira i organizira, operativno provodi te financijski prati
realizaciju investicija, kontrolu pro­ved­be i ispunjenje plana te izradu
izvješća o stupnju realizacije projekta, obavlja stručne poslove koji se odnose
na zaštitu okoliša, protupožarnu zaštitu i tehničku zaštitu, te planira,
organizira i operativno provodi mjere zaštite u cjelini. Pri izradi zakonskih
propisa, po pitanjima zaštite Odjel surađuje s civilnim strukturama te u okviru
Ministarstva izrađuje elaborate iz područja zaštite okoliša, protupožarne
zaštite i tehničke zaštite.

Za obavljanje poslova u Odjelu ustrojavaju se
sljedeći odsje­ci:

1.1. Odsjek izgradnje i realizacije,

1.2. Odsjek zaštite okoliša, zaštite od požara i
tehničke zaš­tite.

3.1.
Odsjek izgradnje i realizacije

Članak
135.

Odsjek
izgradnje i realizacije obavlja upravne i stručne poslove koji se odnose na
izgradnju u cjelini, planiranje, organiziranje, operativno provođenje i
financijsko praćenje izvedbe svih projekata, izgradnje, adaptacije i
rekonstrukcije infrastrukturnih objekata, dokumentacijski prati tijek građenja,
nadzire provedbu i ispunjenje plana te izrađuje izvješće o izvedbi projekata.

3.2.
Odsjek zaštite okoliša, zaštite od požara i tehničke zaštite

Članak
136.

Odsjek
zaštite okoliša, zaštite od požara i tehničke zaštite obavlja upravne i stručne
poslove koji se odnose na zaštitu okoliša, protupožarnu i tehničku zaštitu u cjelini,
planiranje, organiziranje, operativno provođenje i financijsko praćenje
provedbe mjera zaštite u cjelini, surađuje s civilnim vlastima o pitanjima
zaštite u cjelini, sudjeluje u izradi zakonskih akata, planira i provodi
izobrazbu djelatnika Oružanih snaga, operacionalizira pro­ved­bu novih
projekata zaštite prirode i okoliša, obavlja poslove vezane za zbrinjavanje
opasnog i neopasnog otpada, organizira protupožarnu i tehničku zaštitu te
nadzire njihovu provedbu, obav­lja poslove vezane za sprječavanje akcidentnih
situacija u okolišu i pravodobno djelovanje u takvim situacijama, kontrolira
atestnu dokumentaciju strojeva, alata i naprava, prati ozljede na radu te
nadzire i prati stanja okoliša u cjelini.

4. Odjel nadzora i revizije

Članak
137.

Odjel
nadzora i revizije obavlja tehničko-financijske poslove kontrole i nadzora
tehničke dokumentacije, kvalitete i kvantitete izvedbe radova, rokova izvedbe
radova, primjene tehničkih i drugih propisa koji uređuju gradnju, kao što su
poslovi kontrole projektno-tehničke dokumentacije, izvedbe radova, postupak
izrade i ovjere obračunske dokumentacije, sudjeluje u izradi akata tehničke i
obračunske dokumentacije te kontroli i obustavi isplata, kontrolira natječajnu
dokumentaciju, analizira ponude i predlaže najpovoljnijeg ponuditelja kao
tehničkog nositelja, te daje stručna mišljenja na upite i predstavke stranaka i
drugih subjekata koji se mogu pojaviti u tijeku natječajne dokumentacije ili
izvedbe radova.

5. Odjel za vojnu
kartografiju

Članak
138.

Odjel
za vojnu kartografiju izučava NATO kartografske standarde, izrađuje
kartografske proizvode prema NATO kartografskim standardima za potrebe Oružanih
snaga, vrši zadaće prilagodbe hrvatskog vojnog kartografskog sustava NATO
kartografskom sustavu, formira geoinformacijski sustav i hidrografsko--informacijski
sustav za potrebe Ministarstva i Oružanih snaga u skladu s NATO kartografskim
standardima, prikuplja prostorne podatke i informacije potrebne za izradbu
vojnih kartografskih proizvoda i iste osuvremenjuje, te opskrbljuje Oružane
snage s geotopografskim i hidrografskim materijalima i podacima.

d) Služba za informacijsku i
komunikacijsku tehnologiju

Članak
139.

Služba
za informacijsku i komunikacijsku tehnologiju je ustrojstvena jedinica u
sastavu Uprave za materijalne resurse, koja obavlja upravne i stručne poslove
vezane za: interoperabilnost i kompatibilnost informacijskih i komunikacijskih
mreža i sustava unutar Ministarstva i Oru‚anih snaga te prema mre‚ama i
sustavima zemalja s kojima Republika Hrvatska održava vojnu suradnju, praćenje
razvoja informacijske i komunikacijske tehnologije i ocjenjivanje
prihvatljivosti za primjenu u Ministarstvu i Oružanim snagama, planiranje uvođenja
novih tehnologija, usklađivanje javne i infrastrukture tijela državne uprave s
potrebama Ministarstva i Oru‚anih snaga, razvijanje i projektiranje
informacijsko-komunikacijskih mreža, razvijanje i propisivanje načela,
protokola i sučelja za osiguranje istih, planiranje razvoja informacijskog
sustava pojedinih ustrojstvenih jedinica i priprema podloge za razvoj sustava,
propisivanje standardne programske potpore, platformi i alata za uporabu za
potrebe obrane, poticanje istraživanja i razvoja informacijske i komunikacijske
tehnologije te ustrojava i provodi kriptološku zaštitu tajnih podataka i
zaštitu komunikacijsko-informacijskog sustava u cjelini te vrši upravljanje
komunikacijskom mrežom.

Za obnašanje poslova Službe za informacijsku i
komunikacijsku tehnologiju ustrojavaju se sljedeći odjeli:

1. Odjel računalnih i komunikacijskih mreža,

2. Odjel radio-komunikacija,

3. Odjel projektiranja i izgradnje informacijskih
sustava,

4. Odjel primjene informacijskih sustava i izrade
skladišta podataka,

5. Odjel računalnih sustava,

6. Odjel zaštite i upravljanja.

1. Odjel
računalnih i komunikacijskih mreža

Članak
140.

Odjel
računalnih i komunikacijskih mreža odgovara za razvoj i izgradnju računalnih i
komunikacijskih mreža u Ministarstvu i Oružanim snagama sukladno s razvojem
informacijske komunikacijske tehnologije i potrebama jedinstvenog
informacijskog sustava Ministarstva i Oružanih snaga. Odjel odgovara za
interoperabilnost komunikacijskih mreža s javnim i privatnim mrežama u
Republici Hrvatskoj. Odjel planira primjenu i uvo­đenje novih tehnologija u
sustave Ministarstva i Oružanih snaga, planira i provodi opremanje Ministarstva
i Oružanih snaga komunikacijskom, te računalnom mrežnom opremom.

Za obnašanje poslova u Odjelu računalnih i
komunikacijskih mreža ustrojavaju se sljedeći odsjeci:

1.1. Odsjek za projektiranje i razvoj

1.2. Odsjek za izgradnju i opremanje.

1.1.
Odsjek za projektiranje i razvoj

Članak
141.

Odsjek
za projektiranje i razvoj planira razvoj, skrbi o izradi projekata, nadzire
izvođenje i implementaciju projekata računalnih i komunikacijskih mreža za
potrebe Ministarstva i Oružanih snaga, osigurava interoperabilnost sustava s
javnim i privatnim sustavima u zemlji, planira izgradnju priključnih točaka
bojnih sustava u jav­nu mrežu, planira primjenu i uvođenje novih normi i
tehnologija u sustave Ministarstva i Oružanih snaga, skrbi o zakupu prijenosnih
kapaciteta javne infrastrukture, koordinira razvoj računalnih i komunikacijskih
mreža s mrežama ostalih tijela državne uprave te nadzire i odobrava projekte
izgradnje javnih i privatnih komunikacijskih sustava i infrastrukture od
interesa za obranu Republike Hrvatske.

1.2. Odsjek za izgradnju i opremanje

Članak
142.

Odsjek
za izgradnju i opremanje vrši izgradnju i opremanje računalno-komunikacijske
mreže za potrebe Ministarstva i Oru­ža­nih snaga, koordinira razvoj
računalno-komunikacijske mreže Ministarstva i Oružanih snaga s mrežama ostalih
tijela državne uprave, osigurava interoperabilnost računalnih i komunikacijskih
mreža u Ministarstvu i Oružanim snagama, provodi uvođenje novih normi i
tehnologija u sustave Ministarstva i Oružanih snaga.

2. Odjel
radio-komunikacija

Članak
143.

Odjel
radio-komunikacija nadležan je za projektiranje, razvoj i implementaciju
radio-komunikacijskih sustava za potrebe Ministarstva i Oružanih snaga. Planira
potrebe za kapacitetima javnih i drugih državnih radio-komunikacijskih sustava
za potrebe obrane i osigurava integraciju tih sustava u sustav Ministarstva i
Oružanih snaga. Izrađuje planove ispitivanja novih sustava i provodi analizu
rezultata ispitivanja temeljem koje daje stručno mišljenje o kvaliteti sustava.
Izrađuje planove povezivanja različitih radio-komunikacijskih sustava i
tehničke uvjete kao i interoperabilnost tih sustava sa sustavima zapadnih
zemalja (NATO). Planira priključne točke za uključivanje radio-komunikacijskih
sustava civilnih korisnika u komunikacijski sustav Ministarstva i Oružanih
snaga (izrada baze podataka s podacima o lokacijama priključnih točaka i
osnovnim tehničkim značaj­ka­ma). U suradnji s Glavnim stožerom, a na temelju
taktičkih zahtjeva korisnika, izrađuje tehničke norme i standarde, te sudjeluje
u izboru opreme i uređaja za borbene komunikacijske sustave. Kreira politiku
Ministarstva i Oružanih snaga koja se odnosi na upravljanje
radio-frekvencijskim spektrom. Priprema sporazume o planiranju uporabe, uporabi
i koordinaciji frekvencija na nacionalnoj i internacionalnoj razini. Izrađuje
propise kojima se reguliraju načela za namjenu i dodjelu radijskih frekvencija
ustrojstvenim jedinicama Ministarstva i Oružanih snaga, te propisuje postupke
kojima se određuju način podnošenja zahtjeva za dodjelu frekvencija i izdavanje
odobrenja za njihovu uporabu.

3. Odjel
projektiranja i izgradnje informacijskih sustava

   Članak 144.

Odjel
projektiranja i izgradnje informacijskih sustava obnaša upravne i stručne
poslove u svezi uspostave jedinstvenog informacijskog sustava Ministarstva i
Oružanih snaga. Odjel odgovara za raščlambu potreba informacijskog sustava
pojedinih ustrojstvenih postrojbi i priprema podloge za razvoj sustava, izrađuje
i odobrava svaku promjenu modela procesa i modela podataka, prati razvoj
informacijske tehnologije ocjenjuje njezinu prihvatljivost za primjenu u
Ministarstvu i Oružanim snagama, planira nove informacijske sustave i razvija
modele informacijskih sustava, usklađuje javne i državne informacijske sustave
s potrebama Ministarstva i Oružanih snaga. Odgovara za održavanje središnjih
kataloga (šifarnika). Odjel obavlja upravne i stručne poslove koji se odnose na
izgradnju i održavanje jedinstvenog informacijskog sustava Ministarstva i Oružanih
snaga, osiguranje automatske obrade i razmjene informacija.

Za obnašanje poslova u Odjelu projektiranja i
izgradnje informacijskih sustava ustrojavaju se sljedeći odsjeci:

3.1. Odsjek raščlambe i oblikovanja,

3.2. Odsjek izrade programske potpore.

3.1.
Odsjek raščlambe i oblikovanja

Članak
145.

Odsjek
raščlambe i oblikovanja planira i provodi postupke za uspostavu jedinstvenog
informacijskog sustava Ministarstva i Oružanih snaga prema načelima projektnog
upravljanja, planira nove informacijske sustave te usklađuje javne i državne
informacijske sustave s potrebama Ministarstva i Oružanih snaga. Prati razvoj
informacijske tehnologije i ocjenjuje njezinu prihvatljivost. Izrađuje modele
resursa te provodi postupke za donošenje ocjene izvodljivosti planiranih
projekata informacijskih sustava. Raščla­njuje potrebe informacijskog sustava
pojedinih ustrojstvenih jedinica Ministarstva, priprema podloge za razvoj
sustava. Oblikuje informacijske sustave temeljem raščlambe strukture i
poslovnih pravila organizacijskog sustava te izrađuje modele procesa te
koncepcijske i logičke modele podataka. Priprema i oblikuje pro­jektnu
dokumentaciju. Planira, organizira i nadzire izradu pokrenutih projekata i
njihovo vođenje.

3.2.
Odsjek izrade programske potpore

Članak
146.

Odsjek
izrade programske potpore obavlja poslove koji se odnose na izradu jedinstvenog
informacijskog sustava Ministarstva i Oružanih snaga, temeljem projektne
dokumentacije koju je Odjel izradio u suradnji s ustrojstvenom jedinicom – naručiteljem
ili temeljem projektne dokumentacije koju je Odjel izradio u su­rad­nji s
vanjskim partnerom, obavlja testiranje i kontrolu izvrše­nog posla od strane
vanjskog partnera, te održava programske module za Ministarstvo i Oružane
snage.

4. Odjel
primjene informacijskih sustava i izrade skladišta podataka

Članak
147.

Odjel
primjene informacijskih sustava i izrade skladišta podataka obavlja upravne i
stručne poslove vezane uz uspostavu jedinstvenog informacijskog sustava
Ministarstva i Oružanih snaga, odgovara za održavanje informacijskih podsustava
Ministarstva koje je Odjel projektiranja i izgradnje informacijskih sustava
izradio samostalno ili u suradnji s partnerima, izuzev program­skih modula za
koje je izvršena primopredaja modula ustrojstvenoj jedinici, vrši izradu
skladišta podataka, izrađuje centralizirana skladišta filtriranih, pročišćenih,
spojenih i redizajniranih informacija, vrši testiranje izrađenih programskih
modula i izrađuje korisničku dokumentaciju istih, obavlja temeljnu izobrazbu
predstavnika ustrojstvenih jedinica u korištenju izrađenih programskih modula,
vrši praćenje informacijskih sustava u okviru stvarnog sustava te obavlja
praćenje i testiranje novih tehnologija iz pod­ručja skladištenja podataka i
predlaže načelniku Službe usvajanje istih.

5. Odjel
računalnih sustava

Članak
148.

Odjel računalnih sustava projektira, izvodi – nadzire
izvo­đenje i brine se o jedinstvenom informacijskom sustavu Ministarstva i Oružanih
snaga u dijelu tehničke osnovice i programske potpore koja je usko vezana na
tehničku osnovicu (operacijski sustavi, programska potpora za nadzor i programska
potpora široke primjene). Odjel vodi računa o usklađivanju razvoja sustava s
razvojem sustava u okruženju kao što su ostali sustavi državne uprave koji su
naslonjeni na sustav Ministarstva i Oružanih snaga i u svrhu navedenog
usmjerava razvoj informacijskih sustava.

Za obavljanje poslova u Odjelu računalnih sustava
ustrojavaju se sljedeći odsjeci:

5.1. Odsjek razvoja i održavanja računalne
infrastrukture,

5.2.  Odsjek
sistemske potpore.

5.1.
Odsjek razvoja i održavanja računalne infrastrukture

Članak 149.

Odsjek
razvoja i održavanja računalne infrastrukture donosi planove razvoja računalne
infrastrukture, planira sredstva u svrhu razvoja i održavanja informacijskih
sustava, skrbi o nabavi i distribuciji roba i usluga koje su vezane na
izgradnju, razvoj i održavanje računalne infrastrukture Ministarstva i Oružanih
snaga, razvija i održava sustav elektroničke pošte Ministarstva, te usklađuje
sustav elektroničke pošte Ministarstva sa sustavom elektroničke pošte Oružanih
snaga. Odsjek planira i donosi standarde o implementaciji programske potpore u
Ministarstvu i Oružanim snagama.

5.2. Odsjek sistemske
potpore

Članak
150.

Odsjek
sistemske potpore zadužen je za nadzor i održavanje poslužitelja i druge opreme
koja se nalazi u Službi za informacijsku i komunikacijsku tehnologiju, održavanje
operacijskih sustava na poslužiteljima, te skrbi o potpori službe u cjelini.
Odsjek vodi brigu o korisnicima koji pristupaju poslužiteljima, brine o
sigurnosti sustava i informacija koje se nalaze u računalnim središtima
Ministarstva te propisuje standarde, pravila i procedure pri korištenju
računalnih resursa u Ministarstvu i Oružanim snagama.

6. Odjel zaštite i upravljanja

Članak
151.

Odjel
zaštite i upravljanja priprema posebne dokumente i ključeve za kriptozaštitu
tajnih podataka, nadzire izrađene posebne dokumente i ključeve i vrši njihovu
raspodjelu i prikupljanje, izrađuje upute za rad na kriptozaštiti tajnih
podataka, provodi izbor i školovanje djelatnika za kriptozaštitu tajnih
podataka, provodi sigurnosne mjere, brine o ispravnosti uređaja i opreme za
kriptozaštitu te osigurava zaštitu uređaja od neželjenih elektromagnetskih i
drugih vrsta zračenja koja mogu utjecati na sigurnost zaštićenih komunikacija,
te propisuje standarde zaštite informacijskih sustava.

Odjel
upravlja i koordinira rad poslovne komunikacijske mreže Ministarstva i Oružanih
snaga, sudjeluje u planiranju razvoja, izgradnje i održavanja poslovnog
telekomunikacijskog sustava u cjelini. U suradnji s Odjelom računalnih i
komunikacijskih mreža sudjeluje u planiranju, prilagodbi i prihvatu bojnog
telekomunikacijskog sustava Oružanih snaga u poslovni komunikacijski sustav
Ministarstva i Oružanih snaga. Istovremeno surađuje u usklađivanju rada mreže
Ministarstva s istovrsnim mrežama ostalih tijela državne uprave.

e) Služba za ugovaranje i
nabavu

Članak
152.

Služba
za ugovaranje i nabavu ustrojstvena je jedinica u sastavu Uprave za opremanje i
nabavu koja obavlja upravne i stručne poslove vezane za ugovaranje nabave
materijalnih sredstava i usluga na temelju zahtjeva tehničkih nositelja. Služba
obavlja sljedeće upravne i stručne poslove: razvija i predlaže smjernice,
načela i postupke ugovaranja nabave, planira i provodi ugovaranje nabave svih
roba i usluga i ustupanja radova za potrebe Ministarstva i Oružanih snaga iz
domaćih i vanjskih izvora, te istražuje tržište za svoje potrebe i potrebe
ostalih ustrojstvenih jedinica Ministarstva i Oružanih snaga.

Za
obavljanje poslova Službe za ugovaranje i nabavu ustrojavaju se sljedeći
odjeli:

1.
Odjel tehnike i tehnologije,

2.
Odjel opskrbe i zdravstva,

3.
Odjel graditeljstva, infrastrukture i prodaje.

1. Odjel
tehnike i tehnologije

Članak
153.

Odjel
tehnike i tehnologije planira i ugovara nabavu roba i usluga za potrebe
Ministarstva i Oružanih snaga iz domaćih izvora i na međunarodnom tržištu,
sredstava i usluga tehničke, prometne (sredstva naoružanja i vojne opreme,
pogonska sredstva, nebojna prometna sredstva, inženjerijska sredstva i oprema,
pričuvni dijelovi, usluge remonta na tržištu i sl.) i informatičke
(informatički sustavi i oprema) struke, telekomunikacijskih sustava i opreme,
elektroničkih sredstava, uredske opreme, grafičkih usluga te ostalih sredstava
i usluga. Odjel razvija i predlaže smjernice, načela i postupak ugovaranja
nabave u skladu sa zakonskim propisima i potrebama korisnika, prati ponudu i
potražnju za robama i uslugama zanimljivim za Ministarstvo i Oružane snage te
pruža potrebne podatke tehničkim nositeljima i nositeljima nabave u
Ministarstvu i Oružanim snagama.

Za
obavljanje poslova Odjela tehnike i tehnologije ustrojavaju se sljedeći
odsjeci:

1.1.
Odsjek općih poslova, evidencije i analitike,

1.2.
Odsjek sredstava tehničke struke,

1.3.
Odsjek informatičkih i telekomunikacijskih sredstava i uredske opreme.

1.1.
Odsjek općih poslova, evidencije i analitike

Članak
154.

Odsjek
općih poslova, evidencije i analitike prima stranke za načelnika i zamjenika
načelnika Službe, organizira sastanke za načelnika i zamjenika načelnika Službe,
obavlja poslove logis­tič­kog zbrinjavanja Službe i personalne poslove za
potrebe Službe, koordinira izradu planova rada za potrebe Službe i njihovu raš­člambu,
te usklađuje poslove prijma, razvrstavanja, otpreme pošte i evidencije.

1.2. Odsjek
sredstava tehničke struke

Članak
155.

Odsjek
sredstava tehničke struke obavlja upravne i stručne poslove koji se odnose na
ugovaranje nabave roba i usluga tehničke i prometne struke (sredstva naoružanja
i vojne opreme, pogonska sredstva, nebojna prometna sredstva, inženjerijska
sredstva i oprema, pričuvni dijelovi, usluge remonta na tržištu i sl.) za
potrebe Ministarstva i Oružanih snaga na domaćem i među­narodnom tržištu te
ugovaranje proizvodnje sredstava naoružanja i vojne opreme te prati ponudu i potražnju
za robama iz svoje nadležnosti te podatke o tome pruža ustrojstvenim jedinicama
Ministarstva i Oružanih snaga.

1.3.
Odsjek informatičkih i telekomunikacijskih sredstava i uredske opreme

Članak
156.

Odsjek
informatičkih i telekomunikacijskih sredstava i ured­ske opreme obavlja upravne
i stručne poslove koji se odnose na ugovaranje nabave roba i usluga
informatičke struke, telekomunikacijskih sredstava i opreme te elektroničkih
sredstava i ured­ske opreme za potrebe Ministarstva i Oružanih snaga na do­maćem
i međunarodnom tržištu, prati ponudu i potražnju za robama i uslugama iz svoje
nadležnosti te podatke o tome pruža ustrojstvenim jedinicama Ministarstva i Oružanih
snaga.

2. Odjel
opskrbe i zdravstva

Članak
157.

Odjel
opskrbe i zdravstva planira i ugovara nabavu roba i usluga za potrebe
Ministarstva i Oružanih snaga iz domaćih izvora i na međunarodnom tržištu,
sredstava i usluga iz područja opskrbne (odjeća i obuća, časnička i vojnička
oprema, sportska oprema, prehrambeni proizvodi, energenti, oprema za
taborovanje, potrošni materijal i sl.) i zdravstvene (lijekovi, kemikalije,
pribor i oprema za potrebe zdravstvene i veterinarske struke i sl.) struke.
Odjel razvija i predlaže smjernice, načela i postupak ugovaranja nabave u
skladu sa zakonskim propisima i potrebama korisnika, te prati ponudu i potražnju
za robama i uslugama za-nimljivim za Ministarstvo i Oružane snage te podatke o
tome pruža ustrojstvenim jedinicama Ministarstva i Oružanih snaga.

Za
obavljanje poslova Odjela opskrbe i zdravstva iz područja opskrbne struke
ustrojavaju se sljedeći odsjeci:

2.1.
Odsjek prehrane i zdravstva,

2.2.
Odsjek opskrbnih sredstava i opreme.

2.1. Odsjek prehrane i
zdravstva

Članak
158.

Odsjek
prehrane i zdravstva obavlja upravne i stručne poslove koji se odnose na ugovaranje
nabave prehrambenih proizvoda, lijekova i sanitetskog materijala, pribora i
opreme zdravstvene struke, hrane za životinje i usluga vezanih za te robe za
potrebe Ministarstva i Oružanih snaga na domaćem i međunarodnom tržištu te
prati ponudu i potražnju za robama i uslugama iz svoje nadležnosti na tržištu i
podatke o tome pruža ustrojstvenim jedinicama Ministarstva i Oružanih snaga.

2.2.
Odsjek opskrbnih sredstava i opreme

Članak
159.

Odsjek
opskrbnih sredstava i opreme obavlja upravne i stručne poslove koji se odnose
na ugovaranje nabave odjeće i obuće, potrošnog i uredskog materijala i pribora,
sitnog inventara, sredstava za taborovanje i usluga vezanih za ta sredstva za
potrebe Ministarstva i Oružanih snaga na domaćem i međunarodnom tržištu te prati
ponudu i potražnju za robama i uslugama iz svoje nadležnosti na tržištu i
podatke o tome pruža ustrojstvenim jedinicama Ministarstva i Oružanih snaga.

3. Odjel
graditeljstva, infrastrukture i prodaje

Članak
160.

Odjel
graditeljstva, infrastrukture i prodaje obavlja upravne i stručne poslove koji
se odnose na planiranje i ugovaranje roba i usluga te ustupanje radova za
potrebe Ministarstva i Oružanih snaga iz domaćih izvora i na međunarodnom tržištu
u područjima izgradnje i održavanja vojnih objekata, građevinske opreme i
materijala, protupožarnih sredstava i sredstava zaštite na radu, izgradnje i
opremanja stanova i ostalih objekata, usluga izrade projekata, studija,
geotopografskih materijala i sličnih intelektualnih radnji, ugovaranja najma,
zakupa i iznajmljivanja prostora za potrebe obrane, komunalnih usluga i
zbrinjavanja sekundarnih sirovina, opasnog i neopasnog otpada i svih ostalih
aktivnosti u svezi sa zaštitom okoliša, prodajom svih otpisanih ili
neperspektivnih sredstava vojne i nevojne opreme, objekata i materijala, kao i
ostalih roba i usluga. Odjel razvija i predlaže smjernice i postupke ugovaranja
i nabave u skladu sa zakonskim propisima i potrebama korisnika.

Za obavljanje poslova u Odjelu graditeljstva,
infrastrukture i prodaje ustrojavaju se sljedeći odsjeci:

3.1. Odsjek graditeljstva i ustupanja radova,

3.2. Odsjek prodaje, najma i komunalnih usluga.

3.1.
Odsjek graditeljstva i ustupanja radova

 Članak 161.

Odsjek
graditeljstva i ustupanja radova ugovara usluge izrade projektne i tehničke
dokumentacije za visokogradnju, niskogradnju i specijalne vojne objekte, te
geotopografske usluge i materijale, izgradnje i održavanja vojnih objekata, održavanja
i izgradnje ostalih objekata, održavanje i opremanje vojnih stanova, nabave građevinske
opreme i materijala, nabavu namještaja, kuhinjske i blagovaoničke opreme, te
prati ponudu i potražnju za robama i uslugama iz svoje nadležnosti i podatke o
tome pruža ustrojstvenim jedinicama Ministarstva i Oružanih snaga.

3.2.
Odsjek prodaje, najma i komunalnih usluga

Članak
162.

Odsjek
prodaje, najma i komunalnih usluga obavlja poslove ugovaranja najma, zakupa i
iznajmljivanja prostora za potrebe obrane, prodaju svih otpisanih ili
neperspektivnih sredstava vojne i nevojne opreme, objekata i materijala,
ugovaranje komunalnih usluga i zbrinjavanje sekundarnih sirovina, opasnog i
neopasnog otpada i svih ostalih aktivnosti u svezi sa zaštitom okoliša, ugovara
i organizira nabavu ostalih roba i usluga te prati ponudu i potražnju za robama
i uslugama iz svoje nadležnosti i podatke o tome pruža ustrojstvenim jedinicama
Ministarstva i Oružanih snaga.

f) Služba
za prijam i potporu

Članak
163.

Služba
za prijam i potporu ustrojstvena je jedinica u sastavu Uprave za opremanje i
nabavu koja obavlja upravne i stručne poslove vezane za primanje i nadzor
kakvoće sredstava koja su nabavljena za opremanje Ministarstva i Oružanih
snaga, raspo­re­đivanje materijalnih sredstava na temelju planova i naloga teh­ničkih
nositelja, izradu tehničko-tehnološke dokumentacije, pra­ćenje podataka o
sredstvima u statusu strategijske pričuve, pru­žanje informacija nadležnim
tijelima Ministarstva radi planiranja mjera, radnji i postupaka sa sredstvima u
pričuvi, praćenje ukupnog stanja sredstava namijenjenih za funkcioniranje Oružanih
snaga, prvu registraciju i odjavljivanje vozila Ministarstva i Oružanih snaga,
evidenciju i obradu šteta na motornim vozilima Ministarstva i Oružanih snaga te
realizaciju segmenta opslu­živanja, temeljnog i investicijskog održavanja,
prijevoza osoba i materijalnih sredstava za potrebe ustrojstvenih jedinica
Ministarstva.

Za
obavljanje poslova u Službi za prijam i potporu ustrojavaju se sljedeći odjeli:

1.
Odjel kontrole kvalitete materijalnih sredstava,

2.
Odjel prijma i skladištenja,

3.
Odjel potpore,

4.
Odjel prometnog zbrinjavanja,

5.
Odjel održavanja.

1. Odjel
kontrole kvalitete materijalnih sredstava

Članak
164.

Odjel
kontrole kvalitete materijalnih sredstava planira i organizira kontrolu
kvalitete prilikom zaprimanja materijalnih sredstava koja se nabavljaju za
opremanje Ministarstva i Oružanih snaga, izrađuje planove i programe nadzora
kvalitete materijalnih sredstava, prikuplja i obrađuje podatke o ponašanju
materijalnih sredstava tijekom uporabe, pruža informacije nadležnim tijelima
Ministarstva za planiranje mjera i postupaka s materijalnim sredstvima,
organizira i priprema poligonska ispitivanja, kontrolira kvalitetu materijalnih
sredstava te sustavno prati stabilnost baruta.

Za
obavljanje poslova Odjela kontrole kvalitete materijalnih sredstava ustrojavaju
se sljedeći odsjeci:

1.1.
Odsjek analitike,

1.2.
Odsjek osiguranja kvalitete,

1.3.
Odsjek mjeriteljstva,

1.4.
Odsjek laboratorijskih ispitivanja.

1.1.
Odsjek analitike

Članak
165.

Odsjek analitike planira obavljanje poslova kontrole
kvalitete u svim fazama procesa opremanja, vodi evidenciju i provodi raščlambe
reklamacija korisnika materijalnih sredstava, nadzire rad Odsjeka osiguranja
kvalitete i Odsjeka mjeriteljstva, izrađuje dokumentaciju o kvaliteti te prati
kvalitetu materijalnih sredstava tijekom uporabe.

1.2. Odsjek osiguranja kvalitete

Članak 166.

Odsjek osiguranja kvalitete nadzire sustav kvalitete
kod do­bav­ljača, osigurava kvalitetu u razvoju, konstrukciji, proizvodnji,
instalaciji i održavanju materijalnih sredstava te kontrolira kvalitetu
prilikom zaprimanja materijalnih sredstava.

1.3.
Odsjek mjeriteljstva

Članak 167.

Odsjek mjeriteljstva organizira i provodi ispitivanja
materijalnih sredstava, priprema i održava sredstva naoružanja i vojne opreme
za poligonska ispitivanja, obavlja vanjskobalistička ispitivanja klasičnog i
raketnog streljiva te sudjeluje u izradi postupaka i metoda procjene balističke
postojanosti streljiva.

1.4. Odsjek laboratorijskih ispitivanja

Članak 168.

Odsjek laboratorijskih ispitivanja organizira i
provodi laboratorijska ispitivanja dijelova ubojitih sredstava, sustavno prati
kvalitativno stanje baruta, ustrojava zbirku baruta i baze podataka o barutima
i ubojitim sredstvima po svim značajkama.

2. Odjel
prijma i skladištenja

Članak
169.

Odjel
prijma i skladištenja planira, organizira i provodi kvan­tit­ativno zaprimanje
materijalnih sredstava koja su nabavljena za opremanje Ministarstva i Oružanih
snaga, ustrojava potrebnu teh­ničku dokumentaciju, sklapa, kompletira, dorađuje
i priprema ma­te­rijalna sredstva za izdavanje, čuva, razvrstava materijalna
sred­stva i manipulira njima te predlaže otpis neperspektivnih materijalnih
sredstava.

Za
obavljanje poslova Odjela prijma i skladištenja ustrojavaju se sljedeći
odsjeci:

2.1.
Odsjek prijma,

2.2.
Odsjek skladištenja.

2.1.
Odsjek prijma

Članak
170.

Odsjek
prijma planira, organizira i provodi kvantitativno zaprimanje materijalnih
sredstava koja su nabavljena za opremanje Ministarstva i Oružanih snaga i
materijalnih sredstava koja su proglašena viškom ili neperspektivnima za Oružane
snage, ustrojava potrebnu tehničku dokumentaciju, sklapa, kompletira, dorađuje
i priprema materijalna sredstva za izdavanje te provodi otpis neperspektivnih
bojnih sredstava.

2.2. Odsjek skladištenja

Članak
171.

Odsjek
skladištenja obavlja poslove skladištenja strategijske pričuve, manipulira
materijalnim sredstvima u skladištu, prati vanjske i unutarnje uvjete u
skladištima poradi pravilnog čuvanja materijalnih sredstava te provodi zaštitne
mjere.

3. Odjel potpore

Članak
172.

Odjel
potpore usklađuje rad ustrojstvenih jedinica u Službi za prijam i potporu,
obavlja poslove materijalnog vođenja sredstava na uporabi, planira proračun Službe
za prijam i potporu, pruža potporu ustrojstvenim jedinicama Ministarstva u
području opskrbe i brine se o održavanju čistoće, obavlja administrativne poslove
te razvija mrežni informacijski sustav Službe.

Za
obavljanje poslova Odjela potpore ustrojavaju se sljedeći odsjeci:

3.1.
Odsjek općih poslova i evidencije,

3.2.
Odsjek financija i informatizacije,

3.3.
Odsjek opskrbe,

3.4.
Odsjek održavanja čistoće.

3.1.
Odsjek općih poslova i evidencije

Članak
173.

Odsjek
općih poslova i evidencije obavlja personalne i pravne poslove za potrebe Službe,
koordinira izradu i raščlambu planova rada te usklađuje poslove prijma pošte,
razvrstavanja otpreme i evidencije.

3.2. Odsjek financija i
informatizacije

Članak
174.

Odsjek
financija i informatizacije planira godišnji proračun za potrebe Službe,
materijalno vodi sredstva na uporabi u Službi i sredstva koja zaprimi Služba,
materijalno prati sredstva strategijskih pričuva Ministarstva, obavlja
likvidaciju dokumenata propisanih za zatvaranje ugovornih odnosa o otpremi
roba, prati tijek financijskih dokumenata i utrošak financijskih sredstava u
području samostalne nabave te brine o funkcionalnosti, uporabi i održavanju
informatičke opreme u Službi.

3.3.
Odsjek opskrbe

Članak
175.

Odsjek
opskrbe logistički podupire sve dijelove Ministarstva, provodi postupak otpisa
materijalnih sredstava, zaprima, skladišti i izdaje sredstva koja su u nadležnosti
opskrbne struke, uredski materijal, potrošni i sanitarni materijal za potrebe
Ministarstva te vodi evidenciju sredstava na uporabi u Ministarstvu i zadužen
je za njih.

3.4.
Odsjek održavanja čistoće

Članak
176.

Odsjek
održavanja čistoće brine se za čistoću ureda i sanitarnih prostorija u
ustrojstvenim jedinicama Ministarstva te o održavanju okoliša i zelenih
površina.

4. Odjel
prometnog zbrinjavanja

Članak
177.

Odjel
prometnog zbrinjavanja prevozi pripadnike Ministarstva i Oružanih snaga pri
obavljanju službenih zadaća i pripadnike stranih oružanih snaga i delegacija te
materijalna sredstva za potrebe Ministarstva, obavlja prvu registraciju i
odjavljivanje vozila Ministarstva i Oružanih snaga, evidentira i obrađuje štete
na motornim vozilima Ministarstva i Oružanih snaga.

Za
obavljanje poslova Odjela prometnog zbrinjavanja ustrojavaju se sljedeći
odsjeci:

4.1.
Odsjek prometne potpore,

4.2.
Odsjek za prijevoz prve razine,

4.3.
Odsjek za servisni i teretni prijevoz.

4.1.
Odsjek prometne potpore

Članak
178.

Odsjek
prometne potpore vodi prometnu dokumentaciju, evidentira prometne nezgode,
analizira stanje sigurnosti prometa, obavlja poslove u svezi s registracijom i
odjavom motornih vozila, obavlja poslove u svezi s prijevozom djelatnika
Ministarstva i Oružanih snaga i tereta prometnim sredstvima javnih
prijevoznika, vodi evidenciju i podnosi prijave o neispravnosti i prijave za
tehnički pregled motornih vozila, prati uporabu motornih vozila i izrađuje
izvješće o njihovoj uporabi, obavlja prvu registraciju i odjavljivanje vozila
Ministarstva i Oružanih snaga, evidentira i obrađuje štete na motornim vozilima
Ministarstva i Oružanih snaga te vodi dispečerski dnevnik.

4.2.
Odsjek za prijevoz prve razine

Članak
179.

Odsjek
za prijevoz prve razine organizira prijevoz i prevozi dužnosnike i visoke
časnike Ministarstva i Oružanih snaga te strane delegacije.

4.3.
Odsjek za servisni i teretni prijevoz

Članak 180.

Odsjek
za servisni i teretni prijevoz organizira prijevoz i prevozi djelatnike koji
imaju pravo na uporabu službenog osobnog automobila te materijalna sredstva za
potrebe Ministarstva.

5. Odjel
održavanja

Članak
181.

Odjel
održavanja obavlja poslove investicijskog i tekućeg održavanja objekata koje
koriste ustrojstvene jedinice Ministarstva te održava materijalna sredstva koja
su u uporabi.

Za
obavljanje poslova Odjela održavanja ustrojavaju se sljedeći odsjeci:

5.1.
Odsjek investicijskog održavanja,

5.2.
Odsjek održavanja materijalnih sredstava,

5.3.
Odsjek temeljnog održavanja.

5.1.
Odsjek investicijskog održavanja

Članak
182.

Odsjek
investicijskog održavanja planira potrebna sredstva i organizira investicijsko
održavanje objekata i infrastrukture koju koriste ustrojstvene jedinice
Ministarstva te se brine o redovitom održavanju i funkcionalnosti objekata
Ministarstva.

5.2.
Odsjek održavanja materijalnih sredstava

Članak
183.

Odsjek
održavanja materijalnih sredstava održava materijalna sredstva za potrebe
ustrojstvenih jedinica Ministarstva, pere motorna vozila, nabavlja, skladišti i
ugrađuje pričuvne dijelove i potrošni materijal.

5.3.
Odsjek temeljnog održavanja

Članak
184.

Odsjek
temeljnog održavanja obavlja temeljno održavanje objekata i infrastrukture
Ministarstva, kao što je održavanje vodo­vod­nih, toplinskih i električnih
instalacija, te zidarske, kerami­čarske, stolarske, soboslikarske i bravarske
radove.

  12. UPRAVA ZA FINANCIJE I PRORAČUN

Članak
185.

Uprava
za financije i proračun upravna je organizacija u sastavu Ministarstva koja
obavlja upravne i stručne poslove vezane za provedbu prihvaćene financijske
politike Ministarstva u skladu s kojom raspodjeljuje proračunska sredstva prema
iskazanim potrebama i mogućnostima odobrenog proračuna; odgovorna je za poslove
vezane uz financijsko poslovanje, računovodstvenu evidenciju poslovanja
Ministarstva i Oružanih snaga, pripremu i izradu proračuna, te pripremu i
izradu raščlambi i financijskih izvješća za druga državna tijela i državnu
reviziju. Uprava za financije i proračun obavlja poslove vezane za uspostavu i
provedbu Sustava planiranja, programiranja, izrade i izvršenja proračuna
Ministarstva radi usklađivanja obrambenih zahtjeva i mogućnosti određenih državnim
proračunom. Koordinira pripremu i izradu prijedloga srednjoročnih planova
(programa) na razini Ministarstva, vrednuje ih i provodi nezavisne ekonomske i
druge analize radi pružanja potpore najvišim upravljačkim razinama Ministarstva
u postupku donošenja odluka. Uprava sudjeluje u pripremi i izradi propisa koji
se odnose na financiranje obrane, daje suglasnost na prijedloge za osnivanje
novih i promjenu postojećih ustrojstvenih jedinica financijskog osiguranja u
Glavnom stožeru i Oružanim snagama, daje suglasnost na sve ugovore prije
njihova potpisivanja, pokreće postupke za utvrđivanje zakonitosti uporabe
sredstava, sudjeluje u ustrojavanju i pripremi proizvodnih i drugih kapaciteta
za proizvodnju predmeta naoružanja i vojne opreme u financijskom smislu,
podnosi izvješća o ostvarenim i utrošenim sredstvima proračuna Ministarstva
ministru, a po potrebi i drugim tijelima Ministarstva, organizira raščlambu
godiš­njeg financijskog izvješća o izvršenju financijskog plana, sudjeluje u
organizaciji popisa imovine na čuvanju i uporabi u Ministarstvu i Oružanim
snagama te obavlja i druge poslove koje joj povjeri ministar.

Za
potrebe Uprave za financije i proračun ustrojavaju se sljedeće unutarnje
ustrojstvene jedinice:

a)
Odjel za koordinaciju,

b)
Odjel informatičke potpore,

c)
Financijska služba,

d) Služba
za analize i vrednovanje programa,

e) Služba
za proračun.

a) Odjel
za koordinaciju

Članak
186.

Odjel za koordinaciju usklađuje
rad unutarnjih ustrojstvenih jedinica kojima neposredno upravlja pomoćnik
ministra za financije i proračun; obavlja opće pravne i personalne poslove za
ustrojstvene jedinice Uprave za financije i proračun, te ostale stručne i
administrativne poslove za potrebe pomoćnika ministra; organizira prijam,
evidentiranje, rješavanje, arhiviranje i otpremu pošte, priprema planove rada i
sastanaka, pregledava i kontrolira poštu za potpis te obavlja i druge poslove
po nalogu pomoćnika ministra.

b) Odjel
informatičke potpore

Članak
187.

Odjel
informatičke potpore obavlja poslove vezane za: pro­jektiranje razvoja, održavanja
i ustrojavanja informatičkog sustava za Upravu za financije i proračun; održavanje
rada operacijskog sustava, baze podataka, telekomunikacijske i lokalne mreže,
programskog rješenja i rada korisnika u Upravi za financije i proračun i
njezinim ustrojstvenim jedinicama; osigurava operativnu potporu u prikupljanju
i obradi podataka u Upravi i izvan nje te osigurava informatičku povezanost
Financijske službe i ustrojstvenih jedinica za financije u Glavnom stožeru i
Oružanim snagama. Odjel razvija i osigurava informatičku potporu Uprave, izrađuje
programska rješenja za financijsko-materijalno poslovanje, obračun plaća i
naknada, kreira smjernice aplikacija Sustava planiranja, programiranja, izrade
i izvršenja pro­ra­čuna, te osigurava kompatibilnost programskih rješenja sa
službama u Upravi i izvan nje.

c) Financijska služba

Članak
188.

Financijska
služba je ustrojstvena jedinica u sastavu Uprave za financije i proračun koja
obavlja upravne i stručne poslove vezane za: proučavanje, razradu, praćenje i
predlaganje sustava financijskog osiguranja u Ministarstvu i Oružanim snagama i
izradu prijedloga propisa iz područja financijsko-materijalnog poslovanja u
Ministarstvu i Oružanim snagama; osiguravanje - u suradnji s Ministarstvom
financija - priljeva novčanih sredstava odobrenih u Državnom proračunu za financiranje
Ministarstva i Oružanih snaga prema utvrđenom opsegu i dinamici i neposredno
financiranje postrojba i ustanova Oružanih snaga; devizno poslovanje za
Ministarstvo i Oružane snage; bezgotovinski i gotovinski kunski i devizni
platni promet; obavljanje formalnog, računskog i zakonskog nadzora isprava na
temelju kojih su stvorene obveze na teret proračunskih sredstava;
objedinjavanje podataka, obra­čunavanje i isplatu plaća i naknada pripadnicima
Ministarstva i Oružanih snaga; razradu i predlaganje sustava knjigovodstva i
evidencija u Ministarstvu i Oružanim snagama; pokretanje postupka popisa
imovine na čuvanju i uporabi u Ministarstvu i Oružanim snagama; dostavljanje
dnevnih izvoda prometa sredstava; davanje financijskih izvješća Državnome uredu
za reviziju; utvrđivanje i evidentiranje vlastitih prihoda Ministarstva i Oružanih
snaga te koordiniranje i usmjeravanje rada ustrojstvenih jedinica za financije
i financijskih struka u postrojbama i ustanovama Oružanih snaga. Za
ustrojstvene jedinice Ministarstva Financijska služba: obavlja financijsko
osiguranje; nadzire novčane i materijalne isprave i upravne akate; obračunava i
isplaćuje plaću; financijsko i materijalno knjigovodstvo (salda-konti,
financijsko knjigovodstvo, materijalno knjigovodstvo, robno knjigovodstvo i
sl.); daje suglasnost na otvaranje pomoćnih blagajni te donosi odluke o visini
blagajničkog maksimuma i iznosu gotovine koja može na kraju dana ostati u
pomoćnim blagajnama.

Za
obavljanje poslova Financijske službe ustrojavaju se sljedeći odjeli:

1.
Odjel nadzora isprava,

2.
Odjel platnog prometa,

3.
Odjel obračuna plaća i naknada,

4.
Odjel knjigovodstva.

1. Odjel nadzora isprava

Članak
189.

Odjel
nadzora isprava organizira i provodi nadzor isprava financijskog i materijalnog
poslovanja te isprava za obračun plaća za ustrojstvene jedinice Ministarstva
radi utvrđivanja njihove zakonske, računske i formalne ispravnosti, provjerava
usklađe­nost podataka u ispravama s ugovorima, prati i nadzire primjenu
zakonske regulative vezane za financijsko poslovanje, odobrava postupanje po
ispravama financijskog i materijalnog poslovanja i knjiženje podataka u
poslovne knjige te priprema za potpis upozorbe na
nezakonitost-neispravnost-nekompletnost isprava i postupaka financijskog i
materijalnog poslovanja. Odjel nadzora isprava izrađuje prijedloge novih ili
izmjene i dopune postojećih propisa iz područja financijsko-materijalnog
poslovanja u Ministarstvu i Oružanim snagama. U Odjelu se organiziraju i vode
administrativni poslovi za potrebe Financijske službe.

Za
obavljanje poslova u Odjelu nadzora isprava ustrojavaju se sljedeći pododsjeci:

1.1.
Pododsjek nadzora isprava financijskog poslovanja i obračuna plaća i naknada,

1.2.
Pododsjek nadzora isprava materijalnog poslovanja i administrativnih poslova.

1.1.
Pododsjek nadzora isprava financijskog poslovanja i obračuna plaća i naknada

Članak
190.

Pododsjek
nadzora isprava financijskog poslovanja i obraču­na plaća i naknada organizira
i provodi nadzor isprava financijskog poslovanja i obračuna plaća i naknada,
prati realizaciju ugovora i nadzire primjenu zakonske regulative vezane za financijsko
poslovanje i obračun plaća i naknada za ustrojstvene jedinice Ministarstva te
nadzire isprave deviznog poslovanja za Ministarstvo i Oružane snage.

Za
obavljanje poslova u Pododsjeku nadzora isprava financijskog poslovanja i
obračuna plaća i naknada ustrojavaju se sljedeći odjeljci:

1.1.1.
Odjeljak nadzora isprava financijskog poslovanja,

1.1.2.
Odjeljak nadzora isprava obračuna plaća i naknada.

*1.1.1. Odjeljak nadzora isprava financijskog
poslovanja*

Članak
191.

Odjeljak
nadzora isprava financijskog poslovanja organizira i provodi nadzor isprava
financijskog poslovanja, prati realizaciju ugovora i nadzire primjenu zakonske
regulative vezane za financijsko poslovanje ustrojstvenih jedinica Ministarstva
te nadzire isprave deviznog poslovanja za Ministarstvo i Oružane snage.

*1.1.2.
Odjeljak nadzora isprava obračuna plaća i naknada*

Članak
192.

Odjeljak
nadzora isprava obračuna plaća obavlja nadzor isprava za obračun plaća i
ostalih osobnih primanja pripadnika ustrojstvenih jedinica Ministarstva te
prati propise iz tog područja.

1.2.
Pododsjek nadzora isprava materijalnog poslovanja i administrativnih poslova

Članak
193.

Pododsjek
nadzora isprava materijalnog poslovanja organizira i provodi nadzor isprava
materijalnog poslovanja za ustrojstvene jedinice Ministarstva te organizira i
provodi administrativne poslove za potrebe Financijske službe.

Za
obavljanje poslova nadzora isprava materijalnog poslovanja i administrativnih
poslova ustrojavaju se sljedeći odjeljci:

1.2.1.
Odjeljak nadzora isprava materijalnog poslovanja,

1.2.2.
Odjeljak administrativnih poslova.

*1.2.1. Odjeljak nadzora isprava materijalnog
poslovanja*

Članak 194.

Odjeljak
nadzora isprava materijalnog poslovanja organizira i provodi nadzor isprava
materijalnog poslovanja za ustrojstvene jedinice Ministarstva te prati propise
iz tog područja.

*1.2.2.
Odjeljak administrativnih poslova*

Članak
195.

Odjeljak
administrativnih poslova organizira i provodi administrativne poslove za
potrebe Financijske službe te prati i primjenjuje propise o uredskom
poslovanju. Odjeljak se također brine o zaštiti tajnosti podataka.

2. Odjel platnog prometa

Članak
196.

Odjel
platnog prometa organizira i prati platni promet za Ministarstvo i Oružane
snage. Odjel evidentira svu likvidnu dokumentaciju koja je temelj za plaćanje
(ulazni i izlazni računi i dr.) koja se odnosi na ustrojstvene jedinice
Ministarstva, provjerava i priprema podloge za zatvaranje obveza i tražbina
putem cesija, asignacija i kompenzacija, evidentira, kontrolira i izra­čunava
zatezne kamate, evidentira tužbene zahtjeve, daje očito­vanja po tužbama, knjiži
presude i interne naloge po presudama. Putem informacijskog sustava preuzima od
ustrojstvenih jedinica za financije u Oružanim snagama podatke o evidentiranoj
likvidnoj dokumentaciji koja je temelj za plaćanje i uključuje ih u redoslijed
plaćanja zajedno s dokumentacijom evidentiranom u Financijskoj službi. Odjel
obavlja kunsko i devizno blagajničko poslovanje, priprema akreditive i vodi
evidenciju o njihovoj realizaciji te surađuje s ostalim ustrojstvenim
jedinicama Ministarstva i Oružanih snaga, Ministarstvom financija, Financijskom
agencijom, bankama i drugim ustanovama u svezi s izvršenjem odobrenog proračuna
Ministarstva putem Sustava Državne riznice. U Odjelu se provode sva plaćanja za
Ministarstvo i Oružane snage, evidentiraju se transakcije i poslovni događaji
tijekom mjeseca na razini Područne riznice Ministarstva, unose se rezervacije
novčanih sredstava te ispostavljaju zahtjevi za plaćanje Središnjoj riznici.
Odjel platnog prometa izrađuje dnevna, tjedna i mjesečna izvješća o platnom
prometu.

Za
obavljanje poslova u Odjelu platnog prometa ustrojavaju se sljedeći odjeljci:

2.1.
Odjeljak područne riznice,

2.2.
Odjeljak isplata,

2.3.
Odjeljak salda-kontija.

2.4.
Odjeljak obrade sudskih postupaka.

2.1.
Odjeljak područne riznice

Članak
197.

U
Odjeljku područne riznice obavljaju se poslovi bezgotovinskog i deviznog
platnog prometa, obrađuju nalozi za plaćanje, cesije, kompenzacije, te se prati
dnevno i tjedno priljev i odljev sredstava na žiroračunu Ministarstva. Odjeljak
područne riznice zadužen je za suradnju s ostalim ustrojstvenim jedinicama
Ministarstva i Oružanih snaga, Ministarstvom financija, Financijskom agencijom,
bankama i drugim ustanovama u svezi s izvršenjem odobrenog proračuna Ministarstva
putem Sustava Državne riznice. U Odjeljku se prate transakcije i poslovni događaji
tijekom mjeseca na razini Područne riznice Ministarstva, rezerviraju se novčana
sredstva za potrebe Ministarstva na temelju evidentiranih obveza u Financijskoj
službi i ustrojstvenim jedinicama za financije u Oružanim snagama,
ispostavljaju zahtjevi za plaćanje Državnoj riznici te kontrolira iznos i
struktura utrošenih sredstava.

2.2.
Odjeljak isplata

Članak
198.

Odjeljak
isplata organizira kunsko i devizno blagajničko poslovanje i brine se o popuni
blagajničkog maksimuma porto blagajni. U Odjeljku se pripremaju akreditivi i
nalozi za gotovinsku isplatu, vodi se evidencija o njihovoj realizaciji kao i
ostala propisana evidencija vezana uz kunsko i devizno blagajničko poslovanje.
U Odjeljku se vodi i pregled blagajničkog poslovanja po valutama te pripremaju
tiskanice za kupnju deviza.

2.3.
Odjeljak salda-kontija

Članak
199.

Odjeljak
salda-kontija obavlja poslove pripreme i evidencije dokumenata platnog prometa,
provjerava i priprema očitovanja nakon usklađivanja, kontrolira, evidentira i
izračunava kamate i uskladbe po IOS obrascima za račune koji se odnose na
ustrojstvene jedinice Ministarstva. Odjeljak provodi i ažurira podatke o
poslovnim partnerima.

2.4. Odjeljak obrade sudskih postupaka

Članak
200.

U
Odjeljku obrade sudskih postupaka zaprimaju se i evidentiraju tužbeni zahtjevi,
prikupljaju podaci o osnovanosti utuženih tražbina i pripremaju očitovanja po
tužbama i ovrhama u dijelu koji se odnosi na ustrojstvene jedinice Ministarstva.

3. Odjel
obračuna plaća i naknada

Članak
201.

Odjel
obračuna plaća i naknada organizira obračun plaća i naknada za Ministarstvo i
Oružane snage, organizira prikupljanje i provodi unos podataka za obračun plaća
i naknada pripadnika ustrojstvenih jedinica Ministarstva i putem informacijskog
sustava preuzima od ustrojstvenih jedinica za financije u Oružanim snagama
podatke za obračun plaća i naknada pripadnika Oružanih snaga, objedinjuje te
podatke i provodi obračun plaća i naknada za Ministarstvo i Oružane snage,
putem Sustava Državne riznice upućuje Ministarstvu financija zahtjev za
potrebna sredstva za isplatu plaća i naknada i izrađuje sva popratna izvješća
(R-S obrazac i sl.) potrebna za isplatu plaća i naknada. Odjel obračuna plaća i
naknada brine se o pravodobnoj primjeni propisa i o točnom i pravodobnom vođenju
podataka koji utječu na obračun plaća i naknada, prati realizaciju obračuna i
isplate plaća i naknada te ugovora o djelu i autorskih honorara, izrađuje
mjesečna, godišnja i druga izvješća o isplaćenim plaćama i naknadama i o
uplaćenim doprinosima, porezima i prirezima. Odjel obračuna plaća i naknada
priprema očitovanja o isplaćenim plaćama i naknadama, obrađuje evidencije o
prisutnosti na radu, izvješća o bolovanju, administrativne zabrane, porezne
kartice kao i ostalu dokumentaciju vezanu za obračun plaća i naknada te
priprema potvrde o isplaćenim plaćama i naknadama za pripadnike ustrojstvenih
jedinica Ministarstva. Svakodnevno surađuje s ostalim ustrojstvenim jedinicama
Ministarstva i ustrojstvenim jedinicama za financije u Oružanim snagama, kao i
s ostalim nadležnim institucijama.

4. Odjel
knjigovodstva

Članak
202.

Odjel
knjigovodstva organizira i regulira način praćenje stanja i kretanja
financijskih pokazatelja po nositeljima planiranja na način da propisuje
knjigovodstvene postupke u Ministarstvu i Oružanim snagama, organizira i
provodi knjiženja isprava financijskog poslovanja za ustrojstvene jedinice
Ministarstva, organizira i provodi knjiženja obračuna plaća za Ministarstvo i Oružane
snage u poslovnim knjigama Ministarstva, izrađuje mjesečna, tromjesečna,
polugodišnja i godišnja financijska izvješća, dostavlja financijska izvješća Državnom
uredu za reviziju, Ministarstvu financija i Financijskoj agenciji, utvrđuje i
evidentira vlastite prihode Ministarstva, organizira praćenje količinskih i
financijskih promjena u prometu materijalnih dobara na način da organizira i
provodi knjiženja materijalnih isprava u pomoćne knjige imovine, usklađuje
stanja između materijalnih evidencija i pomoćnih knjiga imovine, pokreće
postupak godišnjeg popisa te prati propise vezane za financijsko i materijalno
knjigovodstvo.

Za
obavljanje poslova u Odjelu knjigovodstva ustrojavaju se sljedeći odsjeci:

4.1.
Odsjek financijskog knjigovodstva,

4.2.
Odsjek materijalnog knjigovodstva,

4.3.
Odsjek robnog knjigovodstva.

4.1.
Odsjek financijskog knjigovodstva

Članak
203.

Odsjek
financijskog knjigovodstva propisuje knjigovodstvene postupke u Ministarstvu i
Oružanim snagama, organizira i provodi knjiženja isprava financijskog
poslovanja za ustrojstvene jedinice Ministarstva, objedinjuje podatke iz glavne
knjige za Ministarstvo i Oružane snage i knjiži obračune plaća, prati stanje i
kretanje financijskih pokazatelja po nositeljima planiranja, izrađuje mjesečna,
tromjesečna, polugodišnja i godišnja financijska izvješća i dostavlja ih svim
ustrojstvenim jedinicama Ministarstva, dostavlja financijska izvješća Državnom
uredu za reviziju, Ministarstvu financija i Financijskoj agenciji te utvrđuje i
evidentira vlastite prihode Ministarstva i Oružanih snaga.

Za
obavljanje poslova u Odsjeku financijskog knjigovodstva ustrojavaju se sljedeći
pododsjeci:

4.1.1.
Pododsjek glavne knjige,

4.1.2.
Pododsjek ulaznih i izlaznih računa.

*4.1.1.
Pododsjek glavne knjige*

Članak
204.

Pododsjek
glavne knjige priprema za knjiženje (kontira) i knjiži u poslovne knjige
Ministarstva izvode transakcijskih i deviznih računa, financijskih isprava o
kunskim i deviznim gotovinskim uplatama i isplatama, izdataka za zaposlenike te
ostale financijske isprave te priprema podatke za izradu mjesečnih,
tromjesečnih, polugodišnjih i godišnjih financijskih izvješća.

*4.1.2.
Pododsjek ulaznih i izlaznih računa*

Članak
205.

Pododsjek
ulaznih i izlaznih računa priprema za knjiženje (kontira) i knjiži devizne i
kunske ulazne i izlazne račune i surađuje s popisnom komisijom pri popisu
obveza i tražbina Ministarstva.

4.2.
Odsjek materijalnog knjigovodstva

Članak
206.

Odsjek
materijalnog knjigovodstva propisuje knjigovodstvene postupke u Ministarstvu i
Oružanim snagama, organizira knjiženje i knjiži isprave materijalnog poslovanja
u pomoćne knjige imovine za ustrojstvene jedinice Ministarstva, prati stanje i
kretanje materijalnih i vrijednosnih pokazatelja imovine Ministarstva, usklađuje
podatke iz materijalnog knjigovodstva s podacima u materijalnim evidencijama,
pokreće postupak godišnjeg popisa (inventure) za Ministarstvo i Oružane snage,
organizira izradu popisnih lista za provedbu popisa imovine i osigurava popisne
liste za ustrojstvene jedinice Ministarstva.

4.3.
Odsjek robnog knjigovodstva

Članak
207.

Odsjek
robnog knjigovodstva knjiži isprave financijskog poslovanja koje se odnose na
obavljanje poslova iz vlastite djelatnosti, prati stanje i kretanje
financijskih pokazatelja po ustrojstvenim jedinicama za koje obavlja poslove
financijskog knjigovodstva i dostavlja im mjesečna financijska izvješća, usklađuje
financijsko i materijalno knjigovodstvo, knjiži isprave materijalnog poslovanja
u pomoćne knjige imovine ustrojstvenih jedinica za koje vodi materijalno
knjigovodstvo, prati stanje i kretanje materijalnih i vrijednosnih pokazatelja
o imovini, usklađuje podatke iz materijalnog knjigovodstva s podacima u
materijalnim evidencijama i osigurava podatke (popisne liste) za provedbu
popisa imovine.

d) Služba
za analize i vrednovanje programa

Članak
208.

Služba
za analize i vrednovanje programa ustrojstvena je jedinica u sastavu Uprave za
financije i proračun koja obavlja up­rav­ne i stručne poslove vezane za:
definiranje i izradu dokumentacije za provođenje Sustava planiranja,
programiranja, izrade i izvršenja proračuna, izgradnju strukture programa,
izgradnju sustava kodiranja programskih elemenata u skladu s potrebama
Ministarstva i Državnog proračuna, analizu srednjoročnih planova kao temelja za
izradu godišnjih proračuna, razvijanje ana­litičke sposobnosti i ugradnju
analitičkih metoda u Ministarstvo, razvijanje, praćenje i analizu normativa i
standarda planiranja i utroška proračunskih sredstava, izradu smjernica za
provedbu Sustava planiranja, programiranja, izrade i izvršenja proračuna u Oružanim
snagama, utvrđivanje usklađenosti prijedloga programa s godišnjim smjernicama
obrambenog planiranja, koordinaciju i izradu dokumenata u fazi programiranja,
analizu i vrednovanje programa, ažuriranje i izradu Obrambenog programa
Ministarstva, suradnju na izradi dugoročnih planova, koordinaciju pripreme i
izrade prijedloga programa Ministarstva i procjene programa Ministarstva,
pripremu rasprave na Odboru za razmatranje programa i proračuna i provedbu
analiza za potrebe Vijeća za uprav­ljanje Sustavom planiranja, programiranja,
izrade i izvršenja pro­računa.

Za obavljanje poslova Službe za analize i vrednovanje
programa ustrojavaju se sljedeći odjeli:

1. Odjel razvoja programa,

2.
Odjel analize programa.

1. Odjel
razvoja programa

Članak
209.

Odjel
razvoja programa organizira i odgovoran je za izradu smjernica programiranja,
vođenje i koordinaciju procesa programiranja, utvrđuje usklađenost prijedloga
programa s godišnjim smjernicama obrambenog planiranja, priprema materijale za
sjednice Vijeća za upravljanje Sustavom planiranja, programiranja, izrade i
izvršenja proračuna i Odbora za razmatranje programa i proračuna, odgovoran je
za izradu Obrambenog programa Ministarstva i surađuje na izradi dugoročnih
obrambenih planova, utvrđuje primjenu obrambenih smjernica u razvoju i izradi
programa i nadzire izvršenje odobrenih programa.

2. Odjel
analize programa

Članak
210.

Odjel
analize programa analizira i vrednuje predložene obrambene programe prije
donošenja odluke o njihovu usvajanju, izrađuje kodove za potrebe programiranja
i prati njihovu jedinstvenu primjenu u Ministarstvu i Oružanim snagama, predlaže
teme za posebne analize i preispitivanja na višim razinama, provodi analizu
postojećih i razvoj novih standarda i normativa planiranja i utroška
proračunskih sredstava za potrebe Službe za analize i vrednovanje programa.

e) Služba
za proračun

Članak
211.

Služba
za proračun ustrojstvena je jedinica u sastavu Službe za financije i proračun
koja obavlja upravne i stručne poslove vezane za: izradu proračuna
Ministarstva, raspoređivanje utvr­đenih novčanih sredstava po namjenama i
nositeljima i za tekuću pričuvu, davanje suglasnosti na akte koji imaju za
posljedicu financijske obveze, utvrđivanje zakonitosti uporabe i raspolaganja
sredstvima u Ministarstvu i Oružanim snagama, obavljanje nadzora i revizije
financijsko-materijalnog poslovanja, praćenje realizacije financijskog plana i
pripremu izvješća i prijedloga rebalansa, izvješćivanje o ostvarenim i
utrošenim novčanim sredstvima proračuna Ministarstva, obavljanje raščlambe
godišnjeg financijskog izvješća o izvršenju financijskog plana, sudjelovanje u
izradi propisa o financijsko-materijalnom poslovanju, razvijanje sustava
planiranja, obračuna plaća i financijskih tijekova, raz­mjenu računovodstvenih
informacija s drugim ustrojstvenim jedinicama te za obavljanje stručnih
raščlambi iz područja financijsko-materijalnog poslovanja na zahtjev internih i
eksternih subjekata.

Za
obavljanje poslova Službe za proračun ustrojavaju se sljedeći odjeli:

1.
Odjel proračuna i raščlambe,

2.
Odjel nadzora proračuna.

1. Odjel
proračuna i raščlambe

Članak
212.

Odjel
proračuna i raščlambe organizira i neposredno upravlja postupkom izrade
proračuna Ministarstva, izrađuje prijedlog proračuna Ministarstva i brine se o
zakonitosti njegove izrade, brine se o provedbi internih propisa iz tog
područja i radi na stalnom usavršavanju postupka izrade proračuna Ministarstva.
Izrađuje terminska izvješća o utrošku proračunskih sredstava po vrsti, namjeni
i nositeljima, obavlja raščlambu utroška sredstava za specifične potrebe
donositelja odluka u Ministarstvu te raz­ličite raščlambe za potrebe
Ministarstva. Odjel proračuna i raš­člambe prati zakonitost utroška
proračunskih sredstava, prati realizaciju financijskog plana, priprema izvješća
o realizaciji i izra­đuje prijedlog rebalansa financijskog plana te razmjenjuje
računo­vodstvene informacije s drugim ustrojstvenim jedinicama.

2. Odjel
nadzora proračuna

Članak
213.

Odjel
nadzora proračuna prati provedbu zakona i drugih propisa iz područja
financijsko-materijalnog poslovanja, organizira i provodi nadzor
financijsko-materijalnog poslovanja i izvršenja proračuna, provodi nadzor
namjenskog trošenja proračunskih sredstava, izrađuje izvješća o provedenom
nadzoru te predlaže mjere za otklanjanje nedostataka.

III.
UPRAVLJANJE MINISTARSTVOM

Članak
214.

Ministar
predstavlja Ministarstvo i upravlja njegovim radom.

Zamjenik
ministra zamjenjuje ministra u slučaju njegovog izbivanja ili spriječenosti te
obavlja i druge poslove koje mu povjeri ministar.

Radom
upravnih organizacija Ministarstva (upravama) uprav­ljaju pomoćnici ministra.

Radom
Tajništva Ministarstva upravlja tajnik Ministarstva.

Radom
Inspektorata obrane upravlja glavni inspektor obrane.

Radom
Instituta za istraživanje i razvoj obrambenih sustava upravlja ravnatelj.

Radom
Vojnog ordinarijata upravlja vojni ordinarij.

Upravljanje
Vojnom sigurnosnom agencijom uređuje se posebnim zakonom.

Članak
215.

Na čelu
kabineta ministra je tajnik kabineta.

Na čelu
službi (sektora) su načelnici službi (sektora).

Na čelu
odjela u ustrojstvenim jedinicama Ministarstva, Središnjeg vojnog arhiva,
Vojnog muzeja i Podregistra za prijem i pohranu informacija i dokumenata u
razmjeni između Republike Hrvatske i NATO-a su načelnici odjela, a na čelu
odsjeka, podod­sjeka i odjeljaka voditelji.

Članak
216.

Na čelu
Višeg vojnostegovnog suda je predsjednik Višeg vojnostegovnog suda, na čelu
Višeg vojnostegovnog tužiteljstva je viši vojnostegovni tužitelj, na čelu
vojnostegovnih sudova su predsjednici vojnostegovnih sudova, a na čelu
vojnostegovnih tužiteljstava vojnostegovni tužitelji.

Članak 217.

Zamjenik ministra odgovoran je za svoj rad ministru i
Vladi Republike Hrvatske.

Tajnik Ministarstva, pomoćnici ministra, glavni
inspektor obrane, načelnik Pravne službe, načelnik Službe za odnose s javnošću
i informiranje i ravnatelj Instituta za istraživanje i razvoj obrambenih
sustava odgovorni su za svoj rad ministru.

Čelnici ustrojstvenih jedinica u sastavu Tajništva
odgovorni su za svoj rad tajniku Ministarstva i ministru. Čelnici ustrojstvenih
jedinica u sastavu Inspektorata obrane odgovorni su za svoj rad glavnom
inspektoru obrane i ministru.

Čelnici ustrojstvenih jedinica u sastavu uprava za
svoj rad odgovaraju ministru, pomoćniku ministra i čelnicima unutarnjih
ustrojstvenih jedinica u čijem se sastavu nalaze.

IV. RADNO
VRIJEME MINISTARSTVA

Članak
218.

Ministarstvo
u pravilu radi u tijeku radnog dana u vremenu od 8,30 do 16,30 sati.

V. DRŽAVNI
SLUŽBENICI, NAMJEŠTENICI I OSTALI DJELATNICI MINISTARSTVA

Članak
219.

Poslove
i zadatke iz djelokruga Ministarstva, ovisno o vrsti, složenosti, stručnoj
spremi i drugim uvjetima obavljaju državni službenici i namještenici te
djelatne vojne osobe.

Okvirni
broj državnih službenika, namještenika i djelatnih vojnih osoba potrebnih za
obavljanje poslova iz djelokruga Ministarstva nalazi se u tablici koja je
sastavni dio ove Uredbe, a koja se neće objaviti u »Narodnim novinama«.

VI.
PRIJELAZNE I ZAVRŠNE ODREDBE

Članak
220.

Državni
centar za obavješćivanje, županijski i gradski centri za obavješćivanje koji su
ustrojeni u Odjelu motrenja i obavješ­ćivanja Službe za komunikacije u skladu s
odredbama Uredbe o unutarnjem ustrojstvu Ministarstva obrane (»Narodne novine«
broj 70/01) obavljat će poslove u skladu s tom uredbom do donošenja posebnog
propisa.

Članak
221.

Odjel
pravnih, personalnih, općih i poslova kontrole Uprave za gospodarenje iz
članaka 203. – 205. i unutarnje ustrojstvene jedinice Službe za gospodarenje
nekretninama iz članaka 206. – 229., članka 230. stavka 1. i stavka 2.
podstavaka 3.5.1., 3.5.2., 3.5.3., 3.5.4. i 3.5.6., članka 231. stavka 1, 2, 3,
4, 6. i 7., članaka 232. – 242., članka 246., članka 247., članaka 255. – 259.,
članka 260. stavka 1. i stavka 2. podstavaka 5.6.4.1., 5.6.4.2. i 5.6.4.4.,
članaka 261.—266., članka 267. stavka 1. i stavka 2. podstavaka 6.2.3.2. i
6.2.3.3., članka 268., članka 269., članaka 271. – 281., članka 288. i članka
290. Uredbe o unutarnjem ustrojstvu Ministarstva obrane (»Narodne novine« broj
70/01) nastavljaju s radom u skladu s odredbama te uredbe do ustrojavanja Vojne
ustanove za uslužne djelatnosti u skladu s odredbama Zakona o ustanovama.

Članak 222.

Pitanja
značajna za rad Ministarstva koja nisu uređena Zakonom, Uredbom o načelima za
unutarnje ustrojstvo tijela državne uprave i ovom Uredbom uredit će se
Pravilnikom o unutarnjem redu, a osobito broj potrebnih državnih službenika,
namještenika i djelatnih vojnih osoba, s naznakom njihovih osnovnih poslova i
zadaća te stručnih uvjeta potrebnih za njihovo obavljanje, kao i njihove
ovlasti i odgovornosti.

Pravilnik
o unutarnjem redu Ministarstva donijet će ministar obrane, uz prethodnu
suglasnost ministarstva nadležnog za poslove opće uprave, u roku 60 dana od
dana stupanja na snagu ove Uredbe.

Članak 223.

Danom
stupanja na snagu ove Uredbe prestaje vrijediti Ured­ba o unutarnjem ustrojstvu
Ministarstva obrane (»Narodne novine« broj 70/01), osim odredaba članaka 203. –
229., članka 230. stavka 1. i stavka 2. podstavaka 3.5.1., 3.5.2., 3.5.3.,
3.5.4. i 3.5.6., članka 231. stavka 1, 2, 3, 4, 6. i 7., članaka 232. – 242.,
članka 246., članka 247., članaka 255. – 259., članka 260. stavka 1. i stavka
2. podstavaka 5.6.4.1., 5.6.4.2, 5.6.4.4., članaka 261.—266., članka 267.
stavka 1. i stavka 2. podstavaka 6.2.3.2. i 6.2.3.3., članka 268., članka 269.,
članaka 271. – 281., članka 288., članka 290. i članaka 372. – 374.

Članak
224.

Ova
Uredba stupa na snagu danom objave u »Narodnim novinama«.

Klasa: 023-03/02-01/13
Urbroj: 5030109-02-1
Zagreb, 27. rujna 2002.

Predsjednik
**Ivica Račan**, v. r.

Uredba, NN 115/2002-1850